യേശുവിന്റെ അമ്മയായ മേരിയ്ക്ക് വിശുദ്ധ ഖുറാന് വളരെയധികം പവിത്രത കല്പ്പിച്ചിട്ടുണ്ട്. അറബിയില് ആ പരിശുദ്ധയെ 'മിരിയാം' എന്നു വിളിക്കും. അവള് യേശുവിന്റെ അമ്മയെന്നുപരി സമസ്തലോകത്തിനായുള്ള നന്മയുടെയും സത്യത്തിന്റെയും നീതിയുടെയും ഉറവിടം കൂടിയായിരുന്നു. സ്ത്രീകളില് അനുഗ്രഹിക്കപ്പെട്ടവളായ അവള് സകലജാതി സ്ത്രീകള്‍ക്കും മാതൃകയായിരുന്നു. ഉത്തമയും ധര്‍മ്മബോധമുള്ളവളുമായി മേരി വളര്‍ന്നു. മേരിയെ വാഴ്ത്തിക്കൊണ്ടുള്ള വിശുദ്ധ വചനങ്ങള് ഖുറാനിലെ പത്തൊന്‍പതാം അദ്ധ്യായത്തില് വിവരിച്ചിട്ടുണ്ട്. മേരിയുടെ പുത്രനായ യേശു ജനിക്കുന്നതിനു മുമ്പ് അനേക പ്രവാചകര് ലോകത്തുനിന്നും കടന്നുപോയിരുന്നു. യേശുവിന്റെ അമ്മ സത്യത്തിന്റെ നിറകുടവും സ്ത്രീകളില് വാഴ്ത്തപ്പെട്ടവളുമായിരുന്നു.അമ്മയും മകനുമൊന്നിച്ച് ഭക്ഷണം കഴിച്ചിരുന്നു. ദൈവം അവര്‍ക്ക് നിത്യവും പ്രവാചക ദൌത്യത്തിന്റെ അടയാളങ്ങള് നല്കിയിരുന്നു. മേരിയെ ബൈബിളില് ഉള്ളതിനേക്കാള് കൂടുതലായി ഖുറാനില് വിശേഷിപ്പിച്ചിട്ടുണ്ട്. സൂറായില് യേശുവിന്റെ അമ്മയായ മേരിയെ അങ്ങേയറ്റം പൂജ്യതയായി ചിത്രീകരിച്ചിരിക്കുന്നതും കാണാം.\nഒരിക്കല് അവളുടെ വീട്ടില്‍നിന്നും അങ്ങകലെ കിഴക്ക് ഏകയായി ധ്യാനിച്ചിരുന്ന സമയത്ത് ദൈവദൂതന് അവള്‍ക്കുമാത്രം പ്രത്യക്ഷപ്പെട്ടു. വെട്ടിത്തിളങ്ങുന്ന ദൈവികപ്രഭയുള്ള മാലാഖയുടെ രൂപം കണ്ട് മേരിയുടെ കണ്ണഞ്ചിപ്പോയിരുന്നു. ഒരു പുരുക്ഷനായി അവതാരം പൂണ്ട പ്രകാശധാരയോടെ ദൈവദൂതന് അവള്‍ക്കു മുമ്പില് നിന്നു. അവളെ നമസ്‌ക്കരിച്ച് 'മേരി നിനക്ക് സ്വസ്തിയെന്നു പറഞ്ഞു. ദൂതന്റെ രൂപം കണ്ടു മേരി പറഞ്ഞു, 'ദൈവകൃപ നല്കുന്നവനായവനെ ഞാന് അങ്ങില് അഭയം തേടട്ടയോ! മാലാഖ പറഞ്ഞു, നീ ദൈവത്തെ ഭയപ്പെടുന്നുവെങ്കില് അരുത്, എന്റെയടുത്ത് വരരുത്. ഞാന് വെറും സന്ദേശവാഹകനായി വന്ന ദൈവദൂതന് മാത്രം. ദൈവം നിന്നില് പ്രസാദിച്ചിരിക്കുന്നു. നിന്റെ ഉദരത്തില് ജനിക്കാനിരിക്കുന്ന നിനക്കു ലഭിക്കുന്ന സമ്മാനമായ പരിശുദ്ധ പുത്രനെപ്പറ്റി വിളംബരം ചെയ്യാന് ഞാന് വന്നതാണ്. അവള് പറഞ്ഞു, 'പ്രഭോ എനിക്കെങ്ങനെ പുത്രനുണ്ടാകും. നാളിതുവരെ ഒരു പുരുഷനും എന്നെ സ്പര്‍ശിച്ചിട്ടില്ലല്ലോ. പരിശുദ്ധയായി ഞാന് എന്റെ കന്യകാത്വം നിത്യം കാത്തു സൂക്ഷിക്കുന്നവളാണ്. മാലാഖ പറഞ്ഞൂ, 'അങ്ങനെയായിരിക്കട്ടെയെന്ന് ദൈവം പറയുന്നു', 'ദൈവത്തിന് അസാധ്യമായത് ഒന്നുമില്ലല്ലോ.നിന്നെ സര്‍വ്വശക്തനായ ദൈവം തെരഞ്ഞെടുത്തു കഴിഞ്ഞിരിക്കുന്നു. നിര്‍മ്മലവും പരിശുദ്ധയുമായി നീ എന്നും അറിയപ്പെടും. സര്‍വ്വജാതി സ്ത്രീ ജനങ്ങളിലും നിന്റെ നാമം അവരെക്കാളും ഉപരിയും പരിപാവനവുമായിരിക്കും. ദൈവമായ സൃഷ്ടികര്‍ത്താവിനെ നീ പൂജിക്കൂ. നിന്റെ പ്രാര്‍ത്ഥനയില് അവനില് സാഷ്ടാംഗം വീണ് വന്ദിക്കൂ. (3, 4243) മനസാ വാചാ കര്‍മ്മണാ ശുദ്ധിയുള്ള നിര്‍മ്മലമായ നിന്റെ മനസിനെ എന്നും കാത്തു സൂക്ഷിച്ച് സൃഷ്ടാവായ ദൈവത്തെ മാത്രം മനസ്സില് ധ്യാനിക്കുക. നിന്റെ കന്യാകത്വത്തെ ഒരു പോറലുപോലുമേല്‍ക്കാതെ കാത്തുസൂക്ഷിച്ചവനായ ദൈവത്തെ എന്നും സ്തുതിക്കുക. പരിശുദ്ധമായ ആത്മാവ് നിന്നില് നിറഞ്ഞിരിക്കുന്നു. മനുഷ്യജാതിക്കാകമാനം ജാതനാകുന്ന പുത്രന് അടയാളമായിരിക്കുമെന്നും എഴുതപ്പെട്ടിട്ടുണ്ട്. നിനക്ക് ജനിക്കാന് പോകുന്ന പുത്രന് മനുഷ്യരുടെ അടയാളമായി, കരുണയുടെ വഴികാട്ടിയായി അധര്‍മ്മത്തിനെതിരായ പ്രവാചകനായി ദൈവം അയക്കുന്നവനാണ്'. ഖുറാനില് പത്തൊമ്പതാം അധ്യായത്തില് പതിനാറു മുതല് ഇരുപത്തിയൊന്നു വരെയുള്ള വാക്യങ്ങളില് ഈ സത്യം വിവരിച്ചിട്ടുണ്ട്.\nസമൂഹത്തില് മറ്റുള്ളവര്‍ക്ക് മാതൃകയായി മേരിയും കുടുംബവും ജീവിച്ചു. ഇമ്രാന്റെ മകളായ മേരി അവളുടെ പരിശുദ്ധിയും ചാരിത്രവും എന്നും കാത്തു സൂക്ഷിച്ചിരുന്നു. ദൈവത്തിന്റെ ശക്തിപ്രവാഹത്തില് പരിശുദ്ധാത്മാവ് അവളില് ആവഹിച്ചിരുന്നു. ജനിക്കാനിരിക്കുന്ന സത്യത്തിന്റെ പ്രകാശം അവള്‍ക്ക് വെളിപാടുകളില്‍ക്കൂടി നിത്യവും ലഭിക്കുന്നുണ്ടായിരുന്നു.\nഒരുവന് അല്ലെങ്കില് ഒരുവള് ജനിക്കുമ്പോള്‍തന്നെ പ്രകൃതിയുടെ വികൃതിമൂലം കുറവുകളും പാപവും ഇസ്ലാമും കല്പ്പിക്കുന്നുണ്ട്. ജനിക്കുന്ന കുഞ്ഞിനെ ശാത്താന് സ്പര്‍ശിക്കുന്നതുകൊണ്ടാണ് കുഞ്ഞ് കരയുന്നതെന്ന് ഇസ്ലാം വിശ്വസിക്കുന്നു. മേരിയും യേശുവും ജനിച്ചപ്പോള് പ്രകൃതിപോലും അവരെ അനുഗ്രഹിച്ചിരുന്നു. അവര് ജനിച്ചപ്പോള് ശാത്താന്റെ കരങ്ങള് സ്പര്‍ശിച്ചില്ലായിരുന്നു. ജനിച്ചസമയം മേരി കരഞ്ഞില്ല. പാപരഹിതനായ യേശുവും ജനിച്ചപ്പോള് കരഞ്ഞില്ലായിരുന്നു. അവിടെയാണ് ഇസ്ലാമിക വിശുദ്ധഗ്രന്ഥങ്ങള് മേരിയുടെ മഹത്വം പ്രകീര്‍ത്തിക്കുന്നത്. ആദാമിന്റെ ജന്മപാപം ജനിക്കുന്ന കുഞ്ഞുങ്ങളില് തുടരുമെന്ന് ഇസ്ലാം വിശ്വസിക്കുന്നില്ല. അത് െ്രെകസ്തവ വിശ്വാസം മാത്രം. ഇസ്ലാമിക ഗ്രന്ഥമായ ഹാഡിത്തില് പറഞ്ഞിട്ടുണ്ട്, 'ജനിക്കുന്ന ഓരോ കുഞ്ഞിനെയും ജനിച്ച നിമിഷത്തില് തന്നെ പിശാച് സ്പര്‍ശിക്കും. ജനിക്കുന്ന കുഞ്ഞ് കരയുന്ന കാരണവും അതാണ്. മേരിയും മേരിയുടെ പുത്രനായ യേശുവും കുഞ്ഞായി ജനിച്ചപ്പോള് കരഞ്ഞില്ല. ദൈവം മേരിയേയും മേരിയുടെ മകനായ യേശുവിനെയും പരിശൂദ്ധമായി ജനിപ്പിച്ചതുകൊണ്ട് പിശാച് അവരെ സ്പര്‍ശിച്ചില്ലായിരുന്നു. ഇസ്ലാമിക പാരമ്പര്യങ്ങളിലും വിശുദ്ധഗ്രന്ഥങ്ങളിലും മേരിയുടെ ജീവിതം വിസ്മയകരമായിട്ടാണ് ചിത്രീകരിച്ചിരിക്കുന്നത്. ദൈവിക പരിപാലന അവളോടൊപ്പം എന്നുമുണ്ടായിരുന്നു. കുഞ്ഞുനാള് തൊട്ട് മേരി വളരുന്ന കാലങ്ങളിലെല്ലാം മാലഖാമാര് അവളെ പരിപാലിക്കുകയും ദൈവത്തിന്റെ സന്ദേശം അവള്‍ക്ക് കൂടെകൂടെ ലഭിക്കുകയും ചെയ്തിരുന്നു.\nക്രിസ്ത്യാനികള് വിശ്വസിക്കുന്ന യേശുവിന്റെ വളര്‍ത്തുപിതാവ് ജോസഫിനെപ്പറ്റി ഖുറാനിലോ ഇസ്ലാമിന്റെ മറ്റേതെങ്കിലും വിശുദ്ധ ഗ്രന്ഥങ്ങളിലോ സൂചിപ്പിച്ചിട്ടില്ല. യേശു ജനിച്ച കാലിത്തൊഴുത്തോ ഹെറോദോസിന്റെ കല്പ്പനപ്രകാരം ബത് ലഹേമിലെക്കുള്ള ജോസഫിന്റെയും മേരിയുടെയും യാത്രയോ ഇസ്ലാമിന്റെ വിശുദ്ധഗ്രന്ഥങ്ങളില് വിവരിച്ചിട്ടില്ല. ഇസ്ലാമിക വിശ്വാസപ്രകാരം മേരി ജനങ്ങളില്‍നിന്നും അകന്ന് എന്നും ധ്യാനനിരതയായിരുന്നുവെന്ന് പറയുന്നുണ്ട്. വിദൂരതയിലുള്ള ബത് ലേഹേമില് നീണ്ടയൊരു യാത്രയ്ക്കുശേഷം ഒരു ഈത്തപ്പനയുടെ തണലില് ഉണ്ണിയായ യേശുവിന് ജന്മം കൊടുത്തുവെന്നും പറയുന്നുണ്ട്. ഖുറാന് പറയുന്നു, ആദ്യത്തെ മനുഷ്യനായ ആദം പുരുഷനോ സ്ത്രീയോയില്ലാതെ ജനിച്ചു. സ്വാഭാവിക അമ്മയോ അപ്പനോ ആദാമിന് ഉണ്ടായിരുന്നില്ല. അതുപോലെ യേശുവിന്റെ അത്ഭുതകരമായ ജനനത്തിലും പുരുഷനും സ്ത്രീയും പങ്കാളിയല്ല. ദൈവം അങ്ങനെയായിരിക്കട്ടെയെന്ന് കല്പ്പിച്ചു. യേശു ജനിച്ചു. ഇസ്ലാമില് യേശു ദൈവപുത്രനായിട്ടല്ല ജനിച്ചത്. ആദാമിനെപ്പോലെ അത്ഭുതകരമായി യേശുവും ഉണ്ടായി. മണ്ണില്‍നിന്നും ആദമിനെ സൃഷ്ടിച്ചു, 'നീ' ആയിരിക്കട്ടെഎന്ന് ദൈവം അരുളി ചെയ്തു. അവന് ആദമായി ജനിച്ചു. (3::9)\nഇസ്ലാമില് മേരിയെ ഇമ്രാന്റെ മകളായും യേശുവിന്റെ അമ്മയായും അറിയുന്നു. സക്കറിയായുടെ വളര്‍ത്തുമകളായിരുന്നതുകൊണ്ട് അവള് വളര്‍ന്നത് ദേവാലയത്തിലെ കര്‍മ്മാദികളില് സേവനം ചെയ്തുകൊണ്ടായിരുന്നു. ദൈവം ആദാമിനേയും നോവായെയും അബ്രാഹാമിന്റെയും ഇമ്രാന്റെയും കുടുംബങ്ങളെയും തെരഞ്ഞെടുത്തവരായി ഖുറാനില് പറയുന്നുണ്ട്. (ഖുറാന് 3:31) ഇമറാന്റെ കുടുംബം അബ്രഹാമിന്റെ വംശാവലിയായിരുന്നു. അബ്രാഹാമിന്റെ കുടുംബം നോഹായുടെയും നോഹായുടെത് ആദമിന്റെയും വംശാവലിയായിരുന്നു. ഇമ്രാന്റെ കുടുംബത്തില് അനേകം പേര് ക്രിസ്ത്യന് പാരമ്പര്യം ഉള്ളവരായിരുന്നു. സക്കറിയാ പ്രവാചകനും സ്‌നാപക യോഹന്നാനും യേശുവിന്റെ അമ്മ മേരിയും ഇമ്രാന്റെ വംശപരമ്പരയില്‍പ്പെട്ടവരായിരുന്നു.\n'ഇമ്രാന്റെ മകള് മേരി സ്ത്രീകളില് ഉത്തമയാണെന്ന് പ്രവാചകന് മൊഹമ്മദ് പറഞ്ഞിരുന്നത് ഞാന് കേട്ടിട്ടുണ്ടെന്നു' ആലി അബു താലിബ് (അഹശ ശയി അയൗ ഠമഹശയ) രേഖപ്പെടുത്തിയിട്ടുണ്ട്. (ടമവലലവ അഹആൗസവമൃശ) മരിയം എന്ന വാക്കില് അറബിയില് അര്‍ത്ഥം ദൈവത്തിന്റെ ദാസിയെന്നാണ്. മേരി ജനിക്കുന്നതിനു മുമ്പുതന്നെ അവളുടെ അമ്മ അവളെ ദൈവത്തിന് സമര്‍പ്പിച്ചിരുന്നു. ബൈബിളില് മേരിയുടെ ജനനത്തെപ്പറ്റി വ്യക്തമായി ഒരിടത്തും പറഞ്ഞിട്ടില്ല. എന്നാല് ഖുറാനില് ഉണ്ട്. ഇമ്രാന്റെ ഭാര്യ ഹന്നാ ജനിക്കാനിരിക്കുന്ന കൊച്ചിനെ ദൈവസേവനത്തിനായി അര്‍പ്പിച്ചിട്ടുണ്ടായിരുന്നു. ഇമ്രാന്റെ ഭാര്യയും മേരിയുടെ അമ്മയുമായ ഹന്നാ, സക്കറിയാപ്രവാചകന്റെ ഭാര്യയുടെ സഹോദരിയായിരുന്നു. ഹന്നായും അവരുടെ ഭര്‍ത്താവ് ഇമ്രാനും വിചാരിച്ചിരുന്നത് അവര്‍ക്കൊരിക്കലും കുട്ടികള് ജനിക്കില്ലെന്നായിരുന്നു. ഒരിക്കല് ഹന്നാ ദൈവത്തോട് ഒരു കുഞ്ഞിനായി യാജിച്ചു. ജെറുസലേമിലെ ദേവാലയത്തില് തന്റെ കുഞ്ഞ് സേവനം ചെയ്തുകൊള്ളാമെന്നും ഹന്നാ ദൈവത്തിന് വാക്കു കൊടുത്തു. ദൈവം അവരുടെ വാക്കുകള് കേട്ടു. ഹന്നാ ഗര്‍ഭിണിയായി. ഈ മംഗളവാര്‍ത്ത കേട്ടയുടന് ഹന്നാ ദൈവത്തെ സാഷ്ടാംഗം നമസ്‌ക്കരിച്ചുകൊണ്ട് പറഞ്ഞു, 'എന്റെ പ്രിയപ്പെട്ടവനായ ദൈവമേ, ഞാന് അവിടുത്തെ നമസ്‌ക്കരിക്കുന്നു. ഞാന് പ്രതിജ്ഞ ചെയ്തതുപോലെ എന്റെ ഉദരത്തില് വളരുന്ന കുഞ്ഞ് നിനക്കായി സേവനം ചെയ്യും. എന്നില്‍നിന്ന് എന്റെ വാഗ്ദാനങ്ങള് അങ്ങ് സ്വീകരിച്ചാലും. സര്‍വ്വശക്തനായ ദൈവമേ അങ്ങ് ഞങ്ങളെ ശ്രവിക്കുന്നു, സര്‍വ്വതും അറിയുന്നവനും അങ്ങു മാത്രം.' (ഖുറാന് 3:35).\nജനിക്കാന് പോകുന്ന കുഞ്ഞിനെ ഭൌതിക ജീവിതത്തില്‍നിന്നും മുക്തി കൊടുത്ത് ദൈവത്തിനായി നിയോഗിക്കപ്പെട്ടവളാകുവാന് ഹന്നാ നിത്യവും പ്രാര്‍ത്ഥിക്കുന്നുണ്ടായിരുന്നു. ജീവിതാനുഭവങ്ങളിലുള്ള സ്വാതന്ത്ര്യം മനുഷ്യരെല്ലാം ആഗ്രഹിക്കുന്നു. എന്നാല് ഹന്നായുടെ വിശ്വാസം ഒരുവന്റെ സ്വാത്രന്ത്ര്യമെന്നത് സ്വയം ദൈവത്തിന് അര്‍പ്പിക്കുകയെന്നതായിരുന്നു. ജനിക്കാന് പോവുന്ന കുഞ്ഞ് എല്ലാ മനുഷ്യരില്‍നിന്നും സ്വതന്ത്രയായിരിക്കണമെന്നും ഹന്നാ ആഗ്രഹിച്ചു. കുഞ്ഞ് മനുഷ്യരാരുടെയും അടിമയാകരുതെന്നും ദൈവത്തോട് അവര് പ്രാര്‍ത്ഥിച്ചിരുന്നു. അലൗകികമായ ഒരു ജീവിതം കുഞ്ഞില് അവര് സ്വപ്നം കണ്ടു. ദൈവത്തിനടിമയായ ഒരു കുഞ്ഞിനെ മാത്രം അവര്‍ക്ക് മതിയായിരുന്നു. എന്നാല് ഹന്നായുടെ ആഗ്രഹങ്ങള്‍ക്ക് വിപരീതമായി അവര് ഒരു പെണ്കുഞ്ഞിനെ പ്രസവിച്ചു. പെണ്കുഞ്ഞ് പിറന്നുവെന്ന് അറിഞ്ഞയുടന് ഹന്നാ ദൈവത്തോട് പ്രാര്‍ത്ഥിച്ചു, 'ദൈവമേ എനിയ്ക്ക് ജനിച്ചത് ഒരു പെണ്കുഞ്ഞാണ്. ദൈവത്തെ സേവിക്കാന് ആണ്കുഞ്ഞുങ്ങളെപ്പോലെ പെണ്‍കുഞ്ഞുങ്ങള്‍ക്ക് സാധിക്കില്ല.'\nമേരിയെ സമയമായപ്പോള് പരിപാലിക്കാന് അനേകം പേര് തയ്യാറായി വന്നിരുന്നു. കാരണം അവള് ദൈവത്തിന്റെ പ്രിയദാസിയും നന്മനിറഞ്ഞവളുമായിരുന്നു. സക്കറിയാ പ്രവാചകന്റെ സംരക്ഷണയില് ഇമ്രാന്റെ മകളായ മേരി ജീവിക്കണമെന്നായിരുന്നു ദൈവം നിശ്ച്ചയിച്ചിരുന്നത്. മേരി ജനിക്കുന്നതിനു മുമ്പുതന്നെ പിതാവ് ഇമ്രാന് മരിച്ചുപോയിരുന്നു. ഹന്നായുടെ സഹോദരി ഭര്‍ത്താവായ സക്കറിയായുടെ സംരക്ഷണയില് മേരി വളര്‍ന്നു. സക്കറിയാ ഹന്നായെ സമാധാനിപ്പിച്ചു കൊണ്ടിരുന്നു. ജനിക്കാന് പോവുന്ന കുഞ്ഞ് പെണ്ണായിരിക്കുമെന്നത് ദൈവനിശ്ചയമായിരുന്നുവെന്നും സക്കറിയാ ഹന്നായെ ഓര്‍മ്മപ്പെടുത്തിയിരുന്നു. 'ദൈവം ഇമ്രാന്റെ മകള് മേരിയെ സ്വീകരിച്ചു. അവള്‍ക്ക് നന്മയുടെ വഴികള് മാത്രം കാണിച്ചുകൊടുത്തു. സക്കറിയായുടെ സംരക്ഷണം അവള്‍ക്ക് നല്കി' (ഖുറാന് 3:37) ദൈവത്തിന്റെ ആലയത്തില് ദേവാലയശുശ്രുഷകളും പ്രാര്‍ത്ഥനയുമായി അവള് സമയം ചെലവഴിച്ചു.\nപ്രവാചകനായ സക്കറിയായും ദേവാലയത്തില് സേവനം ചെയ്തിരുന്നു. അക്കാലത്തെ അറിവും വിവേകവുമുള്ള അദ്ദേഹം സ്വജനങ്ങളുടെ ഇടയില് വളരെയേറെ പ്രസിദ്ധിയും മതിപ്പും സമ്പാദിച്ചിരുന്നു. ദൈവവചനങ്ങളെ നിത്യവും ദേവാലയത്തില് വരുന്നവരെ പഠിപ്പിച്ചിരുന്നു. മേരിയ്ക്ക് ദൈവത്തില് അര്‍പ്പിച്ച് പ്രാര്‍ത്ഥനയുമായി കഴിഞ്ഞുകൂടാന് പാര്‍പ്പിടവും പണി ചെയ്തു കൊടുത്തിരുന്നു. രക്ഷാകര്‍ത്താവെന്ന നിലയില് മേരിയെ സക്കറിയാ ദിനംപ്രതി സന്ദര്‍ശിച്ച് ദൈവികഗീതങ്ങള് ഉപദേശിച്ചു കൊടുക്കുമായിരുന്നു. ഒരിയ്ക്കല് അവളുടെ മുറിയില് പഴവര്‍ഗതോട്ടത്തില്‍നിന്ന് പറിച്ചുകൊണ്ടുവന്ന മധുരമുള്ള പഴങ്ങള് കണ്ടതില് സക്കറിയായ്ക്ക് ആശ്ചര്യമുണ്ടായി. തണുപ്പുകാലങ്ങളില് ശിശിരകാലത്തിലെ പഴവര്‍ഗങ്ങളും ശിശിരകാലങ്ങളില് തണുപ്പുകാലങ്ങളിലെ പഴവര്‍ഗങ്ങളും അവളുടെ മുറിയില് കാണപ്പെടുക സാധാരണമായിരുന്നുവെന്നും പറയുന്നു. 'എങ്ങനെയാണ് മോളെ ഈ പഴവര്‍ഗങ്ങള് നിനക്ക് ലഭിച്ചതെന്ന് സക്കറിയാ ചോദിച്ചപ്പോള് കരുണ നിറഞ്ഞവനായ ദൈവം എന്നെ പാലിച്ചുകൊണ്ട് തരുന്ന കായ്കനികളാണിതെന്നും മേരി ഉത്തരം നല്കി. (ഖുറാന് 3:37) ദൈവത്തോടുള്ള മേരിയുടെ അമിതഭക്തി അവര്‍ണ്ണനീയമായിരുന്നു. അവളുടെ വിശ്വാസത്തിന് വെല്ലുവിളിയെന്നോണം പലപ്പോഴും പരീക്ഷണങ്ങളും നേരിടേണ്ടി വന്നിട്ടുണ്ട്.\nമേരിയേയും യേശുവിനെയും ഇസ്ലാംജനത അങ്ങേയറ്റം ബഹുമാനിക്കുന്നുണ്ടെങ്കിലും ക്രിസ്ത്യാനികളുടെ ത്രികാലതത്ത്വങ്ങളെ ഇസ്ലാം എതിര്‍ക്കുന്നു, യേശു ദൈവമാണെന്നുള്ള ക്രിസ്ത്യന് ദൈവികശാസ്ത്രത്തെയും ഇസ്ലാം തള്ളിക്കളഞ്ഞിരിക്കുന്നു. യേശുവിനെയും മേരിയേയും ദൈവത്തെപ്പോലെ ആരാധിക്കാന് ഇസ്ലാംമതം അനുവദിക്കില്ല. ഖുറാന് പറയുന്നു, ദൈവം ഉണ്ട്, അത് ഏകദൈവമാണ്.അവന് സകല സൃഷ്ടികളുടെയും സൃഷ്ടാവാണ്.നാഥനായ ഏകദൈവത്തെ വന്ദിക്കൂ. (ഖുറാന് 6:102) പ്രവാചകരെ സ്‌നേഹിക്കണമെന്നുള്ളതും ഇസ്ലാമിക ധര്‍മ്മമാണ്. യേശുവിനും മേരിയ്ക്കും ഇസ്ലാമിക ധര്‍മ്മത്തില് ശ്രേഷ്ഠമായ സ്ഥാനങ്ങളാണ് കല്പ്പിച്ചിട്ടുള്ളത്.\nബൈബിളിലും ഖുറാനിലും മേരിയെപ്പറ്റിയുള്ള പരാമര്‍ശങ്ങളില് സാമ്യതകള് ഉണ്ടെങ്കിലും മേരി ജോസഫിനെ വിവാഹം കഴിച്ചുവെന്നുള്ള ക്രിസ്തീയവിശ്വാസം ഇസ്ലാം പരിപൂര്‍ണ്ണമായും തള്ളിക്കളഞ്ഞിരിക്കുന്നു. യേശുവിനെ ഉദരത്തില് വഹിച്ചുകൊണ്ട് നടക്കുന്ന മേരി പ്രസവകാലസമയം അടുക്കുംതോറും ചുറ്റുമുള്ള ജനങ്ങളെയും അവരുടെ കിംവദന്തികളെയും ഭയപ്പെട്ടിരുന്നു. മറ്റൊരു പുരുഷന് അവളെ സ്പര്‍ശിച്ചിട്ടില്ലെന്ന് എങ്ങനെ വ്യക്തമാക്കുമെന്നും അവള്‍ക്കറിയില്ലായിരുന്നു. യേശു ജനിക്കാന് സമയമായപ്പോള് ജെറുസ്ലേമില്‍നിന്ന് ബെതലഹേമിലേക്ക് മേരി യാത്ര ചെയ്തു. ദൈവത്തിന്റെ വചനങ്ങള് മേരിയില് ഉരുവിടുന്നുവെങ്കിലും ഉറച്ച വിശ്വാസം അവളെ നയിച്ചിരുന്നുവെങ്കിലും യുവതിയായ മേരി അസ്വസ്തയായിരുന്നു. ഗബ്രിയേല് ദൈവദൂതന് മേരിയ്ക്ക് ആശ്വാസവും പ്രതീക്ഷകളും നല്കിക്കൊണ്ടിരുന്നു. ഗബ്രിയേല് പറഞ്ഞു 'വാഴ്ത്തപ്പെട്ടവളായ മേരി ദൈവം നിനക്ക് വചനത്താല് ഒരു പുത്രനെ തരുന്നു. മേരിയുടെ പുത്രന് പ്രവാചകനായ യേശുവെന്നറിയപ്പെടും. അവന് ലോകം മുഴുവന് ബഹുമാനിതനായിരിക്കും. ദൈവത്തിന്റെ സാമിപ്യം അവനെന്നും ഉണ്ടാകും.' (ഖുറാന് 3:45)\nഒരു പനമരത്തിന്റെ ചുവട്ടില് വിശ്രമമെടുക്കവേ പ്രസവത്തിനായുള്ള കഠിനമായ വേദന മേരിയില് അനുഭവപ്പെട്ടു. 'ഞാന് ഇവിടെ മരിച്ചു വീഴുമോ, എന്നെ നയിക്കുന്നവന് എനിക്ക് പ്രതീക്ഷ നല്‍കുന്നവന് എന്തേ എന്നെ മറന്നുപോയോ' മേരി ദുഃഖംകൊണ്ടും വേദനകൊണ്ടും നിലവിളിച്ചുകൊണ്ടിരുന്നു. അവള് ഒരു കുഞ്ഞിനെ പനമരത്തിന്റെ ചുവട്ടില് പ്രസവിച്ചു. കുഞ്ഞ് ജനിച്ചയുടന് അവള് വളരെയേറെ ക്ഷീണിതയായിരുന്നു. ഭയവും ദുഖവും ഒരുപോലെ അവളില് വേട്ടയാടിക്കൊണ്ടിരുന്നു. പെട്ടെന്ന് അവള്‍ക്കു മുമ്പില് ദൈവികശബ്ദം കേട്ടു. 'മേരി നീ ദുഖിതയാവണ്ടാ, ദൈവം നിന്നില് പ്രസാധിച്ച് അവിടുന്ന് നല്കിയ ശുദ്ധജലം നിറഞ്ഞ ഒരു നീരുറവ നിനക്കായി പൊട്ടിയൊഴുകുന്നത് നോക്കൂ. നിനക്കു കുടിക്കാന്, ദാഹം അകറ്റാന് ദൈവം തന്നതാണ്. പനമരത്തിന്റെ ശിഖരങ്ങള് കുലുക്കൂ, ഭക്ഷിക്കാന് രുചിയുള്ള പഴം മരത്തില്‍നിന്ന് വീഴും. സന്തോഷത്തോടെ ദാഹജലവും കുടിച്ച് മരത്തിലെ പഴങ്ങളും തിന്ന് നിന്റെ ദൈവമായ കര്‍ത്താവിനെ വാഴ്ത്തൂ. പ്രസവത്തോടെ ക്ഷീണിതയായ മേരി മരം കുലുക്കാന് ഭയപ്പെട്ടു. ദൈവം അവള്‍ക്ക് വെള്ളവും ഭക്ഷണവും കൊടുത്തുകൊണ്ടിരുന്നു.\nദൈവിക തേജസ് ഉള്‍ക്കൊള്ളുന്ന മേരിക്ക് പനമരം കുലുക്കേണ്ടി വന്നില്ല. അവളെ സംബന്ധിച്ച് അത് അസാധ്യമായിരുന്നു. പന കുലുക്കാന് ശ്രമം നടത്തിയാല് മതിയായിരുന്നു. ദൈവത്തിന്റെ വചനം അനുസരിച്ച് അവള് പനമരം കുലുക്കാന് ശ്രമിക്കുമ്പോഴെല്ലാം ഭക്ഷിക്കാന് രുചിയുള്ള 'പനമ്പഴം' അത്ഭുതകരമായി വീണുകൊണ്ടിരുന്നു. 'നീ പാനിയം കുടിച്ച് പഴവും തിന്ന് സന്തോഷവതിയാകൂ' വെന്ന് ദൈവം അവളെ സ്വാന്തനിപ്പിച്ചു. ജനിച്ച കുഞ്ഞിനെക്കൊണ്ട് അവള്ക്കിനി സ്വന്തം ഭവനത്തില് പോവേണ്ടതായി ഉണ്ട്. കുടുംബത്തിലുള്ളവരെയും സ്വന്തപ്പെട്ടവരെയും അഭിമുഖീകരിക്കണം. തീര്‍ച്ചയായും അവള് ജനത്തെ ഭയപ്പെട്ടിരുന്നു. ദൈവം അവളുടെ പരിഭവവും ഹിതവും അറിഞ്ഞിരുന്നു. ജനം ചോദ്യങ്ങള് ചോദിച്ചാല് ഒന്നും സംസാരിക്കാതെ നിശബ്ദയായിരിക്കണമെന്നും അവളോട് ദൈവം നിര്‍ദ്ദേശിച്ചു. ഒരു കുഞ്ഞിന്റെ അമ്മയായത് എങ്ങനെയെന്ന് മേരിക്ക് വിവരിക്കാന് സാധിക്കുമായിരുന്നില്ല. അവള് അവിവാഹിതയായിരുന്ന കന്യകയായിരുന്നതുകൊണ്ട് ചുറ്റുമുള്ള ജനം വിശ്വസിക്കുകയുമില്ലായിരുന്നു. ദൈവം കന്യകയായ മേരിയോട് പറഞ്ഞു, 'പരിശുദ്ധയായ മേരി ആരെയെങ്കിലും നീ കാണുന്നുവെങ്കില് ദൈവത്തോടുള്ള പ്രതിജ്ഞയനുസരിച്ച് നീ നോമ്പിലാണ്, സംസാരിക്കാന് പാടില്ലായെന്ന് പറയൂ.'\nകുഞ്ഞിനേയും എടുത്തുകൊണ്ട് മേരി അവളുടെ ജനത്തിന്റെ സമീപം ചെന്നു. ജനം അവളെ കുറ്റപ്പെടുത്താന് തുടങ്ങി. 'നീ പാരമ്പര്യമായ പേരും പെരുമയുമുള്ള നല്ലയൊരു കുടുംബത്തില് ജനിച്ചിട്ടും നിന്റെ മാതാപിതാക്കള് ഉത്തമരായിരുന്നിട്ടും നിനക്ക് എങ്ങനെ ഇത് സംഭവിച്ചൂവെന്ന്'കണ്ടുനിന്ന ജനം മാറിമാറി ചോദിച്ചു.\nദൈവം അവളോട് പ്രതികരിക്കാതെ നിശബ്ദയായിരിക്കാന് കല്പ്പിച്ചിട്ടുള്ളതുകൊണ്ട് അവളതെല്ലാം കേട്ട് ജനത്തിനെ നോക്കി മൌനം പാലിച്ചു. അവള് വഹിച്ചുകൊണ്ടിരുന്ന കുഞ്ഞിനെ മാത്രം ചൂണ്ടികാണിച്ചു. മേരിയുടെ പുത്രനായ നവജാതന് 'യേശു' ഉടന് സംസാരിക്കാന് തുടങ്ങി. അത് ദൈവത്തിന്റെ പ്രവാചകന് എന്ന നിലയില് ആദ്യത്തെ അത്ഭുതമായിരുന്നു. ദൈവത്തിന്റെ അനുവാദത്തോടെ യേശു പറഞ്ഞു, 'പ്രിയപ്പെട്ടവരേ ഞാന് ദൈവത്തിന്റെ അടിമയാകുന്നു. അവന് എനിക്ക് വചനങ്ങള് തന്നിട്ടുണ്ട്. അവിടുത്തെ ഹിതമനുസരിച്ച് ഞാന് നിങ്ങളുടെ പ്രവാചകനാണ്. അവന് എന്നെ അനുഗ്രഹീതനാക്കിയിരിക്കുന്നു. എന്റെ അമ്മയോട് കര്‍ത്തവ്യപ്പെട്ട് ജീവിക്കാന് ഞാന് കടപ്പെട്ടവനാണ്. ഞാന് വന്നത് ലോകത്ത് സമാധാനം കൈവരിക്കാനാണ്.എന്റെ മരണത്തിലും വീണ്ടും വരവിലും നിങ്ങള്‍ക്ക് സമാധാനം ഉളവാകും.'\nഖുറാനില് മേരിയെ 'സിദ്ധാ' യെന്ന അര്‍ത്ഥത്തില് സത്യവതിയായിട്ടാണ് വിശേഷിപ്പിച്ചിരിക്കുന്നത്. സത്യം മാത്രം പ്രവര്‍ത്തന മണ്ഡലങ്ങളില് സ്വീകരിച്ചിട്ടുള്ള നീതീമാന്മാരില് നീതിമാന്മാര്‍ക്കേ ഇത്തരം സ്ഥാനങ്ങള് കല്പ്പിക്കാറുള്ളൂ. അതിന്റെയര്‍ത്ഥം സ്വയം സത്യവതിയായി മറ്റുള്ളവരോടും ദൈവത്തോടും ഒരുപോലെ നീതി പുലര്‍ത്തണമെന്നുള്ളതാണ്. ദൈവഹിതം പൂര്‍ത്തിയാക്കുന്നതിനായി മേരി ഈ ലോകത്ത് ജനിച്ചു. ദൈവത്തിന് പരിപൂര്‍ണ്ണമായി കീഴ്‌പ്പെട്ട് അവള് ജീവിച്ചു. അവള് പരിശുദ്ധയും, നന്മനിറഞ്ഞവളും ദൈവത്തില് സദാ ഭക്തയും കന്യകയും സ്ത്രീകളില് തെരഞ്ഞെടുക്കപ്പെട്ടവളുമായിരുന്നു. ഇമ്രറാന്റെ മകളായ മേരി യേശുവിന്റെ അമ്മയെന്ന നിലയില് സ്ത്രീകളില് ഭാഗ്യവതിയും അനുഗ്രഹിക്കപ്പെട്ടവളുമാണ്.


നിറവയറില് അഴകിയ ലൈല എന്ന പാട്ടിനൊപ്പം നൃത്തം ചെയുന്ന ഐശ്വര്യ ലക്ഷ്മിക്ക് ആരാധകരുടെ ആശംസകളുടെ ബഹളം… ഐശുവിന് ഇത്രവേഗം വിശേഷം ആയോ എന്നും ചോദിക്കുന്നവരും ഉണ്ട്.. – 365 Online News\nHome/Uncategorized/നിറവയറില് അഴകിയ ലൈല എന്ന പാട്ടിനൊപ്പം നൃത്തം ചെയുന്ന ഐശ്വര്യ ലക്ഷ്മിക്ക് ആരാധകരുടെ ആശംസകളുടെ ബഹളം… ഐശുവിന് ഇത്രവേഗം വിശേഷം ആയോ എന്നും ചോദിക്കുന്നവരും ഉണ്ട്..\nEditor September 30, 2021\tUncategorized Leaveacomment 300 Views\nഐശ്വര്യ ലക്ഷ്മി മലയാളത്തിലെയും തമിഴിലെയും ജനപ്രിയ നടിയാണ്. ‘ഞണ്ടുകളുടെ നാട്ടിൽ ഒരു ഇടവേള’ എന്ന സിനിമയിലൂടെയാണ് താരം അരങ്ങിലെത്തുന്നത്.\nപിന്നീട് മലയാളി പ്രേക്ഷകരുടെ ഹൃദയം തൊട്ട മായാനദി എന്ന ചിത്രത്തിൽ അഭിനയിച്ചു. മായാനദിയിലെ അപർണയുടെ വേഷത്തിന് ശേഷം നടിയുടെ ആരാധകരുടെ എണ്ണം കുത്തനെ വർദ്ധിച്ചു.\nതുടർന്ന് മലയാളത്തിലും തമിഴിലുമായി നിരവധി ചിത്രങ്ങളിൽ അഭിനയിച്ചു. ഒരുപിടി ചിത്രങ്ങളാണ് താരത്തിനായി ഒരുക്കുന്നത്.\nഒരു താരമായി അവസാനമായി റിലീസ് ചെയ്ത കനകനെ പ്രേക്ഷകർക്ക് മുന്നിൽ എത്തിക്കുന്നു. ആമസോൺ പ്രൈമിലൂടെ റിലീസ് ചെയ്ത ചിത്രത്തിന് മികച്ച അഭിപ്രായങ്ങളും ലഭിച്ചിട്ടുണ്ട്.\nടോവിനോ തോമസും സുരാജ് വെഞ്ഞാറമ്മൂടും പ്രധാന വേഷങ്ങളിൽ അഭിനയിച്ച ചിത്രത്തിലെ ഐശ്വര്യയുടെ പ്രകടനവും പ്രശംസിക്കപ്പെട്ടിട്ടുണ്ട്.\nചിത്രത്തിൽ ഒരു ഗർഭിണിയായ സ്നേഹ ജോർജ് എന്ന കഥാപാത്രത്തെയാണ് ഐശ്വര്യ അവതരിപ്പിച്ചത്. ചിത്രത്തിന്റെ അണിയറ പ്രവർത്തകർ ഇപ്പോൾ വീഡിയോ പുറത്തുവിട്ടിട്ടുണ്ട്. ഐശ്വര്യ ലക്ഷ്മി എന്ന സിനിമയിലെ നായിക ചില രസകരമായ നിമിഷങ്ങളിൽ വീഡിയോയിൽ കാണാം.\nഈ ദൃശ്യങ്ങൾ ഇതിനകം തന്നെ ആരാധകർ ഏറ്റെടുത്തു കഴിഞ്ഞു. ചിത്രത്തിലെ താരത്തിന്റെ പ്രകടനത്തെ ആരാധകർ അഭിനന്ദിക്കുന്നു.\nമനു അശോകൻ സംവിധാനം ചെയ്ത ചിത്രത്തിന്റെ തിരക്കഥ ബോബി സഞ്ജയ് ആണ്. സിനിമയുടെ ഛായാഗ്രഹണം ആൽബി ആന്റണിയാണ്, കുടുംബ ബന്ധങ്ങളുടെ പശ്ചാത്തലത്തിൽ ഒരു ത്രില്ലർ.\nPrevious അതിശയിപ്പിക്കുന്ന മാറ്റം എന്ന് ആരാധകർ പറയുന്നു.. ആരാധകരുടെ പ്രിയപ്പെട്ട ഹണി റോസ് അന്നും ഇന്നും… കാണുക\nNext നിങ്ങളുടെ ശരീരത്തെയോ, വസ്ത്രത്തെയോ, മോശമായി പറയുന്നവനെ നിങ്ങളുടെ നടുവിരൽ കാണിച്ച ശേഷം മാത്രം പോകുക.. താരം അന്ന് ശകതമായി പ്രതികരിച്ചത് ഇങ്ങനെ


ഇന്ത്യ ഖത്തര് എയര്‍ബബിള് കരാര് പുതുക്കി qatar airbubble\nഖത്തറുമായുണ്ടാക്കിയ എയര്‍ബബിള് കരാര് പുതുക്കി ഇന്ത്യ\nഖത്തരി വിസയുള്ള ഇന്ത്യക്കാര്‍ക്ക് വിവിധ നിബന്ധനകള് പാലിച്ച് ഖത്തറിലേക്ക് മടങ്ങാമെന്നതാണ് കരാറനുസരിച്ചുള്ള നേട്ടം.\n27 Aug, 2020 at 08:06 PM\nഖത്തറുമായുണ്ടാക്കിയ എയര്‍ബബിള് കരാര് ഇന്ത്യ പുതുക്കി. ഇതോടെ ഒക്ടോബര് 31 വരെ ഖത്തര് വിസയുള്ള ഇന്ത്യക്കാര്‍ക്ക് പ്രത്യേക വ്യവസ്ഥകള് പാലിച്ച് ഖത്തറിലേക്ക് മടങ്ങാന് കഴിയും. ഇതിനിടയില് സാധാരണ സര്‍വീസുകള് പുനസ്ഥാപിക്കുകയാണെങ്കില് അത് വരെയായിരിക്കും കരാര്.\nകോവിഡ് നിയന്ത്രണങ്ങളുടെ ഭാഗമായുള്ള വിമാനവിലക്ക് നിലനില്‍ക്കുന്നതിനിടയിലും പ്രത്യേകാനുമതിയുള്ളവര്‍ക്ക് യാത്രാനുമതി നല്‍കുന്നതിനായാണ് ഇക്കഴിഞ്ഞ ഓഗസ്റ്റ് 18 ന് ഇന്ത്യ ഖത്തറുമായി എയര്‍ബബിള് കരാര് ഉണ്ടാക്കിയത്. ഖത്തരി വിസയുള്ള ഇന്ത്യക്കാര്‍ക്ക് വിവിധ നിബന്ധനകള് പാലിച്ച് ഖത്തറിലേക്ക് മടങ്ങാമെന്നതാണ് കരാറനുസരിച്ചുള്ള നേട്ടം.\nഓഗസ്റ്റ് 31 വരെ കാലാവധിയുണ്ടായിരുന്ന ഈ കരാറാണ് ഒക്ടോബര് 31 വരെ നീട്ടിയത്. ഇതിനിടയില് സാധാരണ സര്‍വീസുകള് പുനസ്ഥാപിക്കുകയാണെങ്കില് അത് വരെയായിരിക്കും കരാര് കാലാവധി. ഇന്ത്യന് വ്യോമയാന മന്ത്രാലയവും ഖത്തര് സിവില് ഏവിയേഷന് അതോറിറ്റിയും ഇക്കാര്യം സ്ഥിരീകരിച്ചു. എയര് ഇന്ത്യ ഇന്‍ഡിഗോ തുടങ്ങി വന്ദേഭാരത് സര്‍വീസ് നടത്തുന്ന കമ്പനികള് നിലവില് കരാറനുസരിച്ച് ഇന്ത്യയില് നിന്നും ഖത്തറിലേക്ക് ചാര്‍ട്ടേര്‍ഡ് സര്‍വീസുകള് നടത്തുന്നുണ്ട്.\nമൊത്തം സര്‍വീസിന്‍റെ പകുതി ഖത്തര് എയര്‍വേയ്സിനുള്ളതാണ്. ഖത്തര് ആഭ്യന്തര മന്ത്രാലയത്തിന്‍റെ പ്രത്യേക റീ എന്‍ട്രി പെര്‍മിറ്റ് നേടിയവര്‍ക്കാണ് യാത്ര സാധ്യമാകുക. വിസാകാലാവധി തീര്‍ന്നവര്‍ക്കും റീ എന്‍ട്രിപെര്‍മിറ്റിന് അപേക്ഷിക്കാം. വിസാ കാലാവധി കഴിഞ്ഞവര‍്ക്കുള്ള ഫീസ് നേരത്തെ ഖത്തര് ഒഴിവാക്കിക്കൊടുത്തിട്ടുണ്ട്.


വോട്ട് ചെയ്യാം ജാഗ്രതയോടെ; വേണം മാസ്‌കും പേനയും | Naattuvartha\nതിരുവനന്തപുരം : കേരളത്തില് കോവിഡ് വ്യാപനം നിയന്ത്രണ വിധേയമാണെങ്കിലും രാജ്യത്തിന്റെ പല ഭാഗത്തും കോവിഡിന്റെ അതിതീവ്ര വ്യാപനം റിപ്പോര്‍ട്ട് ചെയ്യപ്പെടുന്ന സാഹചര്യത്തില് നിയമസഭാ തിരഞ്ഞെടുപ്പില് എല്ലാവരും ജാഗ്രത പാലിക്കണമെന്ന് ആരോഗ്യ വകുപ്പ്. കോവിഡ് മാനദണ്ഡങ്ങള് പാലിച്ച് എല്ലാവര്‍ക്കും വോട്ട് ചെയ്യാനുള്ള സൗകര്യങ്ങള് തിരഞ്ഞെടുപ്പ് കമ്മിഷന് ഒരുക്കിയിട്ടുണ്ട്. അതിനാല് തന്നെ എല്ലാവരും തങ്ങളുടെ സമ്മതിദാനാവകാശം ശ്രദ്ധാപൂര്‍വം വിനിയോഗിക്കേണ്ടതാണ്.\nഅതോടൊപ്പം പൊതുജനങ്ങളും ഉദ്യോഗസ്ഥരും രാഷ്ട്രീയ പാര്‍ട്ടി പ്രവര്‍ത്തകരും ഉള്‍പ്പെടെ എല്ലാവരും ഒരുപോലെ ജാഗ്രത പാലിക്കുകയും വേണം. പ്രായമുള്ളവര്‍ക്കും ഗുരുതര രോഗമുള്ളവര്‍ക്കും കോവിഡ് ബാധിച്ചാല് സങ്കീര്‍ണമാകും. അതിനാല് തദ്ദേശ സ്വയംഭരണ തിരഞ്ഞെടുപ്പില് പുലര്‍ത്തിയ ജാഗ്രത തുടരേണ്ടതാണ്. വോട്ടെടുപ്പില് പങ്കെടുക്കുന്ന ഓരോരുത്തരും ശ്രദ്ധിച്ചാല് വ്യാപനത്തോത് കുറയ്ക്കാന് സാധിക്കും. എല്ലാവരും സ്വന്തം ആരോഗ്യവും മറ്റുള്ളവരുടെ ആരോഗ്യവും നോക്കണം. ആരോഗ്യ വകുപ്പിന്റെ നിര്‍ദേശങ്ങള് കര്‍ശനമായി പാലിക്കേണ്ടതാണ്.\n∙· വോട്ടിടാനായി വീട്ടില് നിന്നിറങ്ങുന്നതു മുതല് തിരികെയെത്തുന്നതുവരെ മൂക്കും വായും മൂടത്തക്ക വിധം മാസ്‌ക് നിര്‍ബന്ധമായും ധരിച്ചിരിക്കണം.\n∙· കുട്ടികളെ ഒരു കാരണവശാലും കൂടെ കൊണ്ടുപോകരുത്.\n∙ റജിസ്റ്ററില് ഒപ്പിടുന്നതിനുള്ള പേന കയ്യില് കരുതുക.\n·∙ ആരോട് സംസാരിച്ചാലും6അടി അകലം പാലിക്കണം.\n∙ പോളിങ് ബൂത്തില് ക്യൂവില് നില്‍ക്കുമ്പോഴും മുന്നിലും പിന്നിലും6അടി അകലം പാലിക്കണം. കൂട്ടംകൂടി നില്‍ക്കരുത്.\n∙ ഒരാള്‍ക്കും ഷേക്ക് ഹാന്‍ഡ് നല്‍കാനോ ദേഹത്ത് തൊട്ടുള്ള സ്‌നേഹപ്രകടനങ്ങള് നടത്താനോ പാടില്ല.\n∙ എല്ലാവരേയും തെര്‍മല് സ്‌കാനിങ് വഴി പരിശോധന നടത്തിയായിരിക്കും ബൂത്തിലേക്ക് പ്രവേശിപ്പിക്കുക.\n∙ തെര്‍മല് സ്‌കാനറില് ഉയര്‍ന്ന താപനില രേഖപ്പെടുത്തുന്നവരെ വീണ്ടും പരിശോധിക്കും. അപ്പോഴും ഉയര്‍ന്ന താപനില കണ്ടാല് അവര്‍ക്ക് വോട്ടെടുപ്പിന്റെ അവസാന മണിക്കൂറില് വോട്ട് ചെയ്യാം.\n∙ കോവിഡ് രോഗികളും കോവിഡ് രോഗലക്ഷണമുള്ളവരും വോട്ടെടുപ്പിന്റെ അവസാന മണിക്കൂറില് സുരക്ഷാ മാനദണ്ഡങ്ങള് പാലിച്ച് മാത്രമേ വോട്ട് ചെയ്യാന് പാടുള്ളൂ.\n∙ പനി, തുമ്മല്, ചുമ തുടങ്ങിയ ലക്ഷണങ്ങളുള്ളവര് വോട്ടെടുപ്പിന്റെ അവസാന മണിക്കൂറില് മാത്രം വോട്ട് ചെയ്യാന് പോകുക. അവര് ആള്‍ക്കൂട്ടത്തില് പോകരുത്.\n∙· മറ്റ് ഗുരുതര രോഗമുള്ളവര് തിരക്ക് കുറഞ്ഞ സമയത്ത് മാത്രം പോയി വോട്ട് രേഖപ്പെടുത്തേണ്ടതാണ്.\n∙· വോട്ടര്‍മാര് പോളിങ് ബൂത്തിലേക്ക് പ്രവേശിക്കുമ്പോഴും പുറത്തേക്ക് പോകുമ്പോഴും നിര്‍ബന്ധമായും സാനിറ്റൈസര് ഉപയോഗിക്കണം.\n∙· പോളിങ് ബൂത്തിന്റെ വാതിലുകളും ജനാലകളും തുറന്നിടേണ്ടതാണ്.\n∙· അടച്ചിട്ട മുറികളില് വ്യാപന സാധ്യത കൂടുതലായതിനാല് ഉദ്യോഗസ്ഥരും പോളിങ് ഏജന്റുമാരും വോട്ടര്‍മാരും അകലം പാലിക്കാന് പ്രത്യേകം ശ്രദ്ധിക്കണം.\n∙· തിരിച്ചറിയല് വേളയില് ആവശ്യമെങ്കില് മാത്രം മാസ്‌ക് മാറ്റുക. സാമൂഹിക അകലം പാലിക്കണം. മാസ്‌ക് മാറ്റി സംസാരിക്കരുത്.\n∙· വോട്ട് ചെയ്തശേഷം ഉടന് തന്നെ തിരിച്ച് പോകുക.\n∙· വീട്ടിലെത്തിയാലുടന് കൈകള് സോപ്പുപയോഗിച്ച് വൃത്തിയായി കഴുകണം.\n∙ എന്തെങ്കിലും സംശയമുണ്ടെങ്കില് ദിശ 1056ല് വിളിക്കാം.


ക്ലാരമ്മ തോമസ് നിര്യാതയായി\nനാലുകോടി: പായിപ്പാട് നാലുകോടി കളത്തില് തോമസിന്റെഭാര്യ ക്ലാരമ്മ (വേഷ്ണാല് കുഞ്ഞമ്മ92) നിര്യാതയായി. സംസ്കാരം ശനിയാഴ്ച മൂന്നിന് സെന്‍റ് തോമസ് പള്ളിയില്. പരേത നാലുകോടി വേഷ്ണാല് കുടുംബാംഗം.\nമക്കള്: ലില്ലിക്കുട്ടി, മോളിക്കുട്ടി, ഫാ.മാത്യു എംഎസ്എഫ്എസ് (സിബിച്ചന്), ടോമി, ഡെന്നി (ബംഗളൂരു). മരുമക്കള്: ലാലച്ചന് കടവുമണ്ണില് ചെങ്ങന്നൂര്, ജോസ് അന്പാട്ട് തൃക്കൊടിത്താനം, ജാന്‍സി ഇടത്തിനകം നെടുംകുന്നം, പുഷ്പ മാന്പ്ര കൈനകരി.\nപരേത മുന് തൃക്കൊടിത്താനം ഗ്രാമപഞ്ചായത്ത് വൈസ് പ്രസിഡന്‍റ്, മുന് പായിപ്പാട് ഗ്രാമപഞ്ചായത്ത് മെംന്പര്, മുന് പാസ്റ്ററല് കൗണ്‍സില് അംഗം എന്നീനിലകളില് പ്രവര്‍ത്തിച്ചിട്ടുണ്ട്.


‘കോപ്പാ അമേരിക്ക’ പോക്കാന്ന് കരുതണ്ട.. ടൂര്‍ണമെന്റ് നടത്തരുതെന്ന് ആവശ്യപ്പെട്ട് ബ്രസീല് സുപ്രീം കോടതിയില് സമര്‍പ്പിച്ച ഹര്‍ജി തള്ളി | Newsthen l The news interactive\nHome/TRENDING/Sports/‘കോപ്പാ അമേരിക്ക’ പോക്കാന്ന് കരുതണ്ട.. ടൂര്‍ണമെന്റ് നടത്തരുതെന്ന് ആവശ്യപ്പെട്ട് ബ്രസീല് സുപ്രീം കോടതിയില് സമര്‍പ്പിച്ച ഹര്‍ജി തള്ളി\n‘കോപ്പാ അമേരിക്ക’ പോക്കാന്ന് കരുതണ്ട.. ടൂര്‍ണമെന്റ് നടത്തരുതെന്ന് ആവശ്യപ്പെട്ട് ബ്രസീല് സുപ്രീം കോടതിയില് സമര്‍പ്പിച്ച ഹര്‍ജി തള്ളി\nകോപ്പാ അമേരിക്ക ഫുട്ബോള് ചാമ്പ്യന്‍ഷിപ്പിനു മേലുള്ള കരിനിഴല് നീങ്ങുന്നു. ടൂര്‍ണമെന്റ്് നടത്തരുതെന്ന് ആവശ്യപ്പെട്ട് ബ്രസീല് സുപ്രീം കോടതിയില് സമര്‍പ്പിച്ച ഹര്‍ജി തള്ളി. ടൂര്‍ണമെന്റ് മുന്‍നിശ്ചയിച്ച പ്രകാരം നടത്താമെന്നും കോവിഡ് സുരക്ഷയ്ക്ക് സര്‍ക്കാര് പ്രാധാന്യം നല്‍കുന്നുണ്ടെന്നും കോടതി പറഞ്ഞു.\nലോകത്ത് അമേരിക്ക കഴിഞ്ഞാല് കോവിഡ് ഏറ്റവും കൂടുതല് മോശമായി ബാധിച്ച രാജ്യമാണ് ബ്രസീല്. ഇതിനോടകം 480000-ന് അടുത്ത് മരണങ്ങളാണ് ബ്രസീലില് റിപ്പോര്‍ട്ട് ചെയ്തത്. നേരത്തെ ഇത്തരമൊരു സാഹചര്യത്തില് കോപ്പാ ചാമ്പ്യന്‍ഷിപ്പിന് രാജ്യം ആതിഥ്യം വഹിക്കുന്നതില് പ്രതിഷേധമുയര്‍ത്തി ബ്രസീല് താരങ്ങള് തന്നെ രംഗത്തു വന്നിരുന്നു. ആരോഗ്യ സുരക്ഷ അപകടത്തിലാക്കി ഫുട്ബോള് കളിക്കാന് തങ്ങളില്ലെന്ന് ചൂണ്ടിക്കാട്ടി നായകന് കാസിമിറോയുടെ നേതൃത്വത്തില് ബ്രസീല് താരങ്ങള് ബഹിഷ്‌കരണ ഭീഷണി മുഴക്കിയിരുന്നു. എന്നാല് സര്‍ക്കാരിന്റെയും ബ്രസീല് ഫുട്ബോള് കോണ്‍ഫെഡറേഷന്റെയും സമ്മര്‍ദ്ദങ്ങള്‍ക്കൊടുവില് താരങ്ങള് കളിക്കാന് സമ്മതിക്കുകയായിരുന്നു;\nരാജ്യത്ത് ബ്ലാക്ക് ഫംഗസ് കേസുകള് വര്‍ധിക്കുന്നു; കൂടുതല് മഹാരാഷ്ട്രയില്


സഊദി ഉപകിരീടാവകാശി റഷ്യയില്: ഇരു രാജ്യങ്ങളും ബന്ധം ശക്തിപ്പെടുത്തുന്നു • Suprabhaatham\nസഊദി ഉപകിരീടാവകാശി റഷ്യയില്: ഇരു രാജ്യങ്ങളും ബന്ധം ശക്തിപ്പെടുത്തുന്നു\nMay 31, 2017 | 9:51 pm IST\nറിയാദ്: സഊദി ഉപ കിരീടാവകാശിയും മന്ത്രിയുമായ അമീര് മുഹമ്മദ് ബിന് സല്‍മാന് രാജകുമാരന് റഷ്യയിലെത്തി. ഇരു രാജ്യങ്ങളും തമ്മില് ബന്ധം ശക്തിപ്പെടുത്തുന്നതോടൊപ്പം നിര്‍ണായകമായ ചര്‍ച്ചകളും നടക്കുമെന്നാണ് വിവരം.\nപ്രധാനമായും എണ്ണ വിപണിയുമായ ചര്‍ച്ചയായിരിക്കും നടക്കുക. കൂടാതെ മേഖലയിലെ സുരക്ഷാ പ്രശ്‌നങ്ങളും ഇരു രാജ്യങ്ങളും ചര്‍ച്ച ചെയ്യുന്നുണ്ട്. നാലു സഹകരണ കരാറുകള് ഇരുപക്ഷവും ഈ സന്ദര്‍ശനത്തില് ഒപ്പുവെക്കുമെന്നാണ് പ്രതീക്ഷിക്കപ്പെടുന്നത്.\nറഷ്യയിലെത്തിയ അദ്ദേഹത്തെ റഷ്യന് പ്രസിഡന്റ് വ്‌ലാഡിമിര് പുട്ടിന് സ്വീകരിച്ചു .സഊദിയും റഷ്യയും തമ്മില് പരസ്പരം സഹകരിച്ച് വലിയ നേട്ടങ്ങള് കൈവരിച്ചിട്ടുണ്ടെന്നും ഇനിയുമേറെ നേടാനുണ്ടെന്നും ചര്‍ച്ചകള്‍ക്ക് ശേഷം അമീര് മുഹമ്മദ് വ്യക്തമാക്കി.\nസല്‍മാന് രാജാവിന്റെ സന്ദര്‍ശനത്തിനായി റഷ്യ കാത്തിരിക്കുകയാണെന്ന് പുടിന് പറഞ്ഞു. ഇരുരാജ്യങ്ങളുമായുള്ള ബന്ധം ഏറെ പ്രധാനപ്പെട്ടതാണ്. ഉഭയകക്ഷി ഊര്‍ജ കരാറുകളുടെ കാര്യവും അങ്ങനെ തന്നെ. ഒപെകും മറ്റ് എണ്ണ ഉല്‍പാദക രാഷ്ട്രങ്ങളും തമ്മിലുള്ള സഹകരണത്തില് സൗദി അറേബ്യ വഹിക്കുന്ന പങ്കില് അദ്ദേഹം നന്ദി അറിയിക്കുകയും ചെയ്തു.


മത്സരിക്കാം, തോറ്റാൽ രാജ്യസഭ സീറ്റു തരണം: ബിജെപിയെ വെട്ടിലാക്കി തുഷാർ വെള്ളാപ്പള്ളി • ഇ വാർത്ത | evartha\nevartha Desk March 23, 2019, 12:29 pm March 23, 2019\nബിജെപിയെ വെട്ടിലാക്കി ബിഡിജെഎസ്. തുഷാർ തോറ്റാൽ രാജ്യസഭാ സീറ്റ് നൽകണമെന്ന് ബിഡിജെഎസ് ആവശ്യപ്പെട്ടതായാണ് സൂചന. തുഷാർ വെള്ളാപ്പള്ളി ലോക്സഭാ തെരഞ്ഞെടുപ്പിൽ മത്സരിക്കണമെന്ന ബിജെപിയുടെ സമ്മർദത്തിനു മറുതന്ത്രവുമായി ബിഡിജെഎസ് രംഗത്തെത്തിയത്.\nതൃശൂരിൽ താൻ തോറ്റാലും രാജ്യസഭ സീറ്റ് നൽകണമെന്ന് തുഷാർ ബിജെപി കേന്ദ്രനേതൃത്വത്തോട് ആവശ്യപ്പെട്ടതായാണ് വിവരം. അതേസമയം കേന്ദ്രനേതൃത്വം ഇക്കാര്യത്തിൽ യാതൊരു ഉറപ്പും നൽകിയിട്ടില്ലെന്നാണ് സൂചന.\nതാൻ മത്സരിക്കുന്ന കാര്യം തീരുമാനമായില്ലെന്ന് തുഷാർ നേരത്തെ പറഞ്ഞിരുന്നു. സമ്മർദം ശക്തമാക്കി തുഷാർ ഡൽഹിയിൽ തുടരുകയാണ്. തുഷാർ മത്സരിക്കണമെന്ന് പ്രധാനമന്ത്രി നരേന്ദ്ര മോദിയും ബിജെപി ദേശീയ അധ്യക്ഷൻ അമിത് ഷായും ആവശ്യപ്പെട്ടിരുന്നു. തുഷാർ മത്സരിക്കുന്നത് ഗുണകരമാകുമെന്നാണ് ബിജെപി വിലയിരുത്തൽ.


താളുകള് മറിയുമ്പോള്...(ഒരു പ്രവാസി ഡയറി).: തെറ്റും ശരിയും\nഅവര് പറയുന്നത് മാത്രം ശരി\nഅവര് ചിന്തിക്കുന്നത് മാത്രം ശരി\nഅവര് പ്രവര്‍ത്തിക്കുന്നതു മാത്രം ശരി\nഅവര് ജീവിക്കുന്നതും ശരി\nപിന്നെ ഒരാശ്വാസം മാത്രം\nഈ തെറ്റില് നിന്നാണ്\nഅവരുടെ ശരി ഉണ്ടാകുന്നത്!\nലോകത്തില് ശരികള് മാത്രമേ ഉള്ളൂ,തെറ്റായിട്ടുള്ളത് ധാരണകള്(തെറ്റിദ്ധാരണ) മാത്രം.\nകണ്ടതില് വലിയ സന്തോഷം :)\nവലിയമ്മായി എഴുതിയതിനെപറ്റി ആലോചിച്ചുനോക്കട്ടെ, ആത്മയ്ക്ക് വെളിച്ചം കിട്ടുമോന്ന്. രണ്ടുദിവസമായി അല്പം\nഎന്തും നില നില്‍ക്കുന്നത് ബാലന്‍സിങ്ങ് എന്ന തത്വത്തിലാണ് ആയതിനാല് ശരിയുണ്ട് തെറ്റുമുണ്ട്.\nദാ! രണ്ടുപേരുംകൂടി വീണ്ടും ചുറ്റിച്ചുകളഞ്ഞല്ലൊ!\nആത്മ ഇന്നുമുഴുവനും ആലോചിച്ചേ ശരിക്കും\nനല്ല ചിന്തകള് തന്നതിനു വളരെ നന്ദി.\nതെറ്റുള്ളതു കൊണ്ടല്ലേ ശരി ഉണ്ടായത്.\nഅല്ലാ ഈ ശരാശരി എന്നു പറയുന്നതും തെറ്റിനെ നോക്കിയല്ലേ.\nദാ വീണ്ടും കടങ്കഥ! അയ്യോ ഇനി ഇതിന്റെ അര്‍ത്ഥം എത്രദിവസം എടുത്താല് മനസ്സിലാവാന്! :)\nഇന്നിന്റെ തെറ്റുകൾ നാളത്തെ ശരികൾ!


ഡോ. മാത്യൂസ് മാര് സേവേറിയോസ് ഓര്‍ത്തഡോക്‌സ് സഭയുടെ പുതിയ കാതോലിക്ക ബാവ | Catholic Church News Malayalam\nHome News ഡോ. മാത്യൂസ് മാര് സേവേറിയോസ് ഓര്‍ത്തഡോക്‌സ് സഭയുടെ പുതിയ കാതോലിക്ക ബാവ\nമലങ്കര ഓര്‍ത്തഡോക്‌സ് സഭയുടെ കാതോലിക്കാ സ്ഥാനത്തേക്ക് കണ്ടനാട് വെസ്റ്റ് ഭദ്രാസന മെത്രാപ്പോലീത്ത ഡോ. മാത്യൂസ് മാര് സേവേറിയോസി(72) നെ എപ്പിസ്‌കോപ്പല് സിനഡ് തെരഞ്ഞെടുത്തു. സഭാ ആസ്ഥാനമായ കോട്ടയം ദേവലോകം അരമനയില് ചേര്‍ന്ന സിനഡില് 24 മെത്രാപ്പോലീത്തമാര് പങ്കെടുത്തു. സഭാ മാനേജിംഗ് കമ്മിറ്റി സിനഡ് നിര്‍ദേശം പാസാക്കി ഒക്ടോബര് 14 -നു പരുമലയില് ചേരുന്ന മലങ്കര അസോസിയേഷനു സമര്‍പ്പിക്കും.\nഅസോസിയേഷന് അംഗീകരിക്കുന്നതോടെ അടുത്ത കാതോലിക്കാ ബാവയും മലങ്കര മെത്രാപ്പോലീത്തയുമായി മാത്യൂസ് മാര് സേവേറിയോസ് നിയമിതനാകും. നവംബറില് തിരുനാളിനോടനുബന്ധിച്ചു പരുമലയില് പുതിയ കാതോലിക്ക ബാവയുടെ സ്ഥാനാരോഹണവും നടക്കും. ഇന്നു ചേരുന്ന മാനേജിംഗ് കമ്മിറ്റിക്കുശേഷം ഔദ്യോഗിക പ്രഖ്യാപനം ഉണ്ടാകും. ബസേലിയോസ് മാര്‍ത്തോമാ പൗലോസ് ദ്വിതീയന് കാതോലിക്കാ ബാവ കാലം ചെയ്തതോടെയാണു പുതിയ കാതോലിക്ക ബാവയെ കണ്ടെത്താനുള്ള നടപടികള് ആരംഭിച്ചത്. അഡ്മിനിസ്‌ട്രേറ്റീവ് കൗണ്‍സില് അധ്യക്ഷന് തുന്പമണ് ഭദ്രാസനാധിപന് കുര്യാക്കോസ് മാര് ക്ലീമിസിന്റെ അധ്യക്ഷതയിലാണ് സിനഡ് ചേര്‍ന്നത്.\nവാഴൂര് സെന്റ് പീറ്റേഴ്‌സ് ഓര്‍ത്തഡോക്‌സ് പള്ളി ഇടവകാംഗമാണ് ഡോ. മാത്യൂസ് മാര് സേവേറിയോസ്.വാഴൂര് മറ്റത്തില് ചെറിയാന് അന്ത്രയോസ്മറിയാമ്മ ദന്പതികളുടെ മകനായി 1949 ഫെബ്രുവരി 12നു ജനിച്ചു. കേരള സര്‍വകലാശാലയില്‍നിന്നു ബിഎസ്സി ബിരുദം നേടി. തുടര്‍ന്നു കോട്ടയം പഴയസെമിനാരിയില് വൈദികവിദ്യാഭ്യാസത്തിനു ചേര്‍ന്നു; ജിഎസ്ടി ബിരുദം നേടി. സെറാംപുര് യൂണിവേഴ്‌സിറ്റിയില്‍നിന്നു ബിഡി ബിരുദം നേടി. റഷ്യയിലെ ലെനിന്‍ഗ്രാഡിലെ തിയോളജിക്കല് അക്കാദമിയില് ദൈവശാസ്ത്രത്തില് ഉന്നതപഠനം നടത്തി. തുടര്‍ന്ന് റോമിലെ പൊന്തിഫിക്കല് ഓറിയന്റല് ഇന്‍സ്റ്റിറ്റിയൂട്ടില്‍നിന്ന് എംടിഎച്ച്, പിഎച്ച്ഡി എന്നിവ എടുത്തു.\nഡോ. സേവേറിയോസിനെ 1976ല് ഡീക്കനായും 1978ല് വൈദികനായും ബസേലിയോസ് മാത്യൂസ് ഒന്നാമന് അഭിഷേചിച്ചു. 1991 ഏപ്രില് 30നു പരുമലയില് എപ്പിസ്‌കോപ്പ പദവിയിലേക്ക് ഉയര്‍ത്തപ്പെട്ടു. 1993ല് മെത്രാപ്പോലീത്ത സ്ഥാനത്തേക്ക് ഉയര്‍ത്തി. കോട്ടയം ഓര്‍ത്തഡോക്‌സ് സെമിനാരിയിലെ ഫാക്കല്‍റ്റി അംഗവും എപ്പിസ്‌കോപ്പല് സുന്നഹദോസ് മുന് സെക്രട്ടറിയും വര്‍ക്കിംഗ് കമ്മിറ്റിയംഗവുമാണ് ഡോ. മാത്യൂസ് മാര് സേവേറിയോസ്. കാലംചെയ്ത കാതോലിക്കായുടെ അസിസ്റ്റന്റായി സേവനമനുഷ്ഠിച്ചിട്ടുണ്ട്.\nകോലഞ്ചേരി പ്രസാദം സെന്റര് അരമനയിലാണ് താമസം. പരേതയായ അമ്മിണി, എം.എ. സ്‌കറിയ (കുഞ്ഞ്, പ്രത്യാശ ഭവന് പിറമാടം), സൂസന്, എം.എ. അന്ത്രയോസ് എന്നിവര് സഹോദരങ്ങളാണ്.


തിരുവല്ലം ശ്രീ പരശുരാമ സ്വാമി ക്ഷേത്രം | Thiruvallam Temple one and only Parasurama Temple in kerala - Malayalam Nativeplanet\n»നൂറുകണക്കിന് ക്ഷേത്രങ്ങൾ സ്ഥാപിച്ച പരശുരാമനെ ആരാധിക്കാൻ ഒരൊറ്റ ക്ഷേത്രം മാത്രം!\nമഹാവിഷ്ണുവിന്റെ ആറാമത്തെ അവതാരവും മഴു എറിഞ്ഞ് കേരളത്തെ സൃഷ്ടിക്കുകയും ചെയ്ത പരശുരാമനെക്കുറിച്ച് കേൾക്കാത്തവരായി ആരും കാണില്ല. നൂറുകണക്കിന് ശൈവ-വൈഷ്ണവ ക്ഷേത്രങ്ങളും ദുർഗാലയങ്ങളും ഒക്കെ സ്ഥാപിച്ച പരശുരാമന്റെ പേരിൽ കേരളത്തിൽ ഒരേയൊരു ക്ഷേത്രം മാത്രമേയുള്ളു എന്നതാണ് സത്യം. തിരുവനന്തപുരം തിരുവല്ലത്ത് സ്ഥിതി ചെയ്യുന്ന തിരുവല്ലം ശ്രീ പരശുരാമ സ്വാമി ക്ഷേത്രം ഒട്ടേറെ പ്രത്യേകതകൾ കൊണ്ടും അപൂർവ്വതകൾ കൊണ്ടും പ്രശസ്തമാണ്. ശങ്കരാചാര്യർ പ്രതിഷ്ഠ നടത്തി എന്നു വിശ്വസിക്കപ്പെടുന്ന തിരുവല്ലം പരശുരാമ സ്വാമി ക്ഷേത്രത്തിന്റെ വിശേഷങ്ങൾ അറിയേണ്ടേ? തുടർന്നു വായിക്കൂ!!\nതിരുവനന്തപുരം ജില്ലയിൽ മൂന്നു നദികളുടെ സംഗമ സ്ഥാനത്താണ് ഈ ക്ഷേത്രം സ്ഥിതി ചെയ്യുന്നത്. കരമനയാറും പാർവ്വതി പുത്തനാറും കിള്ളിയാറും സംഗമിക്കുന്ന ത്രിവേണി സംഗമത്തിനടുത്താണ് തിരുവല്ലം ക്ഷേത്രമുള്ളത്. കഴക്കൂട്ടം -കോവളം ബൈപ്പാസ് റോഡിലാണ് ക്ഷേത്രമുള്ളത്. കോവളം ബീച്ചിൽ നിന്നും ആറു കിലോമീറ്ററും തിരുവനന്തപുരം വിമാനത്താവളത്തിൽ നിന്നും3കിലോമീറ്ററും മാറിയാണ് ഇതുള്ളത്.\nഅമ്മയെ വധിച്ച പാപം തീർക്കാൻ\nതിരുവല്ലം പരശുരാമ സ്വാമി ക്ഷേത്രത്തിന്റെ ഉല്പത്തിയെക്കുറിച്ച് നിരവധി കഥകളും ഐതിഹ്യങ്ങളും ഒക്കെ പ്രചാരത്തിലുണ്ട്. പിതാവിൻറെ വാക്കു കേട്ട് സ്വന്തം മാതാവിനെ വധിച്ചതിന്റെ പാപം തീർക്കാനായാണ് പരശുരാമൻ ഈ ക്ഷേത്രം സ്ഥാപിച്ചതെന്നാണ് വിശ്വാസം. പാപമോചനത്തിനായി ശിവനോട് പ്രാർഥിച്ചപ്പോൾ ശിവനിൽ നിന്നും കിട്ടിയ നിർദ്ദേശമനസരിച്ച് ത്രിവേണി സംഗമവേദിയായ തിരുവല്ലത്തു വന്നെത്തി ഇവിടെ അമ്മയുടെ ആത്മാവിന്റെ ശാന്തിക്കായി ബലിതർപ്പണം നടത്തി എന്നാണ് വിശ്വാസം.\nഒരിക്കൽ ബലിയർപ്പിച്ചാൽ വർഷം മുഴുവൻ അർപ്പിക്കുന്ന പുണ്യം\nകർക്കിടക വാവു ദിവസത്തിൽ ഇവിടെ എത്തി ബലിയർപ്പിച്ചാൽ വർഷം മുഴുവൻ ബലിയർപ്പിക്കുന്നതിന്റെ പുണ്യം ലഭിക്കുമെന്നാണ് വിശ്വസിക്കപ്പെടുന്നത്. ശങ്കരാചാര്യർ ഇവിടെ എത്തി തന്റെ അമ്മയ്ക്ക് ബലിതർപ്പണം നടത്തിയതായും വിശ്വാസമുണ്ട്.\nബലിതർപ്പണം നടത്തിയതിലൂടെ തന്റെ മാതാവിന് പുനർജൻമം നല്കി? പരശുരാമനാണ് ഇവിടെ എത്തിയത്. അതുകൊണ്ടുതന്നെ ഇവിടം വന്ന് ബലി തർപ്പണം ചെയ്യുന്നത് മറ്റെവിടെ ചെയ്യുന്നതിലും ഫലം നല്കുന്നതാണ് എന്നും ഭക്തർക്കിടയിൽ വിശ്വാസമുണ്ട്. കേരളത്തിൽ എല്ലാ ദിവസവും ബലിതർപ്പണം നടത്താനുള്ള സൗകര്യങ്ങളുള്ള ക്ഷേത്രവും ഇതുതന്നെയാണ്. കേരളത്തിലെ മറ്റു ക്ഷേത്രങ്ങളിൽ നിന്നും വ്യത്യസ്തമായി ക്ഷേത്രത്തിനുള്ളില് തന്നെയാണ് ഇവിടെ ബലിതർപ്പണം നടത്തുന്നത് എന്ന ഒരു പ്രത്യേകതയും ഈ ക്ഷേത്രത്തിനുണ്ട്.\nഅനന്തപത്മനാഭന്റെ തല ഭാഗം\nതിരുവനന്തപുരം അനന്തപത്മനാഭ സ്വാമിയുമായും ഈ ക്ഷേത്രത്തിന് ബന്ധമുണ്ട്. പതമനാഭ സ്വാമിയുടെ തലഭാഗമാണ് തിരുവല്ലം ക്ഷേത്രം എന്നാണ് വിശ്വാസം. വല്ലം എന്നാൽ തല എന്നുകൂടി അർഥമുണ്ട്. ഈ വിശ്വാസമനുസരിച്ച് സ്വാമിയുടെ ഉടൽഭാഗം അനന്തൻകാടും പാദങ്ങൾ വെച്ചിരിക്കുന്നിടം തൃപ്പപ്പൂർ എന്നുമാണ് വിശ്വാസം.\nഒരിക്കൽ തന്റെ അമ്മയുടെ പിതൃതർപ്പണതതിനായി ഇവിടെ എത്തിയ ശങ്കരാചാര്യർ അവിടെ ബലിയിട്ടു. പിന്നീട് ആറ്റിൽ നിന്നും മണൽ മുങ്ങിയെടുത്ത് അതുകൊണ്ട് ഒരു പരശുരാമ വിഗ്രഹം നിർമ്മിക്കുകയും അതിനെ ക്ഷേത്രത്തിൽ പ്രതിഷ്ഠിക്കുകയും ചെയ്തു എന്നാണ് വിശ്വാസം. ക്ഷേത്ര്തതിൽ ത്രിമൂർത്തികളെ പ്രതിഷ്ഠിച്ചതും ശങ്കരാചാര്യരാണ്.\nവിഷ്ണുവിന്റെ പരമ ഭക്തനായ വില്വമംഗലം സ്വാമികൾ സ്ഥാപിച്ചതാണ് ഈ ക്ഷേത്രമെന്നും ഒരു വിശ്വാസമുണ്ട്.\nചേരരാജാവായിരുന്ന അതിയാമൻ പെരുമാളാണ് 12-ാം നൂറ്റാണ്ടിനും 13-ാം നൂറ്റാണ്ടിനും ഇടയില് ഈ ക്ഷേത്രം നിർമ്മിക്കുന്നത്.\nഅമാവാസി നാളിലാണ് ഇവിടെ ബലിയിടുന്നതിന് കൂടുതൽ ഈളുകൾ എത്തിച്ചേരുന്നത്. എന്നാൽ വർഷം മുഴുവൻ ബലിയിടാൻ സാധിക്കുന്ന ക്ഷേത്രമായതിനാൽ എല്ലാ ദിവസങ്ങലിലും ഇവിടെ വലിയ തിരക്ക് അനുഭവപ്പെടാറുണ്ട്. ക്ഷേത്രമുറ്റത്തിന്റെ ഉള്ളിലായുള്ള ബലിമണ്ഡപങ്ങളിലാണ് ബലിതർപ്പണം നടത്തേണ്ടത്.\nകരിങ്കല്ലിൽ തീർത്ത ക്ഷേത്രം\nപുരാവസ്തു വകുപ്പിന്റെ സംരക്ഷണയിലുള്ള തിരുവല്ലം പരശുരാമ സ്വാമി ക്ഷേത്രം പൂർണ്ണമായും കരിങ്കല്ലിൽ ആണ് നിർമ്മിച്ചിരിക്കുന്നത്. കേരളത്തിലെ മറ്റു ക്ഷേത്രങ്ങളിൽ നിന്നും തികച്ചും വ്യത്യസ്തമായുള്ള നിർമ്മാണ ശാലിയാണ് ഈ ക്ഷേത്രത്തിൽ കാണാൻ കഴിയുന്നത്.\nപരശുരാമൻ മഹാവിഷ്ണു രൂപത്തിൽ\nപരശുരാമനെ ചതുർബാഹുവായ മഹാവിഷ്ണുവിന്റെ രൂപത്തിലാണ് ഇവിടെ പ്രതിഷ്ഠിച്ചിരിക്കുന്നത്. എന്നാൽ വിഷ്ണുവിന്റെ കയ്യിലെ താമരയ്ക്ക് പകരം പരശുരാമന്റെ ആയുധമായ മഴുവാണ് കാണാന് സാധിക്കുക. ദ്രാവിഡ ശൈലിയിലാണ് ക്ഷേത്രത്തിൻറെ മുഖമണ്ഡപം നിർമ്മിച്ചിരിക്കുന്നത്. രണ്ടു കൊടിമരങ്ങളുള്ള അപൂർവ്വ ക്ഷേത്രം കൂടിയാണിത് . മഹാഗണപതി, മഹാദേവന്, ബ്രഹ്മാവ്, പരശുരാമന്, ശാസ്താവ്, ശ്രീകൃഷ്ണന് , കന്നിമൂല ഭഗവതി, സുബ്രഹ്മണ്യന്, വേദവ്യാസന്, മത്സ്യമൂര്‍ത്തി, മഹിഷാസുര മര്‍ധിനി, നാഗരാജാവ്, ഉടയവർ, ഉടയവരമ്മ എന്നീ പ്രതിഷ്ഠകളാണ് ഇവിടെയുള്ളത്.\nപത്മനാഭ സ്വാമിക്ക് അഭിമുഖമായാണ് പരശുരാമനെ പ്രതിഷ്ഠിച്ചിരിക്കുന്നത്.\nRead more about: temples kerala pilgrimage epic thiruvananthapuram vishnu temples temples in thiruvananthapuram ക്ഷേത്രങ്ങൾ


സര്‍ക്കാരിനെ അംഗീകരിച്ചില്ലെങ്കില് പ്രശ്‌നങ്ങളുണ്ടാകും; ലോകരാജ്യങ്ങള്‍ക്ക് താലിബാന്‍റെ ഭീഷണി - Bharath News Live\nഅഫ്ഗാനിസ്താനിലെ പുതിയ ഭരണകൂടത്തെ അംഗീകരിക്കാന് ലോകരാജ്യങ്ങള് തയ്യാറാവണമെന്ന് താലിബാന്. അമേരിക്ക ഉള്‍പ്പടെയുള്ള രാജ്യങ്ങളോടാണ് തങ്ങളുടെ ഭരണകൂടത്തെ അംഗീകരിക്കാന് തയ്യാറാവണമെന്ന് താലിബാന് ആവശ്യപ്പെട്ടത്. തങ്ങളെ അംഗീകരിക്കാതിരിക്കുകയും രാജ്യത്തിനുള്ള വിദേശ ഫണ്ടുകള് തടഞ്ഞുവെക്കുകയും ചെയ്യുന്നത് തുടര്‍ന്നാല് അത് അഫ്ഗാനിസ്താനെ മാത്രമല്ല ലോകത്തെയൊന്നാകെ ബാധിക്കുമെന്നും താലിബാന് മുന്നറിയിപ്പ് നല്‍കി.\nതാലിബാന് അഫ്ഗാനിസ്ഥാന്റെ ഭരണം ഏറ്റെടുത്ത് പുതിയ സര്‍ക്കാര് രൂപീകരിച്ചതിന് ശേഷം ലോകരാജ്യങ്ങള് അഫ്ഗാനിലെ പുതിയ ഭരണകൂടത്തെ അംഗീകരിക്കാന് തയ്യാറായിരുന്നില്ല. മാത്രമല്ല, അഫ്ഗാനിസ്താനുള്ള കോടിക്കണക്കിന് ഡോളറുകളുടെ വിദേശസഹായം തടഞ്ഞുവെക്കുകയും ചെയ്തിരുന്നു. തുടര്‍ച്ചയായ ആഭ്യന്തര യുദ്ധങ്ങളും മറ്റും കാരണം അഫ്ഗാനിസ്താന് കടുത്ത സാമ്പത്തിക പ്രതിസന്ധിയിലൂടെ കടന്നുപോകുകയാണ് ഇപ്പോള്.\nനേരത്തെ താലിബാനും അമേരിക്കയും തമ്മില് യുദ്ധമുണ്ടായതിന് കാരണം ഇരു രാജ്യങ്ങളും തമ്മില് കൃത്യമായ നയതന്ത്ര ബന്ധങ്ങളില്ലാതിരുന്നതാണ്. അന്നുണ്ടായിരുന്ന പ്രശ്‌നങ്ങള് ചര്‍ച്ചകളിലൂടെയും വിട്ടുവീഴ്ചകളിലൂടെയും പരിഹരിക്കാനാവുന്നതായിരുന്നു. ലോകരാജ്യങ്ങള് തങ്ങളെ അംഗീകരിക്കണമെന്നും അതിനുള്ള അവകാശം തങ്ങള്‍ക്കുണ്ടെന്നും താലിബാന് വക്താവ് കൂട്ടിച്ചേര്‍ത്തു.\n'ആശങ്ക വേണ്ട, എല്ലാ കരുതലും സ്വീകരിച്ചിട്ടുണ്ട്'; ധൈര്യമായി കുട്ടികളെ സ്കൂളിൽ വിടാമെന്ന് വിദ്യാഭ്യാസ മന്ത്രി


സ്ഥിരയാത്രക്കാരുടെ വർദ്ധനവിലും ട്രെയിനുകളുടെ എണ്ണം കൂട്ടാതെ കോവിഡ് മാനദണ്ഡം പാലിക്കാൻ കഴിയാതെ റെയിൽവേ… – Scotish Malayali.com\nകോവിഡിനെ ജനം അതിജീവിച്ചു തുടങ്ങിയതിന്റെ ലക്ഷണങ്ങൾ എല്ലാ പൊതുഗതാഗതങ്ങളിലും പോലെ റെയിൽവേയിലും പ്രകടമായി. പ്രതിദിന ട്രെയിനുകളിൽ യാത്രക്കാരുടെ എണ്ണത്തിൽ ഗണ്യമായ വർദ്ധനവാണ് ഉണ്ടായിരിക്കുന്നതാണ്. വേണാട്, ജനശതാബ്ദി, ട്രെയിനുകളിൽ കോവിഡ് മാനദണ്ഡം പാലിച്ചു സീറ്റ് ക്രമീകരണം നടത്താൻ കഴിയാത്ത അവസ്ഥയാണുള്ളത്. 02076 ജനശതാബ്ദിയിൽ എറണാകുളം ജംഗ്ഷനിൽ ഇന്ന് കോഴിക്കോടേയ്ക്ക് യാത്രതിരിക്കാൻ എത്തിയവർക്ക് പ്ലാറ്റ് ഫോമിൽ വിശ്രമിക്കാനുള്ള സൗകര്യം പോലും പരിമിതമായിരുന്നു. അടുത്തടുത്ത സീറ്റുകളിൽ റിസർവേഷൻ അനുവദിച്ചു സാമൂഹിക അകലനിബന്ധനകൾ ഇനി പ്രായോഗികല്ലെന്ന് റെയിൽവേ അംഗീകരിച്ചു തുടങ്ങിയിരിക്കുന്നു. സ്ഥിരയാത്രക്കാരുടെ എണ്ണത്തിൽ വർദ്ധനവ് ഉണ്ടായിട്ടും പാസഞ്ചർ, മെമു സർവ്വീസ് ആരംഭിക്കാതെ പൂർണ്ണമായും റിസർവേഷൻ നിലനിർത്തി സ്പെഷ്യൽ ട്രെയിനുകൾ കൊണ്ട് വന്ന് സാധാരണക്കാരനെ കൊള്ളയടിക്കാനുള്ള ശ്രമമാണ് റെയിൽവേ വീണ്ടും ആലോചിക്കുന്നത്.\nപാസഞ്ചർ, മെമു സർവ്വീസുകൾ ആരംഭിച്ചാൽ മാത്രമേ ജനജീവിതം സാധാരണ ഗതിയിലേക്ക് മടങ്ങി വരികയുള്ളു. ഉപജീവനത്തിന് എറണാകുളം, തിരുവനന്തപുരം പോലുള്ള IT സിറ്റികളെയും മറ്റു ജില്ലാകേന്ദ്രങ്ങളെയും ആശ്രയിക്കുന്ന സാധാരണക്കാരന് താമസത്തിനും ഭക്ഷണത്തിനും തുച്ഛമായ ശമ്പളത്തിൽ നിന്നും സിംഹഭാഗവും മാറ്റിവെയ്ക്കേണ്ടി വരുന്നു. രണ്ട് മൂന്ന് ജില്ലകൾ മാത്രം യോജിപ്പിച്ചു കേരളത്തിൽ ഉടനീളം പാസഞ്ചർ, മെമു സർവീസ് ആരംഭിക്കണമെന്ന ആവശ്യം ശക്തമാണ്. എന്നാൽ സ്പെഷ്യൽ ട്രെയിനുകൾ പോലും വെട്ടികുറയ്ക്കുന്ന നിലപാടാണ് പിന്നീട് റെയിൽവേ സ്വീകരിച്ചത്. യാത്രക്കാരുടെ കൂട്ടായ്മയായ ഫ്രണ്ട്സ് ഓൺ റെയിൽസ് ന്റെ ശക്തമായ പ്രതിഷേധത്തിലൂടെയാണ് വേണാട്, ശതാബ്ദി ട്രെയിനുകൾ മടക്കി കൊണ്ടുവന്നത്.\nബഹുദൂരട്രെയിനുകൾ ഉണ്ടെങ്കിലും കേരളത്തിൽ മാത്രം സർവീസ് നടത്തുന്ന ട്രെയിനുകളെയാണ് ജോലിസംബന്ധമായ യാത്രകൾക്ക് ആളുകൾ തെരഞ്ഞെടുക്കുന്നത് എന്നതിന്റെ തെളിവാണ് ജനശതാബ്ദിയിലെ തിരക്ക്. കോഴിക്കോട് 01.05 ന് എത്തുന്ന ട്രയിനിലെ യാത്രക്കാർ പുറത്തേയ്ക്ക് ഇറങ്ങാൻ സാമൂഹിക അകലം പാലിക്കാതെ നിന്ന ക്യൂവിന് ട്രെയിനിനേക്കാൾ നീളമുണ്ടായിരുന്നു.\nകോവിഡ് പേടിച്ചു ഒളിച്ചിരിക്കാൻ ഇനിയാവില്ല.. കോവിഡ്നെ നേരിടാൻ യാത്രക്കാർ സജ്ജമാമയിരിക്കുന്നു. കയ്യുറകളും മാസ്കും സാനിറ്റൈസറും ഇന്ന് സാധാരക്കാരന്റെ പോലും ജീവിതത്തിന്റെ ഭാഗമായിരിക്കുന്നു. ഇനി വേണ്ടത് ജീവിതം പഴയപടിയിലേക്ക് പച്ചപിടിപ്പിക്കുകയാണ്. അതിനായി സർക്കാരിന്റെ ഭാഗത്ത് നിന്ന് ആവശ്യമായ നടപടി ഉണ്ടാകണം എന്ന് അഭ്യർഥിക്കുന്നു.


പുണ്യം മകരസംക്രമം :: Janmabhumi Daily\nSunday 14 January 2018 2:30 am IST\nശരശയ്യയില് മരണം കാത്തുകിടന്ന ഭീഷ്മരുടെ കഥ കേട്ടിട്ടുണ്ടാകും. താന് ആഗ്രഹിക്കുമ്പോള് മാത്രം മരണമെന്ന ദിവ്യവരം നേടിയ പുണ്യാത്മാവായിരുന്നു ഭീഷ്മര്. എന്തായിരിക്കും ഭീഷ്മര് മരണം മാറ്റിവച്ചത്? കുരുക്ഷേത്ര യുദ്ധത്തില് പാണ്ഡവരുടെ വിജയവാര്‍ത്ത കേള്‍ക്കാന് ഭീഷ്മര് ആഗ്രഹിച്ചിട്ടുണ്ടാകാം. അതിനുമപ്പുറം അദ്ദേഹം കാത്തിരുന്നത് ഉത്തരായനമാണ്. ഉത്തരായനം തുടങ്ങിയപ്പോള് ഭീഷ്മപിതാമഹന് ജീവന് വെടിഞ്ഞ് സ്വര്‍ഗം പൂകിയെന്നാണ് മനസ്സിലാക്കേണ്ടത്. ഉത്തരായനത്തിന്റെ സവിശേഷത അറിയാന് ഇതിനേക്കാള് വലിയ ഉദാഹരണം ആവശ്യമില്ല.\nമനുഷ്യരുടെ ഒരു വര്‍ഷം ദേവതകള്‍ക്ക് ഒരു ദിവസമാണ്. ദിവസത്തില് സ്വാഭാവികമായും പകലും രാത്രിയുമുണ്ടാകും. അങ്ങനെയാണെങ്കില് പകലാണ് ആറ് മാസം നീളുന്ന ഉത്തരായനം. ദക്ഷിണായന കാലം രാത്രിയും. ഉത്തരായനത്തില് സൂര്യന് വടക്കോട്ടാണ് നീങ്ങുന്നത്. അതിന് തുടക്കമാണ് മകരസംക്രമം.\nശബരിമലയില് ലക്ഷോപലക്ഷം ഭക്തര് മകരജ്യോതി ദര്‍ശനത്തിനെത്തുന്ന പുണ്യ ദിവസമാണ് മകരസംക്രമം. ഈ ദിനത്തിന്റെ സവിശേഷതയ്ക്കപ്പുറം പൊന്നമ്പലമേട്ടിലെ ദിവ്യജ്യോതിയാണ് ഭക്തരെ സന്നിധാനത്തേക്ക് ആകര്‍ഷിക്കുന്നത്. സംക്രമ സന്ധ്യയില് അയ്യപ്പനെ തൊഴുന്നത് പരകോടി പുണ്യം പകരുന്നതാണ്. ആ നേരത്തിന്റെ സവിശേഷത കൊണ്ടാണ് ഇങ്ങനെ പറയുന്നത്.\nഒരു വര്‍ഷത്തെ ഏറ്റവും നല്ലനേരമായി മകരസംക്രമം പരിഗണിക്കാം. ഉത്രം നക്ഷത്രമാണ് അന്ന് സന്ധ്യയ്ക്ക് ഉദിച്ചുയരുന്നത്. സംക്രമ നക്ഷത്രമെന്നും ഇതിനെ വിളിക്കാറുണ്ട്. സംക്രമ നക്ഷത്രം ഉദിക്കുന്ന സന്ധ്യയില് ശബരിമല അയ്യപ്പന് ദീപാരാധന നടത്തുന്നതിന്റെ സവിശേഷത വളരെ വലുതാണ്. മകര സംക്രമം അര്‍ധരാത്രിക്ക് മുന്‍പാണെങ്കില് അന്ന് വൈകുന്നേരമാണ് ശബരിമലയില് മകരവിളക്കും ദീപാരാധനയും നടത്തുന്നത്. അര്‍ധരാത്രിക്ക് ശേഷമാണെങ്കില് അടുത്ത ദിവസവും.\nമകര സംക്രമം വൈകുന്നേരം ആകണമെന്നില്ല. മകരവിളക്ക് ദിവസം രാത്രി 12 ന് മുന്‍പ് എപ്പോള് വേണമെങ്കിലും ആകാം. സംക്രമ സമയം കൃത്യമായി കണക്കുകൂട്ടാന് കഴിയും. ആ സമയത്ത് അയ്യപ്പന് സംക്രമ പൂജയുണ്ടാകും. ദേവന്മാര് ഉത്തരധ്രുവത്തിലാണെന്നാണ് സങ്കല്‍പ്പം. അസുരന്മാര് ദക്ഷിണ ധ്രുവത്തിലും. ഉത്തരധ്രുവത്തില് സൂര്യരശ്മി പതിക്കുന്ന കാലമാണ് ഉത്തരായനം. പ്രകാശം ഐശ്വര്യത്തിന്റെയും സന്തോഷത്തിന്റെയും അടയാളമാണ്. ഇരുട്ട് നേര് വിപരീതവും. ക്ഷേത്രങ്ങളില് പ്രതിഷ്ഠ ഉള്‍പ്പെടെയുളള ചടങ്ങുകളെല്ലാം ഉത്തരായനത്തില് നടത്തുകയാണ് പതിവ്.\nഉത്തരായനം തുടങ്ങുന്നത് മകരസംക്രമ ദിനമായ മകരം ഒന്നിനാണ്. അന്നുമുതല് അടുത്ത ആറുമാസത്തേക്ക് ഉത്തരായനമാണ്. അയനസന്ധിയുടെ തുടക്കവും മകരം ഒന്നിനാണ്. സൂര്യന് ഉത്തരാര്‍ദ്ധഗോളത്തിലേക്ക് പ്രവേശിക്കുന്നതിനെ ഗോളസന്ധി എന്നാണ് പറയുന്നത്. മാര്‍ച്ച് 21 നാണ് ഇതിന്റെ തുടക്കം. സപ്തംബര് 21 വരെ സൂര്യന് ഉത്തരാര്‍ദ്ധ ഗോളത്തിലായിരിക്കും. അയനസന്ധിയുടെയും ഗോളസന്ധിയുടെയും കാലയളവില് വ്യത്യാസമുണ്ട്. എന്നാല്, രണ്ടിനും ആറ് മാസത്തെ ദൈര്‍ഘ്യമാണുളളത്.\n(സംസ്ഥാന സര്‍ക്കാരിന്റെയും തിരുവിതാംകൂര് ദേവസ്വം ബോര്‍ഡിന്റെയും ഔദ്യോഗിക ജ്യോതിഷനാണ് ലേഖകന്. 1976 ല് കാനഡയില് നിന്നും ഊര്‍ജ്ജതന്ത്രത്തില് ഡോക്ടറേറ്റ് നേടി. ചങ്ങനാശ്ശേരി, ചേര്‍ത്തല, പന്തളം എന്.എസ്.എസ്. കോളേജുകളില് അധ്യാപകനായിരുന്നു. ക്ഷേത്രസംരക്ഷണ സമിതി സംസ്ഥാന രക്ഷാധികാരി, അഖില കേരള ജ്യോതി ശാസ്ത്രമണ്ഡലം സംസ്ഥാന പ്രസിഡന്റ് എന്നീ നിലകളില് പ്രവര്‍ത്തിക്കുന്നു. വാസ്തുജ്യോതിഷം, അനുഷ്ഠാന വിജ്ഞാന കോശം എന്നിവയാണ് പ്രധാന പുസ്തകങ്ങള്.)


വാക്കിലും നോക്കിലും മാത്രമല്ല കൈയ്യില് വരെ അഭിനയം, മോഹന്‍ലാലിനെക്കുറിച്ച് സംവിധായകന് | Sathyan Anthikkad about his experience with Mohanlal - Malayalam Filmibeat\n» വാക്കിലും നോക്കിലും മാത്രമല്ല കൈയ്യില് വരെ അഭിനയം, മോഹന്‍ലാലിനെക്കുറിച്ച് സംവിധായകന്\nPublished: Thursday, September 7, 2017, 15:44 [IST]\nമലയാള സിനിമയിലെ എക്കാലത്തെയും മികച്ച താരങ്ങളിലൊരാളായ സൂപ്പര് സ്റ്റാര് മോഹന്‍ലാലിനെ ഇഷ്ടമില്ലാത്ത മലയാളികള് തന്നെ ഉണ്ടാവില്ല. മലയാളികളുടെ സ്വകാര്യ അഹങ്കാരങ്ങളിലൊന്നായി കരുതുന്ന താരം കൂടിയാണ് സൂപ്പര് സ്റ്റാര് മോഹന്‍ലാല്. മോഹന്‍ലാലിനെക്കുറിച്ച് പറയുമ്പോള് സഹതാരങ്ങള്‍ക്കും കൂടെ പ്രവര്‍ത്തിച്ചവര്‍ക്കുമൊക്കെ നൂറുനാവാണ്.\nമോഹന്‍ലാലും ലാല്‍ജോസും ആദ്യമായി ഒരുമിച്ച വെളിപാടിന്റെ പുസ്തകം മികച്ച പ്രതികരണവുമായി തിയേറ്ററുകളില് പ്രദര്‍ശനം തുടരുകയാണ്. മോഹന്‍ലാലിനോടൊപ്പം നിരവധി ചിത്രങ്ങളില് പ്രവര്‍ത്തിച്ച അനുഭവത്തെക്കുറിച്ച് തുറന്നു പറയുകയാണ് സംവിധായകനായ സത്യന് അന്തിക്കാട്.\nമോഹന്‍ലാലിനോടൊപ്പം ജോലി ചെയ്യാന് സാധിച്ചു\nതന്റെ ജീവിത്തിലെ ഏറ്റവും മികച്ച സൗഭാഗ്യങ്ങളിലൊന്നായി സത്യന് അന്തിക്കാട് പറയുന്ന കാര്യമാണ് മോഹന്‍ലാലിനോടൊപ്പം പ്രവര്‍ത്തിക്കാന് സാധിച്ചത്. ഇരുവരും ഒന്നിച്ചെത്തിയ ചിത്രങ്ങളൊക്കെ പ്രേക്ഷകര് ഇന്നും ഓര്‍ത്തിരിക്കുന്നുണ്ട്.\nമോഹന്‍ലാലിനെ അഭിനയിപ്പിച്ച് കൊതി തീര്‍ന്നിട്ടില്ല\nമോഹന്‍ലാല് എന്ന നടനോടൊപ്പം ജോലി ചെയ്ത് കൊതി തീര്‍ന്നിട്ടില്ല തനിക്കെന്ന് സത്യന് അന്തിക്കാട് പറയുന്നു. മനോരമയുടെ പരിപാടിക്കിടയിലാണ് അദ്ദേഹം കാര്യങ്ങള് തുറന്നു പറഞ്ഞത്.\nശരിക്കും കംപ്ലീറ്റ് ആക്ടറാണ്\nഅടിമുതല് മുടി വരെ അഭിനയം ഉള്ള കംപ്ലീറ്റ് ആക്ടറാണ് മോഹന്‍ലാല് എന്നും സത്യന് അന്തിക്കാട് പറയുന്നു. ഇതു തിരിച്ചറിഞ്ഞ നിരവധി അവസരങ്ങള് ഉണ്ടായിട്ടുണ്ടെന്നും അദ്ദേഹം വ്യക്തമാക്കി.\nഇനിയും ചിത്രങ്ങള് ചെയ്യാന് ആഗ്രഹമുണ്ട്\n23 ഓളം ചിത്രങ്ങളില് മോഹന്‍ലാലും സത്യന് അന്തിക്കാടും ഒരുമിച്ച് പ്രവര്‍ത്തിച്ചിരുന്നു. ഈ കൂട്ടുകെട്ടില് പുറത്തിറങ്ങിയ ചിത്രങ്ങളെല്ലാം മലയാളിക്ക് ഇന്നും ഏറെ പ്രിയപ്പെട്ടതാണ്.\nആ ഷോട്ടില് അത് മനസ്സിലായി\nരസതന്ത്രത്തില് അച്ഛന് മരിച്ചതിനു ശേഷമുള്ള മകന്റെ റിയാക്ഷന് കാണിക്കുന്നതിനായി ആലംബമില്ലാതെ പോകുന്ന കയ്യുടെ ക്ലോസപ് ഷോട്ട് വെച്ചായിരുന്നു. കഥാപാത്രത്തിന്റര മുഴുവന് നൊമ്പരവും ആ കൈയ്യില് കാണാന് സാധിക്കുമായിരുന്നുവെന്ന് സംവിധായകന് പറയുന്നു.\nഗാന്ധി നഗറിലെ ഗൂര്‍ഖയുടെ വേഷം\nപെട്ടെന്നൊരു ജോലി എന്നു പറഞ്ഞപ്പോള് ഗൂര്‍ഖയാവാന് പറ്റുമോയെന്ന് ശ്രീനിവാസന് ചോദിക്കുമ്പോള് മോഹന്‍ലാലിന്റെ റിയാക്ഷനുണ്ട്. മനസ്സ് പറയുന്നൊരു മറുപടി അത് ശരിക്കും ആ രംഗത്തിലുണ്ടായിരുന്നുവെന്നും സത്യന് അന്തിക്കാട് പറയുന്നു.\nRead more about: mohanlal sathyan anthikkad malayalam film malayalam cinema malayalam movie മലയാളം സിനിമ മോഹന്‍ലാല് സത്യന് അന്തിക്കാട്\nSathyan Anthikkad about his experience with Mohanlal.\nStory first published: Thursday, September 7, 2017, 15:44 [IST]


മൂന്ന് തലമുറകളുടെ സംരക്ഷണത്തിനായി: 3ജി അങ്കണവാടിയും സാന്ത്വന ഭവനവും ഒരുങ്ങി | Mulanthuruthi\nമൂന്ന് തലമുറകളുടെ സംരക്ഷണത്തിനായി: 3ജി അങ്കണവാടിയും സാന്ത്വന ഭവനവും ഒരുങ്ങി\nമുളന്തുരുത്തിയിൽ നിർമാണം പൂർത്തിയായ 3ജി അങ്കണവാടിയും സാന്ത്വന ഭവനവും\nമുളന്തുരുത്തി : മുളന്തുരുത്തി പഞ്ചായത്തിൽ മൂന്ന് തലമുറകൾക്ക് ഒരേ കൂരയ്ക്കുകീഴിൽ സംരക്ഷണമൊരുക്കി 3ജി അങ്കണവാടിയും സാന്ത്വന ഭവനവും ചൊവ്വാഴ്ച നാടിന് സമർപ്പിക്കും. മുതിർന്ന പൗരന്മാർ, വീടുകളിൽ ഒറ്റയ്ക്കാവുന്ന കൗമാരക്കാരായ പെൺകുട്ടികൾ, ശിശുക്കൾ എന്നിവരെ പകൽസമയം സംരക്ഷിക്കാൻ തയ്യാറാക്കിയിട്ടുള്ള സംവിധാനമാണ് 3ജി അങ്കണവാടിയും സാന്ത്വന ഭവനവും.\nഅനൂപ് ജേക്കബ് എം.എൽ.എ.യുടെ ഫണ്ടിൽ നിന്ന് അനുവദിച്ച ഒരുകോടി രൂപയും മുളന്തുരുത്തി പഞ്ചായത്തിന്റെ തനത് ഫണ്ടിൽ നിന്നുള്ള ഒരു ലക്ഷം രൂപയും ചേർത്താണ് ഈ സംവിധാനങ്ങൾ ഒരുക്കിയിട്ടുള്ളത്.\nഗ്രാമങ്ങളിൽ പകൽസമയം തൊഴിലിന് പോകുന്നവരുടെ വയോധികരായ മാതാപിത്താക്കളെ സംരക്ഷിക്കാൻ കഴിയാതെ അവരെ ഒറ്റയ്ക്കാക്കേണ്ടി വരുന്നവർക്കും മക്കൾ ഉള്ളപ്പോൾത്തന്നെ മാതാപിതാക്കളെ പകൽ നോക്കാൻ കഴിയാതെ വയോജന കേന്ദ്രങ്ങളിലാക്കേണ്ടി വരുന്നവർക്കും ഏറെ സഹായകമാകുന്ന പദ്ധതിയാണ് പഞ്ചായത്തിന്റെ സാന്ത്വന ഭവനം പദ്ധതി. ഇത്തരം വയോധികരെ സൗജന്യമായി സംരക്ഷിക്കുന്ന തരത്തിലാണ് ഈ സംവിധാനം. രാവിലെ എട്ടു മുതൽ വൈകീട്ട് ആറു വരെയാണ് ഇവിടെ സംരക്ഷണം നൽകുന്നത്.\nപ്രാഥമിക നഴ്‌സിങ് അറിയാവുന്ന ജീവനക്കാരെയാണ് പഞ്ചായത്ത് ഇവിടെ നിയമിച്ചിട്ടുള്ളത്. കേന്ദ്രത്തിലെത്തുന്നവർക്ക് രാവിലെയും വൈകീട്ടും ഇവിടെനിന്ന് ലഘുഭക്ഷണം സൗജന്യമായി നൽകും. വീട്ടിൽനിന്ന് കൊടുത്തുവിടുന്ന ഭക്ഷണസാധനങ്ങളും മരുന്നും യഥാസമയം നൽകുന്നതിനും സേവന സന്നദ്ധരായ ജീവനക്കാരെ ചുമതലപ്പെടുത്തിയിട്ടുണ്ട്.\nപത്ര-മാസികകൾ, ടെലിവിഷൻ, ചെസ്, കാരംസ് തുടങ്ങിയ വിനോദ ഉപാധികളും കേന്ദ്രത്തിൽ സജ്ജമാക്കിയിട്ടുണ്ട്.\nസ്ത്രീകൾക്കും പുരുഷന്മാർക്കും പ്രത്യേകമായി 20 കിടക്കകളുള്ള വിശ്രമ മുറികളും ഹാളും ഭക്ഷണമുറിയും സാന്ത്വന കേന്ദ്രത്തിൽ പൂർത്തീകരിച്ചുകഴിഞ്ഞു. ഇതിനുവേണ്ടി ഗ്രാമപ്പഞ്ചായത്ത്6ലക്ഷം രൂപ വകയിരുത്തി പദ്ധതി നടപ്പിലാക്കും.\nമുളന്തുരുത്തി പഞ്ചായത്തിലെ ഏറ്റവും മികച്ച അങ്കണവാടിയാണ് ഈ സമുച്ചയത്തിൽ പൂർത്തിയാക്കിയിട്ടുള്ളത്. പൂർണമായും ബാലസൗഹൃദ സജ്ജീകരണങ്ങളാണ് അങ്കണവാടിയിൽ ഒരുക്കിയിട്ടുള്ളത്. അതോടൊപ്പം, ഇന്റർനെറ്റ് സഹായത്തോടെ ആധുനിക ഡിജിറ്റൽ സാങ്കേതികവിദ്യ ഉപയോഗിച്ചുള്ള ദൃശ്യ-ശ്രാവ്യ വിനോദ ഉപാധികളും അങ്കണവാടിയിൽ ലഭ്യമാണ്.\nകൗമാരക്കാരായ പെൺകുട്ടികളുടെ പകൽവീടാണ് 3ജി അങ്കണവാടിയുടെ മറ്റൊരു സംവിധാനം. റീഡിങ് റൂം, ലൈബ്രറി, ഇന്റർനെറ്റ്, സ്റ്റഡി ഹാൾ സൗകര്യങ്ങൾ കൗമാരക്കാർക്കായി ഒന്നാം നിലയിൽ ഒരുക്കിയിരിക്കുന്നു. അവധി ദിവസങ്ങളിൽ കൗമാരക്കാരായ പെൺകുട്ടികൾക്ക് വിവിധ വിഷയങ്ങളിൽ വിദഗ്ധരുടെ ക്ലാസ് നൽകുന്നതിനും കൗൺസലിങ് നൽകുന്നതിനും അങ്കണവാടിയിൽ സൗകര്യമുണ്ട്. മുളന്തുരുത്തി പഞ്ചായത്ത് ജെൻഡർ ഡെസ്കിലെ കൗൺസലറുടെ സേവനവും അങ്കണവാടിയിലെ കൗമാരക്കാർക്ക് ലഭ്യമാണ്.\nവിദ്യാർഥികൾക്ക് ഭക്ഷ്യക്കിറ്റ് വിതരണം തുടങ്ങി\nനിയന്ത്രണങ്ങൾ കർശനമാക്കി മുളന്തുരുത്തി\nടി.വി. വിതരണം ചെയ്തു\nറസിഡന്റ്‌സ് അസോസിയേഷൻ സമ്മാന വിതരണം


ഫഹദിന്റെ മാലിക്കും പൃഥ്വിയുടെ കോൾഡ് കേസും ഒടിടി റിലീസിനെന്ന് സൂചന| Fahadh faasil s Malik and Prithviraj s Cold Case likely to release on OTT platform – News18 Malayalam\nHome » photogallery » film » FAHADH FAASIL S MALIK AND PRITHVIRAJ S COLD CASE LIKELY TO RELEASE ON OTT PLATFORM\nഫഹദിന്റെ മാലിക്കും പൃഥ്വിയുടെ കോൾഡ് കേസും ഒടിടി റിലീസിനെന്ന് സൂചന\nമുഴുവൻ സീറ്റുകളിലും ആളുകളെ ഇരുത്തി ഉടനെങ്ങും പ്രദർശനം നടക്കാൻ സാധ്യതയില്ലാത്തതിനാൽ ഒടിടി റിലീസിന് ശ്രമിക്കുകയാണെന്ന് ആന്റോ ജോസഫ് എക്സിബിറ്റേഴ്സ് അസോസിയേഷന് അയച്ച കത്തിൽ പറയുന്നു.\n| June 09, 2021, 17:27 IST\nകൊച്ചി: ഫഹദ് ഫാസിൽ നായകനായ മാലിക്കും പൃഥ്വിരാജ് നായകനാകുന്ന കോൾഡ് കേസും ഒടിടി റിലീസിനൊരുങ്ങുന്നുവെന്ന് സൂചന. കോവിഡ് വ്യാപനം മൂലം തീയറ്ററുകൾ ഉടനെയൊന്നും തുറക്കാൻ സാധ്യത ഇല്ലാത്ത സാഹചര്യത്തിലാണ് ഇത്തരമൊരു നീക്കം. ആന്റോ ജോസഫാണ് ഇരു ചിത്രങ്ങളുടെയും നിർമാതാവ്.\nഇരു സിനിമകളും തീയറ്ററിൽ റിലീസ് ചെയ്യുമെന്നാണ് നേരത്തെ തീരുമാനിച്ചിരുന്നത്. എന്നാൽ കോവിഡ് രണ്ടാം തരംഗത്തെ തുടർന്ന് നിലവിലെ സാഹചര്യങ്ങളിൽ മാറ്റം വന്നതോടെയാണ് ഇത്തരമൊരു ആലോചനയിലേക്ക് നിർമാതാവ് എത്തിയതെന്നാണ് വിവരം. ഇതു സംബന്ധിച്ച ഔദ്യോഗിക സ്ഥിരീകരണം ഉടനുണ്ടാകുമെന്നാണ് അറിയുന്നത്.\nടേക്ക് ഓഫിന് ശേഷം മഹേഷ് നാരായണൻ ഒരുക്കുന്ന മാലിക് ഒന്നര വർഷത്തിലേറെയായി തീയറ്റർ റിലീസിനായി കാത്തിരിക്കുകയാണ്. മുഴുവൻ സീറ്റുകളിലും ആളുകളെ ഇരുത്തി ഉടനെങ്ങും പ്രദർശനം നടക്കാൻ സാധ്യതയില്ലാത്തതിനാൽ ഒടിടി റിലീസിന് ശ്രമിക്കുകയാണെന്ന് ആന്റോ ജോസഫ് എക്സിബിറ്റേഴ്സ് അസോസിയേഷന് അയച്ച കത്തിൽ പറയുന്നു.\nരണ്ടു സിനിമകളും ആമസോൺ പ്രൈം വഴിയാകും പ്രേക്ഷകരിലേക്ക് എത്തുകയെന്നാണ് സൂചന. സംസ്ഥാനത്തെ തീയറ്ററുകളെല്ലാം ഏപ്രിൽ മുതൽ അടഞ്ഞുകിടക്കുകയാണ്. കോവിഡ് വ്യാപനം കുറഞ്ഞാലും ഉടനെയൊന്നും തീയറ്റർ തുറന്ന് പ്രവർത്തിക്കാൻ സാധ്യതയില്ല. ഈ സാഹചര്യത്തിലാണ് ഒടിടി റിലീസിന് നിർമാതാവ് തയാറായത്.\nഈ ചിത്രങ്ങള് നൂറ് ശതമാനം സീറ്റിംഗ് കപ്പാസിറ്റിയില് പ്രദര്‍ശിപ്പിച്ചാല് മാത്രമേ മുടക്കുമുതല് തിരിച്ചുപിടിക്കാന് സാധിക്കൂ. ഇനി തീയറ്റര് എന്നു തുറക്കും എന്ന കൃത്യമായ ധാരണ ഇല്ലാത്തതിനാല് വളരെയേറെ സാമ്പത്തിക ബുദ്ധിമുട്ടുകള് നിലനില്‍ക്കുന്നതിനാലും ഈ ചിത്രങ്ങള് ഒടിടി റിലീസ് ചെയ്യാന് ശ്രമിക്കുകയാണ്, ആന്‍റോ ജോസഫിന്‍റെ കത്തില് പറയുന്നു\n20 വയസ് മുതല് 55 വയസ് വരെയുള്ള സുലൈമാന്റെയും അയാളുടെ തുറയുടെയും ജീവിതമാണ് മാലിക്കിൽ പറയുന്നത്. ഫഹദിന്റെ കരിയറിലെ ഏറ്റവും മുതൽമുടക്കുള്ള സിനിമ കൂടിയാണിത്. ചിത്രത്തിന് വേണ്ടി 20 കിലോയോളം ഭാരം കുറച്ച് ഫഹദ് പ്രേക്ഷകരെ അമ്പരിപ്പിച്ചിരുന്നു. സാനു ജോൺ വർഗീസ് ഫ്രെയിമുകൾ ഒരുക്കിയിരിക്കുന്ന ചിത്രത്തിനായി സംഗീതം ഒരുക്കിയിരിക്കുന്നത് സുഷിൻ ശ്യാമാണ്.\nഛായാഗ്രാഹകനും പരസ്യചിത്ര സംവിധായകനുമായ തനു ബാലകിന്‍റെ ഫീച്ചര് ഫിലിം അരങ്ങേറ്റമാണ് കോള്‍ഡ് കേസ്. പൃഥ്വിരാജ് പൊലീസ് ഉദ്യോഗസ്ഥന്റെ വേഷത്തിലാണെത്തുന്നത്. ജോമോൻ ടി ജോണും ഗിരീഷ് ഗംഗാധരനും ചേർന്നാണ് ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നത്. എസിപി സത്യജിത്ത് എന്ന പൊലീസ് കഥാപാത്രമായി പൃഥ്വിരാജ് എത്തുന്ന ചിത്രം ഒരു ഇന്‍വെസ്റ്റിഗേഷന് ത്രില്ലര് ആണ്. ശ്രീനാഥ് വി നാഥ് രചന നിര്‍വ്വഹിച്ചിരിക്കുന്നു.


വീട്ടിൽ കുഞ്ഞാവ വന്നതോടെ മൂത്ത കുട്ടിയ്ക്ക് വാശിയും ദേഷ്യവും കൂടിയോ? | Tips to deal with | Sibling Rivalry | Study | Kids | Parenting\nവീട്ടിൽ കുഞ്ഞാവ വന്നതോടെ മൂത്ത കുട്ടിയ്ക്ക് വാശിയും ദേഷ്യവും കൂടിയോ?\nമനോരമ ലേഖകൻ September 05, 2020 08:24 PM IST\nതൊട്ടതിനും പിടിച്ചതിനുമെല്ലാം വാശിയും ദേഷ്യവും\nഏറ്റവും ഇഷ്ടമുണ്ടായിരുന്ന അമ്മൂമ്മയോട് പോലും കൂട്ട് കൂടാതെയായി\nവീട്ടിൽ എല്ലാവരുടെയും പൊന്നോമയനായി എല്ലാവിധ സ്നേഹവും ലാളനകളും അനുഭവിച്ചു സന്തോഷത്തോടെ കഴിഞ്ഞു വന്നിരുന്ന5വയസ്സുകാരൻ നന്ദു പെട്ടന്നാണ് വീട്ടിലെ വികൃതിയും ശല്യക്കാരനുമായി മാറിയത്. തൊട്ടതിനും പിടിച്ചതിനുമെല്ലാം വാശിയും ദേഷ്യവും. ആരും പറഞ്ഞാൽ അനുസരിക്കാത്ത അവസ്ഥ. ഏറ്റവും ഇഷ്ടമുണ്ടായിരുന്ന അമ്മൂമ്മയോട് പോലും കൂട്ട് കൂടാതെയായി. തല്ലും വഴക്കും ശകാരവും നൽകി മടുത്തപ്പോൾ മാതാപിതാക്കൾ നന്ദുവിനെ ഒരു ചൈൽഡ് സൈക്കോളജിസ്റ്റിനെ കാണിച്ചു.\nരസകരമായ കളികളിലൂടെയും മറ്റും കൂട്ട് കൂടി കാര്യം തിരക്കിയപ്പോളാണ് കുഞ്ഞു നന്ദുവിന്റെ മനസിലെ വിഷമം മാതാപിതാക്കൾ പോലും മനസിലാക്കുന്നത്. വീട്ടിൽ അടുത്തിടെയാണ് ഒരു പുതിയ അഥിതി വരുന്നത്. നന്ദുവിന്റെ കുഞ്ഞനിയൻ. ഏറെ സന്തോഷത്തോടെയാണ് നന്ദു കുഞ്ഞാവയെ വരവേറ്റത് എങ്കിലും പതിയെ പതിയെ തനിക്ക് ലഭിക്കുന്ന സ്നേഹവും ലാളനയും കുറഞ്ഞു പോകുന്നുണ്ടോ എന്നായി സംശയം. എന്നാൽ വാവയെ ഏറെ ഇഷ്ടമായിരുന്നതിനാൽ അത് ആരോടും തുറന്നു പറഞ്ഞില്ല.\nപകരം ദേഷ്യവും വാശിയും കാണിക്കാൻ തുടങ്ങി. ആരെന്ത് പറഞ്ഞാലും അത് ധിക്കരിക്കാനുള്ള പ്രവണത. കുഞ്ഞുവാവയോട് കൂടുതൽ അടുത്ത് നിൽക്കുന്നത് അച്ഛനും അമ്മയും ആയതിനാൽ ദേഷ്യം കൂടുതലും അവരോട്. അങ്ങനെ ആളൊരു വാശിക്കുടുക്കയായി. ഇതെല്ലാമാണ് നന്ദുവിന്റെ പ്രശ്‌നമെന്ന് പറഞ്ഞപ്പോൾ, എന്റെ വീട് അപ്പൂന്റേം എന്ന സിനിമയുടെ പശ്ചാത്തലം ഓർമ വന്ന മാതാപിതാക്കൾ ഒന്ന് ഞെട്ടി. കുഞ്ഞാവയെ നന്ദുവിന്റെ ജീവനാക്കി മാറ്റുക എന്നതായിരുന്നു ഏക പോംവഴി.\nഇളയ കുഞ്ഞുവരുന്നതോടെ മൂത്ത കുട്ടികൾക്ക് ഒരു അപകർഷതാബോധം വരികയെന്നത് സ്വാഭാവികമാണ്. ഈ അവസ്ഥ മറികടക്കുന്നതിനായി മാതാപിതാക്കൾ അറിഞ്ഞുകൊണ്ടു അവസരമൊരുക്കണം. അനിയൻ അല്ലെങ്കിൽ അനിയത്തി തന്റെ സ്വന്തമാണ് എന്ന തോന്നൽ കുഞ്ഞിൽ ജനിപ്പിക്കണം. കുഞ്ഞാവയുടെ ചേട്ടച്ഛനും ചേച്ചിയമ്മയുമാണ് നിങ്ങൾ എന്നും അമ്മയില്ലാത്തപ്പോൾ വാവയുടെ കാര്യങ്ങൾ നോക്കേണ്ടത് നീയാണെന്നും പഠിപ്പിക്കുക.\nകുട്ടി സ്മാർട്ട്ഫോണിന് അടിമയാണോ? ഇതാ കണ്ടുപിടിക്കാനുള്ള വഴികൾ\nകുഞ്ഞാവാക്കായി മാതാപിതാക്കൾ ഓരോ കാര്യങ്ങൾ ചെയ്യുമ്പോൾ കുഞ്ഞു ചേട്ടനെയും ചേച്ചിയെയും കൂടെ കൂട്ടുക. വാവയുടെ വസ്ത്രം മടക്കുക, കിടക്ക വിരിക്കുക, തോട്ടിൽ ഒരുക്കുക, വാവയെ ഒരുക്കുക തുടങ്ങി വാവയുമായി ബന്ധപ്പെട്ട കാര്യങ്ങളിൽ കുഞ്ഞു ചേട്ടന്റെയും ചേച്ചിയുടെയും അഭിപ്രായം തേടുക. അവർ തെരഞ്ഞെടുക്കുന്ന വസ്ത്രങ്ങൾ ധരിപ്പിക്കുക, ചെല്ലപ്പേര് എന്തെന്ന് തീരുമാനിക്കാനുള്ള അവസരം അവർക്ക് നൽകുക.\nകുഞ്ഞാവ വന്നതോടെ നിങ്ങൾ വലിയ കുട്ടികളായി എന്നും ശ്രദ്ധ, കരുതൽ എന്നിവ ഇനിമുതൽ അനിവാര്യമാണെന്നും ധരിപ്പിക്കുക. കൂടുതൽ സമയം കുഞ്ഞുവാവക്കൊപ്പം ചെലവഴിക്കാനുള്ള അവസരങ്ങൾ ഉണ്ടാക്കി നൽകുക. രക്തം കൊണ്ട് മാത്രം സഹോദരിയും സഹോദരനുമാകുന്നതിൽ അർത്ഥമില്ല. യഥാർത്ഥ സാഹോദര്യം കൊണ്ടുവരുന്നതിനുള്ള അവസരങ്ങൾ മാതാപിതാക്കളും കുടുംബാംഗങ്ങളും ചേർന്നു സൃഷ്ടിച്ചു നൽകുക.\nEnglish Summary : Tips to deal with sibling rivalry


തുടര്‍ച്ചയായി അപഹാസ്യനായിക്കൊണ്ടിരിക്കുകയാണ് താനെന്ന് പ്രതിപക്ഷ നേതാവിന് മനസ്സിലാവുന്നില്ല - Boolokam\nHome Boolokam തുടര്‍ച്ചയായി അപഹാസ്യനായിക്കൊണ്ടിരിക്കുകയാണ് താനെന്ന് പ്രതിപക്ഷ നേതാവിന് മനസ്സിലാവുന്നില്ല\nതുടര്‍ച്ചയായി അപഹാസ്യനായിക്കൊണ്ടിരിക്കുകയാണ് താനെന്ന് പ്രതിപക്ഷ നേതാവിന് മനസ്സിലാവുന്നില്ല\nനാട്ടികക്കാരൻ എംഎ യൂസഫലി ബിസിനസ് നടത്തുന്നത് പ്രധാനമായും മിഡിൽ-ഈസ്റ്റിലാണ്. പക്ഷെ, ആ കാരണത്താൽ ആരും യൂസഫലിയെ അറബി എന്ന് വിളിക്കാറില്ല.\nകേരളത്തിൽ പ്രദർശന വിജയം നേടിയ ഒരു മലയാള ചലചിത്രമായിരുന്നു പൃഥ്വിരാജ്, പാർവതി എന്നിവർ മുഖ്യ വേഷത്തിൽ അഭിനയിച്ച “എന്ന് നിന്റെ മൊയ്തീൻ’. ആർ എസ് വിമൽ സംവിധാനം ചെയ്ത ഈ ചിത്രത്തിന്റെ നിർമ്മാതാക്കളിൽ ഒരാൾ മാവേലിക്കരക്കാരനായ ഒരു മലയാളി ആയിരുന്നു. അമേരിക്കയിൽ ബിസിനസ് നടത്തുന്ന ആൾ.\nഇന്നലെ ദു:ഖവെള്ളി ആയിരുന്നിട്ടും പ്രതിപക്ഷ നേതാവ് രമേശ് ചെന്നിത്തല ഒരു അടിയന്തരിര പത്ര സമ്മേളനം വിളിച്ച് സർക്കാറിന് എതിരെ ഗുരുതരമായ ചില ആരോപണങ്ങൾ ഉന്നയിച്ചു. കേരളത്തിൽ കോവിഡ് ഐസൊലേഷനിൽ കഴിയുന്ന രോഗികളുടെ ഡാറ്റ ഒരു അമേരിക്കൻ കമ്പനി ശേഖരിക്കുന്നു. അവർ കേരള സർക്കാരിന്റെ മുദ്ര അനൗദ്യോഗികമായി ഉപയോഗിക്കുന്നു. കേരളത്തിന്റെ ഐടി സെക്രട്ടറി ഈ കമ്പനിയുടെ പ്രമോ വീഡിയോയിൽ അഭിനയിക്കുന്നു… അമേരിക്കൻ കമ്പനി ഈ ലഭിക്കുന്ന ഡാറ്റകൾ ഇൻഷുറൻസ് കമ്പനികൾക്ക് മറിച്ച് വിൽക്കും. ടെൻഡർ വിളിക്കാതെ കരാർ നൽകിയതിലൂടെ മുഖ്യമന്ത്രി നടത്തിയത് വൻ അഴിമതി. അങ്ങനെ പോകുന്നു ജൽപ്പനങ്ങൾ.\nതന്റെ മുൻ കമ്പനികളിലെ അനുഭവങ്ങൾ കൈമുതലാക്കി മാവേലിക്കരക്കാരൻ രാജി തോമസ് അമേരിക്ക കേന്ദ്രമാക്കി 2009ലാണ് സോഷ്യല് മീഡിയ, കസ്റ്റമര് മാനേജ്മെന്റ് എന്നിവയില് ശ്രദ്ധ കേന്ദ്രീകരിക്കുന്ന സ്പ്രിങ്ക്ളര് എന്ന കമ്പനിക്ക് തുടക്കമിട്ടത്. ആദ്യ കാലത്ത് കമ്പനിയുടെ സെര്‍വറുകള് സ്വന്തം വീടിന്റെ ബേസ്മെന്റിലാണ് അദ്ദേഹം പ്രവര്‍ത്തിപ്പിച്ചിരുന്നത്. എങ്കിലും സിസ്കോ, ഡെല്, വെര്‍ജിന് അമേരിക്ക തുടങ്ങിയ വമ്പന് ഇടപാടുകാരെ ആദ്യമേ തന്നെ ഒപ്പിക്കാൻ ഇദ്ദേഹത്തിനായി.\nസ്പ്രിങ്ക്ളര് ഒരു SaaS customer experience management (CXM) പ്ലാറ്റ്ഫോമാണ്. SaaS എന്നു പറഞ്ഞാല് Software asaservice.\nരാജിയുടെ കഠിനാദ്ധ്വാനത്തിലൂടെ കമ്പനി വളര്‍ന്നു. ഇന്ന് വടക്കേ അമേരിക്ക, തെക്കേ അമേരിക്ക, യൂറോപ്പ്, ഏഷ്യാ-പെസഫിക്ക് എന്നീ മേഖലകളിലുള്ള 15 രാജ്യങ്ങളിലായി 25 ഓഫീസുകള് സ്പ്രിങ്ക്ളറിനുണ്ട്. 1,500 ജീവനക്കാരുള്ള കമ്പനിയുമായി ഇടപാടുകള് നടത്തുന്നതും 1,500 കമ്പനികള്!! അന്നും ഇന്നും കമ്പനിയുടെ ചീഫ് എക്സിക്യൂട്ടീവ് ഓഫീസറാണ് രാജി തോമസ്.\nകഠിനാദ്ധ്വാനത്തിലൂടെ വളര്‍ച്ച നേടിയ ഒരു മലയാളി. പക്ഷേ, പ്രശസ്തിയില് വലിയ താല്പര്യമില്ലാത്തതിനാല് തന്നിലേക്കും തന്റെ തൊഴിലിലേക്കും ഒതുങ്ങിക്കൂടി. കലാപരമായ താല്പര്യങ്ങളുടെ പേരില് ഒരു മലയാള സിനിമ നിര്‍മ്മിച്ചുവെങ്കിലും അതിന്റെ പേരില് പബ്ലിസിറ്റി നേടാനൊന്നും നിന്നില്ല. ഈ മലയാളി കമ്പനിയുടെ പുറത്താണ് രമേശ് ചെന്നിത്തല ഇപ്പോള് അമേരിക്കന് മുദ്ര കുത്തി ഡാറ്റാചോരണം ആരോപിച്ചിരിക്കുന്നത്.\nകേരള ഐ.ടി. വകുപ്പ് നടപ്പാക്കി ഒരു പദ്ധതിയിലൂടെയാണ് കേരള സര്‍ക്കാരും രാജിയുമായുള്ള ബന്ധം തുടങ്ങുന്നത്. ഒരു knowledge economy എന്ന നിലയില് കേരളത്തിന്റെ സാദ്ധ്യതകള് എന്താണെന്ന് അവലോകനം ചെയ്യുന്നതിനായി സര്‍ക്കാര് മുന്‍കൈയെടുത്ത് #FUTURE (ഹാഷ് ഫ്യൂച്ചര്) എന്നൊരു ഉച്ചകോടി 2018ല് കൊച്ചിയില് സംഘടിപ്പിച്ചിരുന്നു. ഓരോ2വര്‍ഷം കൂടുമ്പോഴും ഇത് സംഘടിപ്പിക്കാന് തീരുമാനിക്കുകയുംചെയ്തു. പരിപാടിയുടെ രണ്ടാമദ്ധ്യായം ഈ വര്‍ഷം നടക്കേണ്ടതാണെങ്കിലും കോവിഡ് 19 കാരണം അനിശ്ചിത കാലത്തേക്ക് നീട്ടിവെച്ചിരിക്കുകയാണ്. ഇതൊരു നിക്ഷേപക സംഗമമായല്ല മറിച്ച് ചര്‍ച്ചാപരമ്പരയായാണ് വിഭാവനം ചെയ്തിട്ടുള്ളത്. ഇന്‍ഫോസിസ് സ്ഥാപകരിലൊരാളായ എസ്.ഡി.ഷിബുലാലായിരുന്നു നേതൃത്വം. വിവിധ മേഖലകളിലുള്ള അക്കാദമിക് വിദഗ്ദ്ധര്, സ്റ്റാര്‍ട്ട്അപ്പുകളുടെ സാരഥികള്, തങ്ങളുടേതായ സ്ഥാതപമുറപ്പിച്ച കമ്പനികളുടെ തലപ്പത്തുള്ളവര് എന്നിവരെയെല്ലാം വിളിച്ചുവരുത്തി ചര്‍ച്ച വിജയകരമായി നടന്നു.\nഡാറ്റയാണ് അവരുടെ കസ്റ്റമര് റിസര്‍ച്ച് മാനേജ്മെന്റിലെ അസംസ്കൃത വസ്തു. അതുപയോഗിച്ച് രാജി പുറത്തുകൊണ്ടുവരുന്നത് നമുക്കാവശ്യമായ റിപ്പോര്‍ട്ടും അനലിറ്റിക്സുമാണ്. ഈ ഡാറ്റ മുഴുവന് ഇന്‍ഷുറന്‍സ് കമ്പനിക്കാരനു കൊടുക്കുമെന്ന് പ്രതിപക്ഷ നേതാവിന്റെ ആരോപണം. ഈ ഡാറ്റ കൊണ്ട് ഇന്‍ഷുറന്‍സ് കമ്പനിക്കാരന് എന്തു ചെയ്യും? വീടുതോറും നടന്ന് ഇന്‍ഷുറന്‍സ് പിരിക്കുമോ? സമഗ്ര ഇന്‍ഷുറന്‍സ് പദ്ധതിക്ക് കരാറില് കൂടുതല് തുക വേണമെന്നാവശ്യപ്പെടുമോ? ഒറ്റപ്പാലത്തെ തങ്കപ്പന് ചുമയുണ്ടോ എന്നറിഞ്ഞിട്ട് അമേരിക്കക്കാരന് എന്തു ചെയ്യാനാണ്? അമേരിക്കക്കാരന് ഇപ്പോള് ഒരു ഡാറ്റയും വേണ്ട. അവന്റെ കൈയിലുള്ള ഡാറ്റ പോലും പ്രയോജനപ്പെടുത്താനാവുന്നില്ലെന്ന് ഇപ്പോള് ലോകം കണ്ടുകൊണ്ടിരിക്കുകയാണല്ലോ.\nഡാറ്റ വില്പന, ഡാറ്റ ചോര്‍ച്ച എന്നൊക്കെ പറയുമ്പോള് പ്രതിപക്ഷ നേതാവ് സൗകര്യപൂര്‍വ്വം മറന്നുപോകുന്ന ചില കാര്യങ്ങളുണ്ട്. അദ്ദേഹം നിലവില് ഉപയോഗിക്കുന്ന ഡാറ്റയെല്ലാം സൂക്ഷിച്ചിരിക്കുന്നത് കേരളത്തിലാണോ എന്നത്. ഉദാഹരണത്തിന് രമേശ് ചെന്നിത്തല ഉപയോഗിക്കുന്ന ഐഫോണിന്റെ കാര്യമെടുക്കാം. കേരളത്തിന്റെ ആഭ്യന്തര മന്ത്രിയായിരുന്നപ്പോള് കിട്ടിയിരുന്ന വിവരങ്ങളടക്കമുള്ളവര് അദ്ദേഹം ബാക്കപ്പ് എടുത്ത് സൂക്ഷിക്കുന്നത് ഐ-ക്ലൗഡിലല്ലേ? കെ.പി.സി.സി. ഓഫീസിലാണോ? ആപ്പിള് എന്നത് ഹരിപ്പാടുള്ള കമ്പനിയാണോ അമേരിക്കന് കമ്പനിയാണോ? പ്രവാസികളെ ഫോണ് വിളിച്ചപ്പോള് വിവരങ്ങളെല്ലാം രമേശ് ചെന്നിത്തലയുടെ ജിമെയിലിലേക്ക് അയയ്ക്കണം എന്നാഹ്വാനം കണ്ടു. അതിന്റെ സെര്‍വര് എ.ഐ.സി.സി. ഓഫീസിലാണോ? ഗൂഗിള് അമേരിക്കന് കമ്പനിയല്ലേ? ആ ഡാറ്റ ചോരില്ലേ?\nപ്രവാസിസ്നേഹം പ്രകടിപ്പിക്കാന് നടത്തിയ ഫോണ്‍വിളി നാടകം ചീറ്റിയതിനു പിന്നാലെ ജന്മനാടിനെ സഹായിക്കാനെത്തിയ ഒരു പ്രവാസിക്കെതിരെ കുത്സിതപ്രവര്‍ത്തനവുമായി ഇറങ്ങുമ്പോള് തുടര്‍ച്ചയായി അപഹാസ്യനായിക്കൊണ്ടിരിക്കുകയാണ് താനെന്ന് പ്രതിപക്ഷ നേതാവിന് മനസ്സിലാവുന്നില്ല. വലിയ വ്യവസായികളായ എം.എ.യൂസുഫലിയും രവി പിള്ളയുമെല്ലാം മുഖ്യമന്ത്രിയുടെ ദുരിതാശ്വാസ നിധിയിലേക്ക് കോടികള് സംഭാവന നല്‍കുമ്പോള് തന്നെക്കൊണ്ടാവുന്നത് രാജി തോമസ് എന്ന സംരംഭകനും ചെയ്യുന്നു. യൂസുഫലിയും രവിപിള്ളയും കാണിക്കുന്നത് സ്നേഹവും രാജിയുടേത് അഴിമതിയും എന്നു പറഞ്ഞാല് എങ്ങനെ അതെങ്ങനെ ആണ് ശരിയാകുന്നത്??\nNB: ഇത്രയുമേ ഇപ്പോൾ പറയുന്നുള്ളൂ. ബാക്കി വൈകീട്ട്6മണിക്ക് “അണ്ണൻ തരും”\nകുളിച്ച് പൗഡറൊക്കെ ഇട്ട് കുട്ടപ്പനായി ഇരുന്നോ.\nPrevious articleപ്രവാസികളെ മടക്കി കൊണ്ട് വരണമെന്ന് പറഞ്ഞു മുതലക്കണ്ണീർ ഒഴുക്കുന്നവരോട്\nNext articleഅറിയണം നിങ്ങളീ മരണത്തിലും ഒറ്റപ്പെടുന്ന മനുഷ്യ സാഹചര്യത്തെക്കുറിച്ച്


ഞങ്ങൾ നഴ്‌സുമാർ ഈ ലോകത്തെത്തന്നെ രക്ഷിക്കുന്ന തിരക്കിലാണ്... •Tech Travel Eat\nഞങ്ങൾ നഴ്‌സുമാർ ഈ ലോകത്തെത്തന്നെ രക്ഷിക്കുന്ന തിരക്കിലാണ്…\nവിവരണം – നൈജി രഞ്ജൻ.\nഞാൻ ഒരു നേഴ്സ്സാണ് എന്റെ മാതാപിതാക്കളുടെ അവസ്ഥ തന്നെ ആയിരിക്കും ഒരുവിധപ്പെട്ട എല്ലാ നേഴ്‌സ്സുമാരുടെയും മാതാപിതാക്കളുടെ അവസ്ഥ എന്ന് ഞാൻ വിചാരിക്കുന്നു. പേടി അതെ ആ പേടിയുടെ കാരണം ഞാൻ വിവരിക്കേണ്ട കാര്യമില്ല എന്ന് നിങ്ങൾക്കറിയാം.\nഞാനും, അനിയത്തിയും എന്റെ ആങ്ങളയുടെ ഭാര്യയും നേഴ്സസ്സ് ആയി ജോലി ചെയ്യുന്നു. മൂന്ന് മക്കളും ഈ മഹാമാരി സമയത്ത് ജോലിക്ക് പോകുമ്പോൾ സ്വന്തം ജീവന് സുരക്ഷ നോക്കുക മാത്രമല്ല, ഈ മുന്നുപേർക്കു വേണ്ടിയുള്ള പ്രാർത്ഥനയുമായി വീട്ടിൽ ഇരിക്കുന്ന അവർക്ക് പേടിയുണ്ടെങ്കിൽ അവരെ കുറ്റപ്പെടുത്താൻ നമുക്ക് കഴിയില്ല. എങ്കിലും കഴിഞ്ഞ ദിവസം ഞാൻ അവരെ വിളിച്ചപ്പോൾ എന്നെ അത്ഭുതപ്പെടുത്തും രീതിയിലായിരുന്നു അവരുടെ സംസാരം. അവരെ പോലെ മക്കളെ ഡ്യൂട്ടിക്ക് വിട്ട് കാത്തിരിക്കുന്ന കുടുംബങ്ങളാണ് നമുക്ക് ചുറ്റും ഉള്ളത്. നേഴ്സസ്സ് ആയി ജോലി നോക്കുന്നവരുടെ മാതാപിതാക്കൾക്ക് ഇത് ഒരു പ്രചോദനമാകട്ടെ.\nരാജ്യത്തിന്റെ സുരക്ഷക്ക് (ഭടന്മാർ) മക്കളെ പറഞ്ഞു വിട്ട് കാത്തിരിക്കുന്നവരുടെ മാതാപിതാക്കളെ പോലെ തന്നെയാണ് ഇപ്പോൾ ഞങ്ങളുടെ അവസ്ഥ അതുകൊണ്ട് അഭിമാനിക്കുന്നു നിങ്ങളെ ഓർത്ത്. നേഴ്സസ്സ് എന്നത് ഒരു വേതനത്തിനുള്ള ജോലിക്കുമപ്പുറം രോഗികൾക്ക് ആശ്വാസമാകുന്നത് നിങ്ങളുടെ കടമയായി കാണുക. എങ്കിലും മക്കളെ നിങ്ങൾ സൂക്ഷിക്കുക.\nനേഴ്സസ്സിന്റെ മാത്രമല്ല മെഡിക്കൽ ഫീൽഡിൽ ജോലിചെയ്യുന്ന എല്ലാവരുടെയും മാതാപിതാക്കളോടും കുടുംബാംഗങ്ങളോടും എനിക്ക് ഇത് തന്നെയാണ് പറയാനുള്ളത്. അതെ ഇന്ന് ഞങ്ങൾ ഒരു ദേശത്തെയോ, രാജ്യത്തെയോ, അല്ല ലോകത്തെ തന്നെയും രക്ഷിക്കാൻ വേണ്ടിയുള്ള പരിശ്രമത്തിലാണ്. നിങ്ങൾ ഞങ്ങൾക്ക് പേടിയ്ക്കാതെ ധൈര്യം തരിക. നിങ്ങളുടെ പ്രാർത്ഥനകൾ മാത്രംമതി ഞങ്ങളുടെ കടമകൾ നല്ലരീതിയിൽ നിർവഹിക്കാൻ. മനസ്സിനും കരങ്ങൾക്കും ശക്തി ലഭിക്കാൻ.\nഏതു മത വിശ്വാസത്തിലും നമുക്കു കാണാൻ കഴിയും രോഗശാന്തി നൽകിയ ഒരു ശക്തിയെ അതിനെ നമ്മൾ പല പേരിട്ടു വിളിക്കുന്നു എന്ന് മാത്രം അതുകൊണ്ട് തന്നെ അതുപോലൊരു ശക്തിയുടെ ഭാഗമായി മാറുന്ന നമ്മുടെ ആതുര ശുശ്രുഷ രംഗങ്ങളെ നമുക്ക് നമ്മുടെ പ്രാർത്ഥനകളിൽ ചേർക്കാം. അവരുടെ കുടുംബങ്ങളെ ഓർക്കാം.\nഅതെ ലോകമഹായുദ്ധങ്ങൾക്കു സമാനമായ അവസ്ഥയിലൂടെ ഇന്ന് കടന്നുപോകുമ്പോൾ നമ്മുടെ ഇടയിൽ നിന്നും വേർപിരിഞ്ഞു പോയ എല്ലാ നേഴ്സസ്സിനെയും ഓർക്കുന്നു. അവരുടെ ആത്മാവിന് നിത്യശാന്തി നേരുന്നു. ഈ നിമിഷം അവരുടെ കുടുംബങ്ങളെ ഓർത്ത് പ്രാർത്ഥിക്കുന്നു. സഹിക്കുവാനുള്ള ശക്തി തമ്പുരാൻ അവർക്ക് നൽകട്ടെ.\nനിങ്ങൾ മാസ്ക് ഉപയോഗിക്കുന്നത് രണ്ടോ മൂന്നോ മണിക്കൂറുകൾ മാത്രമായിരിക്കാം അതുപോലും നിങ്ങൾക്ക് എത്രയോ ബുദ്ധിമുട്ടാണ് മെഡിക്കൽ ഫീൽഡിൽ ജോലിചെയ്യുന്ന ഓരോരുത്തരും അതിൽ പ്രേത്യേകിച്ചും നേഴ്സസ്സ് പത്തും പന്ത്രണ്ടും മണിക്കൂറുകൾ അതിൽ കൂടുതലും തുടർച്ചയായി മാസ്ക് ഉപയോഗിക്കുന്നു. പേർസണൽ പ്രൊട്ടക്റ്റീവ് എക്യുപ്മെന്റ്സ് (PPE) അതെ സ്വയരക്ഷക്കും മറ്റുള്ളവരുടെ രക്ഷക്കുമായി പലപ്പോഴും അവർ ഇതിനുള്ളിൽ ശ്വാസം മുട്ടുന്നു. അവർ സ്വയം അണിയുന്ന സംരക്ഷണ കവച്ചതോടൊപ്പം നമുക്ക് നമ്മുടെ പ്രാർത്ഥനകളെ ചേർക്കാം. കണ്ണിൽ പുഞ്ചിരിയുമായി നടക്കുന്ന ഞങ്ങൾക്കാവശ്യം നിങ്ങൾ തരുന്ന പ്രാത്ഥനകൾ മാത്രമാണ്.


ജോര്‍ജ്ജ് തോമസ് അഭിമുഖം: നേതാക്കള് അഴിമതി ആരോപണങ്ങള്\nജോര്‍ജ്ജ് തോമസ് അഭിമുഖം: നേതാക്കള് അഴിമതി ആരോപണങ്ങള് നേരിടുമ്പോള് ജെഡിയു ഇടതുമുന്നണിയില് വരുന്നത് ശുഭകരമാവില്ല\nഎംപി വീരേന്ദ്രകുമാറിന്റെ നേതൃത്വത്തിലുള്ള ജെഡിയു, യുഡിഎഫ് വിട്ട് എല്‍ഡിഎഫിലേക്ക് വരാന് അനൗദ്യോഗിക ചര്‍ച്ചകള് തുടങ്ങിയ സാഹചര്യത്തില് നിലവിലെ രാഷ്ട്രീയ അവസ്ഥയെക്കുറിച്ചും പാര്‍ട്ടിയുടെ നിലപാടുകളെക്കുറിച്ചും ജനതാദള് എസ് സീനിയര് വൈസ് പ്രസിഡന്റ് ജോര്‍ജ്ജ് തോമസ് സൗത്ത് ലൈവിനോട് സംസാരിക്കുന്നു.\nആര്‍എസ്പിയും ജെഡിയുവുമില്ലാതെ തന്നെ ഇടതുമുന്നണി തദ്ദേശ തെരഞ്ഞെടുപ്പില് വലിയ മുന്നേറ്റമുണ്ടാക്കിയിട്ടും വരുന്ന നിയമസഭാ തെരഞ്ഞെടുപ്പിന് മുന്‍പെ ജെഡിയുവിനെ ഇടതുപക്ഷത്തേക്ക് കൊണ്ടുവരാനുള്ള ശ്രമം, തെരഞ്ഞെടുപ്പിനെ നേരിടാനുള്ള ഇടതുമുന്നണിയുടെ ആത്മവിശ്വാസക്കുറവുകൊണ്ടാണോ?\nചില സാഹചര്യങ്ങളാല് ഇടതുമുന്നണി വിട്ടുപോയി പുതിയ പാര്‍ട്ടി രൂപീകരിച്ചവരാണ് ജെഡിയുവില് ഉള്ളത്. അതുകൊണ്ട് തന്നെ അവര് തിരിച്ചുവരണം എന്നത് സന്തോഷകരമാണ്. ഇടതുമുന്നണി മനഃപൂര്‍വ്വമായി ചവിട്ടിപുറത്താക്കി എന്ന തോന്നലുള്ളവരാണ് ജെഡിയുവിലേക്ക് പോയത്. അന്ന് ഇടതുമുന്നണി വിടാന് അവര് പറഞ്ഞകാര്യം കോഴിക്കോട് പാര്‍ലമെന്റ് സീറ്റ് നിഷേധിച്ചുവെന്നാണ്. കുറേ അണികള് നേതൃത്വത്തിന്റെ വാക്കുകളില് വിശ്വസിച്ചു. സോഷ്യലിസ്റ്റുപാര്‍ട്ടികളുടെ കാര്യത്തില് ഇന്ത്യയില് ഇതിനുമുമ്പും ഇത്തരത്തില് പലവിഷയങ്ങളും ഉണ്ടായിട്ടുണ്ട്. വീരേന്ദ്രകുമാറിനെക്കുറിച്ച് പലര്‍ക്കും പല അഭിപ്രായങ്ങളുമുണ്ടായിരിക്കാം. പക്ഷെ വീരേന്ദ്രകുമാറിന്റെ കൂടെ പോയ അണികളെ ഇടതുമുന്നണിയിലേക്ക് എത്തിക്കുക എന്നത് സ്വാഭാവികം മാത്രം.\nകഴിഞ്ഞ നാലരവര്‍ഷക്കാലമായി യുഡിഎഫില് തുടരുന്ന ജെഡിയു, ഈ കാലങ്ങളിലൊന്നും വര്‍ഗീയതയ്‌ക്കെതിരെയും അഴിമതിക്കെതിരെയും ശബ്ദമുയര്‍ത്താതിരിക്കുകയും യുഡിഎഫിലെ തന്നെ നിരവധി അഴിമതി ആരോപണങ്ങളും സ്വന്തം മന്ത്രിക്കുനേരെ അഴിമതിക്കേസുകളുണ്ടായിട്ടും മൗനം പാലിച്ചു. വരുന്ന നിയമസഭാ തെരഞ്ഞെടുപ്പ് മുന്നില് കണ്ട് ഇപ്പോള് ഇടതുമുന്നണിയിലേക്ക് ചേക്കേറാന് ശ്രമിക്കുമ്പോള് അത് അവരുടെ വിശ്വാസ്യതയെ ബാധിക്കില്ലേ?\nവളരെ ശരിയാണ്. യുഡിഎഫില് ഇത്രയധികം അഴിമതി ആരോപണം നേരിട്ട സമയത്തും മുന്നണിയുടെ ഭാഗമായി നിന്ന വീരേന്ദ്രകുമാര് ചെറു പ്രതികരണം പോലും നടത്തിയിട്ടില്ല. അവരുടെ മന്ത്രിയായ കെ.പി മോഹനനെതിരെ തന്നെ അഴിമതി ആരോപണങ്ങളും വിജിലന്‍സ് അന്വേഷണവും നേരിടുന്ന സാഹചര്യത്തില് അഴിമതിക്കും വര്‍ഗീയതയ്ക്കുമെതിരെ നിലപാടെടുത്താണ് ഇടതുമുന്നണിയിലേക്ക് തിരിച്ചുവരാന് കാരണം എന്നൊക്കെ പറയുമ്പോള് ജനം വിശ്വസിക്കില്ല. ആളുകള്‍ക്ക് സംശയമുണ്ടാവും. വീരേന്ദ്രകുമാര്, മകന് ശ്രേയാംസ്‌കുമാര് കൂടാതെ ജെഡിയുവിലെ മറ്റ് പല ഉന്നതരായ നേതാക്കള്‍ക്കെതിരായെല്ലാം നിലവില് ഗുരുതരമായ നിരവധി ആരോപണങ്ങളുണ്ട്. ഇതെല്ലാം നിലനില്‍ക്കുന്നതാണ്. ഇതൊക്കെ ചെയ്യുന്നത് വീരനും കൂടെയുള്ള ചില വ്യക്തികളുമാണ്. അതുകൊണ്ട് തന്നെ വീരന്റെ കൂടെ വഴിതെറ്റി, മുഖം മൂടി ധരിപ്പിച്ച് കൊണ്ടുപോയവരെല്ലാം തിരിച്ചുവരണം എന്നതാണ് ഞങ്ങളുടെയൊക്കെ ആഗ്രഹം.\nജെഡിയു ഇടതുമുന്നണിയിലേക്ക് വരുന്നത് ആര്‍ക്കാണ് ഗുണം ചെയ്യുക? തെരഞ്ഞെടുപ്പില് അത് മുന്നണികളെ എങ്ങനെയാണ് ബാധിക്കുക?\nനിലവിലെ സാഹചര്യത്തില് ജെഡിയു ഇടതുമുന്നണിയിലേക്ക് വരുന്നത് ശുഭകരമല്ല. കാരണം. വീരേന്ദ്രകുമാര് ഇടതുമുന്നണി വിട്ട് പോവുന്ന സമയത്ത് കൂത്തുപറമ്പ്, വടകര, ചിറ്റൂര് എന്നീ മൂന്ന് നിയോജകമണ്ഡലങ്ങളിലടക്കം വ്യക്തമായ ആധിപത്യം അവര്‍ക്കുണ്ടായിരുന്നു. എന്നാല് കൃഷ്ണന് കുട്ടിയുടെ കൂടെ ഒരുപാട് പേര് ജെഡിയു വിട്ടതോടെ ചിറ്റൂരില് അവര്‍ക്കുള്ള ആധിപത്യം നഷ്ടമായി. കൂത്തുപറമ്പിനെ സംബന്ധിച്ച് കെപി മോഹനന് വീരന്റെ കൂടെ വരാന് തയ്യാറാവാത്ത സാഹചര്യത്തില് അവര്‍ക്ക് വലിയോ കോട്ടം തന്നെ സംഭവിക്കും. കഴിഞ്ഞ തദ്ദേശ തെരഞ്ഞെടുപ്പ് ഫലം പരിശോധിച്ചാല് ഇത് മനസിലാക്കാന് കഴിയും. ഈ സ്ഥലങ്ങളില്ലെല്ലാം ജനതാദള് എസിന് വ്യക്തമായ ആധിപത്യമുണ്ടാക്കാന് കഴിഞ്ഞിട്ടുണ്ട്. വീരന്റെ കൂടെ ആളുകള് കുറഞ്ഞതുകൊണ്ട് തന്നെ ഇടതുമുന്നണി പ്രവേശനം ശുഭകരമല്ല.\nനിലവില് ജെഡിയുവിന് രണ്ട് എംഎല്‍എമാരണല്ലോ ഉള്ളത്. രണ്ട് എംഎല്‍എമാരില്ലാതെ യുഡിഫ് വിടാന് ജെഡിയു തയ്യാറാകുമോ? അഥവാ ജെഡിയു യുഡിഎഫ് വിടാന് തയ്യാറായാല് എന്തായിരിക്കും നിങ്ങള്‍ക്ക് അവരോടുള്ള സമീപനം?\nമുന്നണി വിടുന്നുണ്ടെങ്കില് പിളരാതെ പോവണം എന്നാണ് ജെഡിയു കേന്ദ്ര നേതൃത്വത്തിന്റെ നിര്‍ദ്ദേശം . രണ്ട് എംഎല്‍എമാര് രണ്ട് വഴിക്ക് പോകുന്നതിനോട് കേന്ദ്ര നേതൃത്വത്തിന് യോജിപ്പില്ല. മുന് കാലങ്ങളില് സോഷ്യലിസ്റ്റ് പാര്‍ട്ടികളില് പല ഭിന്നിപ്പുകളും ഉണ്ടായിട്ടുണ്ടെങ്കിലും അന്നൊക്കെ അവര് സ്വീകരിച്ച നിലപാടിന് ഒരു വിശ്വാസ്യതയുണ്ടായിരുന്നു. വീരന് പ്രസിഡന്റായിരുന്ന കാലത്ത് 12 നിയമസഭാ സീറ്റുകളും രണ്ട് പാര്‍ലമെന്റ് സീറ്റുകളും ജനതാദളിനുണ്ടായിരുന്നു. എന്നാല് അത് പിന്നീട് നിയമസഭയിലേക്ക് എട്ടും ലോക്സഭയിലേക്ക് ഒന്നുമായി ചുരുങ്ങിയപ്പോള് മുന്നണിക്കുള്ളില് യാതൊരു പ്രതിഷേധ സ്വരങ്ങളും രേഖപ്പെടുത്താത്ത വീരന് കോഴിക്കോട് അദ്ദേഹത്തിന് സീറ്റ് നിഷേധിക്കപ്പെട്ടതോടെയാണ് മുന്നണി വിട്ടത്. ഇതൊക്കെ ആസൂത്രിതമാണെന്നും സംശയകരമാണെന്നും ചിന്തിക്കുന്നതില് തെറ്റില്ല. സീറ്റിന്റെ എണ്ണം കുറഞ്ഞപ്പോള് പ്രതിഷേധങ്ങളോ ഭിന്നിപ്പുകളോ ഉണ്ടായിരുന്നില്ല. അതുകൊണ്ട് തന്നെ സീറ്റില്ല എന്നു പറഞ്ഞ് അന്ന് മുന്നണി വിട്ടത് ആസൂത്രിതവും സംശയകരവും തന്നെയാണ്.\nഐഎന്‍എല്, സിഎംപി, ഫോര്‍വേഡ് ബ്ലോക്ക് , ജെഎസ്എസ്, പിസി ജോര്‍ജ്ജിന്റെ കേരള കോണ്‍ഗ്രസ് സെക്കുലര്, ബാലകൃഷ്ണപ്പിള്ളയുടെ പാര്‍ട്ടി തുടങ്ങിയവരെല്ലാം ഇടതുമുന്നണി പ്രവേശനം കാത്തിരിക്കുന്ന സാഹചര്യത്തില് ജെഡിയുവിനെ ഉപാധികളില്ലാതെ തിടുക്കത്തില് ഇടതുമുന്നണിയിലേക്ക് കൊണ്ടുവരാന് ശ്രമിക്കുന്നത് മുന്നണി സംവിധാനത്തെ എങ്ങനെയാണ് ബാധിക്കാന് പോവുന്നത്?\nഐഎന്‍എല്, സിഎംപി, ഫോര്‍വേഡ് ബ്ലോക്ക്, ജെഎസ്എസ് തുടങ്ങിയ പാര്‍ട്ടികള്‍ക്ക് നിലവില് എംഎംല്‍എ മാരില്ല. ജെഡിയുവിന് രണ്ട് എംഎല്‍എമാരാണ് ഉള്ളത്. വീരന് എത്ര സീറ്റ് കൊടുക്കണം അല്ലെങ്കില് ഇനി ആരെയൊക്കെ ഇടതുമുന്നണിയിലേക്കെടുക്കണം എന്ന വിഷയത്തിലൊന്നും ഇടതുമുന്നണിയില് ചര്‍ച്ച നടത്തിയിട്ടില്ല. അവര് വരുന്ന സാഹചര്യവും മറ്റ് കാര്യങ്ങളൊക്കെ മുന്നണി ചര്‍ച്ചചെയ്ത് തീരുമാനിക്കും.\nഅഴിമതി മുഖ്യവിഷയമാക്കി പ്രചരണം നടത്തുന്ന ഇടതുമുന്നണിക്ക്, മന്ത്രി കെപി മോഹനനെതിരെ നിരവധി കേസുകളില് വിജിലന്‍സ് അന്വേഷണം നടന്നുകൊണ്ടിരിക്കുന്ന സാഹചര്യത്തില്, എങ്ങനെയാണ് ജെഡിയുവിനെ കൂടെ കൂട്ടി തെരഞ്ഞെടുപ്പിനെ നേരിടാന് കഴിയുക?\nകെപി മോഹനനെതിരെ അഴിമതി ആരോപണങ്ങള് ശക്തമായി നിലനില്‍ക്കുന്നുണ്ട്. ഇതെല്ലാം ജനങ്ങള്‍ക്കറിയാം. ഇത് തെളിയിക്കേണ്ട ബാധ്യത ആരോപണ വിധേയര്‍ക്കുണ്ട്. കെപി മോഹനന് എതിരെ മാത്രമല്ല. അതിലൊക്കെ ജെഡിയുവിലെ മറ്റ് പല ഉന്നത നേതാക്കള്‍ക്കും പങ്കുണ്ട്. അതുകൊണ്ട് തന്നെയായിരിക്കാം യുഡിഎഫ് വിട്ട് വരാന് മോഹനന് മടിക്കുന്നത്.\nജെഡിയുവിലെ മറ്റ് അഴിമതി നേതാക്കള് ആരൊക്കെയാണ്?\nഅതൊക്കെ പുറത്തുവരും. അതൊക്കെ അഴിമതിക്കെതിരെ പോരാട്ടം നടത്തുന്ന ഇടതുമുന്നണിയ്ക്ക് ക്ഷീണം ചെയ്യും. ഇവരൊക്കെ അഗ്നിശുദ്ധിവരുത്തിയല്ലാതെ ഇടതുമുന്നണിയിലേക്ക് വന്നിട്ട് കാര്യമില്ല. കാപട്യത്തിന്റെ മുഖമില്ലാതെ വേണം വരാന്. പഴയ കാലമൊന്നുമല്ല. മാധ്യമങ്ങള്‍ക്ക് വലിയ സ്വാധീനമുള്ള കാലഘട്ടമാണിത്. ഒന്നും മറച്ചുവെക്കാന് കഴിയില്ല. അഴിമതിക്ക് കൂട്ടു നില്‍ക്കുന്നവരെ കൂടെ നിര്‍ത്തി ഒരു മത്സരത്തിനും ഇടതുമുന്നണി തയ്യാറാവില്ല. അധാര്‍മ്മികമായി നിലപാടെടുത്തവരെ കൂടെകൂട്ടാനുള്ളബുദ്ധിമോശം ഇടതുമുന്നണി കാണിക്കില്ല.\nഅങ്ങനെയാണെങ്കില് അഴിമതിക്കരെ കര്‍ശന നിലപാട് സ്വീകരിക്കുമെന്നും പറയുന്ന സിപിഐഎം എന്തു കൊണ്ടാണ് വീരേന്ദ്രകുമാറിന്റെ വിഷയത്തില് നിലപാട് തിരുത്താന് തയ്യാറാവുന്നത്?\nസിപിഐഎം നിലപാട് അവരാണ് പറയേണ്ടത്. സിപിഐഎം നയം തന്നെ ജനങ്ങളുടെ കൂടെ നില്‍ക്കുക എന്നതാണ്. വീരന് വന്നാലും ഇല്ലെങ്കിലൂം ഇടതു മതേതര നിലപാടെടുത്ത് ഇടതുമുന്നണി തെരഞ്ഞെടുപ്പിനെ നേരിട്ട് വലിയ വിജയം നേടുക തന്നെ ചെയ്യും. ജനങ്ങള്‍ക്കൊപ്പം നിന്നാലെ തെരഞ്ഞെടുപ്പില് വിജയിക്കാന് സാധിക്കുകയുള്ളു.\nജെഡിയു മുന്നണി വിടില്ല എന്നു തന്നെയാണല്ലോ കോണ്‍ഗ്രസ് വ്യക്തമാക്കുന്നത്. കെപിസിസി പ്രസിഡന്റ് വിഎം സുധീരനും മുഖ്യമന്ത്രി ഉമ്മന് ചാണ്ടിയും അവരുടെ നിലപാട് വ്യക്തമാക്കുകയും ഇടതുമുന്നണിക്ക് തെരഞ്ഞെടുപ്പിനെ നേരിടാന് ഭയമുള്ളതായും ആവര്‍ത്തിക്കുകയും ചെയ്യുന്നു?\nവിഎം സുധീരന് ചിന്തിക്കേണ്ടത് എന്തുകൊണ്ടാണ് യുഡിഎഫില് നിന്നും ഘടകകക്ഷികള് മുന്നണിവിടുന്നത് എന്ന കാര്യമാണ്. കോണ്‍ഗ്രസിന് എല്ലാ വിഷയത്തിലും ഇരട്ടത്താപ്പാണ് എസ്എന്‍ഡിപി- ബിജെപി ബന്ധത്തെ തദ്ദേശ തെരഞ്ഞെടുപ്പ് കഴിഞ്ഞപ്പോഴാണ് എതിര്‍ക്കുന്നത്. കൂടാതെ രാജന്‍ബാബു വിഷയത്തില് സ്വീകരിച്ചതും ഇരട്ടത്താപ്പാണ് കപില് സിബല് ബാര് കേസില് ഹാജരായതും വെള്ളാപ്പള്ളിക്കു വേണ്ടി രാജന്‍ബാബു പോയതും ഒരേ വിഷയം തന്നെയാണ്. എന്നാല് രാജന്‍ബാബു ചെറിയ പാര്‍ട്ടിയുടെ ആളായതിനാലാണ് ആ അവഹേളനം. ഇതൊക്കെയാണ് കോണ്‍ഗ്രസിന്റെ ഘടകകക്ഷികളോടുള്ള സമീപനം\nനിയമസഭാ തെരഞ്ഞെടുപ്പിന് ഇനി മാസങ്ങള്‍മാത്രമേ ബാക്കിയുള്ളു. എല്ലാ അഭ്യൂഹങ്ങള്‍ക്കുമൊടുവില് തെരഞ്ഞെടുപ്പിനു മുന്‍പ് ജെഡിയുവിന് ഇടതുപക്ഷ പ്രവേശനം സാധ്യമായാല് അത് തെരഞ്ഞെടുപ്പ് ഫലത്തില് ഇടതുപക്ഷത്തിന് തിരിച്ചടിയാവുമോ, നേട്ടമാകുമോ?\nതിരിച്ചടി എന്ന വാക്ക് ഞാന് ഉപയോഗിക്കുന്നില്ല. ജനം വിലയിരുത്തട്ടെ..


കേന്ദ്രം നിർദേശിച്ച ഇളവുകൾ സംസ്ഥാനത്ത് ഇന്ന് മുതൽ പ്രാബല്യത്തിൽ വരും. കേന്ദ്ര വിജ്ഞാപനം അതേപടി അനുസരിക്കുമെന്ന് ചീഫ് സെക്രട്ടറി ടോം ജോസ് പറഞ്ഞു.\nഎന്നാൽ ഹോട്ട് സ്‌പോട്ടുകളിൽ ഇളവില്ലെന്ന് ചീഫ് സെക്രട്ടറി ടോം ജോസ്. മറ്റിടങ്ങളിൽ അവശ്യ സേവനങ്ങൾക്കുള്ള വ്യാപാര കേന്ദ്രങ്ങൾ തുറക്കാം. സംസ്ഥാന ഉത്തരവിൽ ഇക്കാര്യങ്ങൾ വ്യക്തമായി പറഞ്ഞിട്ടുണ്ട്. എസി വിൽപ്പന കേന്ദ്രങ്ങൾക്ക് ഇളവില്ല. എസി റിപ്പയറിംഗ് സ്ഥാപനങ്ങൾ തുറക്കാമെന്നും ഉത്തരവിൽ പറയുന്നുണ്ട്. ഗ്രാമങ്ങളിൽ കടകൾ തുറക്കാൻ അനുമതിയുണ്ട്. എന്നാൽ മുനിസിപ്പാലിറ്റി, നഗരസഭ മേഖലകളിൽ ഇളവില്ല. ഷോപ്പിംഗ് മാളുകൾ തുറക്കാൻ അനുവാദമില്ല. മാസ്‌കുകളും നിർബന്ധമാക്കും.\nനേരത്തെ വ്യാപാര സ്ഥാപനങ്ങൾക്ക് കേന്ദ്രം ഇളവുകൾ പ്രഖ്യാപിച്ചിരുന്നു. നഗരപരിധിക്ക് പുറത്തുള്ള എല്ലാ കടകളും തുറക്കാൻ കേന്ദ്രം അനുമതി നൽകി. ഷോപ്പിംഗ് മാളുകൾക്കും, വൻകിട സ്ഥാപനങ്ങൾക്കും ഇളവ് ബാധകമല്ല. 50% ജീവനക്കാരെ മാത്രമേ സ്ഥാപനത്തിൽ ജോലിക്കായി വരുത്താൻ പാടുള്ളു.\nഎന്നാൽ കേന്ദ്രത്തിന്റെ ഉത്തരവ് ലഭിച്ചിട്ടില്ലെന്നും അതിന് ശേഷം തീരുമാനം അറിയിക്കുമെന്നും മന്ത്രി ഇപി ജയരാജൻ പറഞ്ഞു. ലോക്ക്ഡൗണിൽ ഇളവുകൾ നടപ്പാക്കുക ആലോചിച്ച ശേഷമാകും. ഗ്രാമീണ മേഖലയിൽ ഉത്പന്നങ്ങൾ എത്തുന്നത് നഗരങ്ങളിൽ നിന്നാണെന്നും വ്യാപാര സ്ഥാപനങ്ങളുമായി കൂടിയാലോചിച്ച് ഇളവുകൾ തീരുമാനിക്കുമെന്നും വ്യവസായമന്ത്രി കൂട്ടിച്ചേർത്തു.\nStory Highlights- hotspot\nRead more on: chief secretary | hotspot | tom jose\nവി പി ജോയ് പുതിയ ചീഫ് സെക്രട്ടറി ആകും


Saturday 25-Jun-2022 09:59:04am\nഎല്ലാ സര്‍ക്കാര് ആശുപത്രികളിലും ആഴ്‌ചയില് ഒരു ദിവസം കാന്‍സര് പ്രാരംഭ പരിശോധനാ ക്ലിനിക്കുകള് ആരംഭിക്കുമെന്ന് മുഖ്യമന്ത്രി പിണറായി വിജയന്. സംസ്ഥാന കാന്‍സര് നിയന്ത്രണ പദ്ധതിയുടെ ഭാഗമായി കാന്‍സര് പ്രാരംഭ ദിശയില് തന്നെ കണ്ടെത്തുന്നതിനുള്ള സൗകര്യങ്ങള് സര്‍ക്കാര് ആശുപത്രികളില് ഒരുക്കും. കാന്‍സര് സെന്ററുകളെയും മെഡിക്കല് കോളേജുകളെയും ജില്ലാ, ജനറല് താലൂക്ക് ആശുപത്രികളെയും ഉള്‍പ്പെടുത്തി കാന്‍സര് കെയര് ഗ്രിഡ് രൂപീകരിച്ച് ചികിത്സ വികേന്ദ്രീകരിക്കാനാണ് സര്‍ക്കാര് തയ്യാറാവുന്നത്. കാന്‍സര് ബോധവത്ക്കരണ പരിപാടികളും ഗൃഹസന്ദര്‍ശനങ്ങളും വിവരശേഖരണവും എല്ലാം ഇതിന്റെ ഭാഗമായി ഉണ്ടാകുമെന്നും മുഖ്യമന്ത്രി പറഞ്ഞു. നവകേരളം കര്‍മ്മപദ്ധതി രണ്ടിന്റെ ഭാഗമായ ആര്‍ദ്രം മിഷന്റെ രണ്ടാം ഘട്ട പദ്ധതികളുടെ ഉദ്ഘാടനം നിര്‍വഹിച്ച് സംസാരിക്കുകയായിരുന്നു മുഖ്യമന്ത്രി. വണ് ഹെല്‍ത്ത്, വാര്‍ഷിക ആരോഗ്യ പരിശോധനാ പദ്ധതി, കാന്‍സര് നിയന്ത്രണ പദ്ധതി എന്നിവയുടെ ഉദ്ഘാടനമാണ് നിര്‍വഹിച്ചത്.\nആരോഗ്യരംഗത്ത് ഡിജിറ്റല് സാങ്കേതികവിദ്യ ഉപയോഗിക്കുന്നതില് മുന്‍നിരയിലാണ് കേരളം. വിവര വിനിമയ സാങ്കേതികവിദ്യ ആരോഗ്യമേഖലയില് പ്രയോജനപ്പെടുത്തുക എന്നതാണ് ഇ-കേരള ഡിജിറ്റല് ഹെല്‍ത്ത് മിഷന് എന്ന പുതിയ പദ്ധതിയിലൂടെ ലക്ഷ്യംവയ്ക്കുന്നത്. സംസ്ഥാനത്ത് ജീവിതശൈലീ രോഗങ്ങള് വലിയ തോതില് വര്‍ദ്ധിച്ചു വരുന്നതായാണ് കണക്കുകള് സൂചിപ്പിക്കുന്നത്. ചികിത്സാരംഗത്ത് നാം കൈവരിച്ച നേട്ടങ്ങളും മറ്റും ഇത്തരത്തില് ജീവിതശൈലീ രോഗങ്ങളുടെ സാന്നിദ്ധ്യം കാരണം പിന്നോട്ടടിക്കപ്പെടുന്ന അവസ്ഥയുണ്ടാകരുത്. അത് മുന്നില് കണ്ടുകൊണ്ടാണ് വാര്‍ഷിക ആരോഗ്യ പരിശോധനാ പദ്ധതി ആവിഷ്‌ക്കരിച്ചിരിക്കുന്നത്. ഈ പദ്ധതിയിലൂടെ 30 വയസ്സിനു മുകളിലുള്ള എല്ലാ വ്യക്തികളുടെയും ജീവിതശൈലീ രോഗങ്ങള് സംബന്ധിച്ചും അതിലേക്ക് നയിക്കുന്ന കാരണങ്ങള് സംബന്ധിച്ചും വിവരശേഖരണം നടത്താന് ആശാ പ്രവര്‍ത്തകരെ ചുമതലപ്പെടുത്തിയിട്ടുണ്ട്.\nആദ്യ ഘട്ടത്തില് ഓരോ നിയോജക മണ്ഡലത്തിലെയും ഒരു പ്രാഥമികാരോഗ്യ കേന്ദ്രത്തിലാണ് പദ്ധതി നടപ്പിലാക്കുക. അതിനുശേഷം ഘട്ടംഘട്ടമായി എല്ലാ പഞ്ചായത്തുകളിലേക്കും വ്യാപിപ്പിക്കും. ജന്തുജന്യ രോഗങ്ങള് വലിയ തരത്തിലുള്ള ഭീഷണിയാണ് മാനവരാശിക്ക് ഉണ്ടാക്കുന്നത്. ജന്തുജന്യ രോഗങ്ങള്‍ക്ക് കാരണമാകുന്ന സംഭവങ്ങള് കണ്ടെത്തുന്നതിനും പ്രതിരോധിക്കുന്നതിനുമുള്ള അവസരമൊരുക്കുകയാണ് 'വണ് ഹെല്‍ത്ത്' പദ്ധതിയിലൂടെ സര്‍ക്കാര് ചെയ്യുന്നത്. പദ്ധതിയുടെ ആദ്യ ഘട്ടം കോട്ടയം, ഇടുക്കി, പത്തനംതിട്ട, ആലപ്പുഴ എന്നീ ജില്ലകളിലാണ് ആരംഭിക്കുന്നത്. ജന്തുജന്യ രോഗങ്ങളുടെ നിയന്ത്രണത്തിലും വലിയ തോതിലുള്ള ജനപങ്കാളിത്തത്തോടെയുള്ള ഇടപെടലുകള് സാധ്യമാകുമെന്നാണ് സര്‍ക്കാര് പ്രതീക്ഷിക്കുന്നത്. ആരോഗ്യരംഗത്തെ ഇടപെടലുകളുടെ ജനകീയ മാതൃക ഒരുക്കിയ അടിത്തറ കേരളത്തിന്റെ ആരോഗ്യ മുന്നേറ്റത്തില് വലിയ പങ്കുവഹിച്ചിട്ടുണ്ട്.\nഈ സര്‍ക്കാര് ആരോഗ്യമേഖലയെ സവിശേഷ ശ്രദ്ധയോടെ കാണുകയാണ്. അതിന്റെ ദൃഷ്ടാന്തമായി മാറുകയാണ് ഉദ്ഘാടനം ചെയ്ത ഈ പദ്ധതികള്. കഴിഞ്ഞ ഒരു വര്‍ഷം ആരോഗ്യമേഖലയില് നാം കൈവരിച്ച നേട്ടങ്ങളിലേക്ക് കണ്ണോടിച്ചാല് തന്നെ ഈ സര്‍ക്കാര് ആരോഗ്യമേഖലയ്ക്ക് നല്‍കുന്ന പ്രാധാന്യം മനസിലാവും. ആശുപത്രികളില് എത്താതെ തന്നെ രോഗികള്‍ക്ക് വീട്ടില് സൗജന്യ ഡയാലിസിസ് ചെയ്യാന് കഴിയുന്ന പെരിറ്റോണിയല് ഡയാലിസിസ് പദ്ധതി ആരംഭിച്ചു. കാന്‍സര് രോഗികള്‍ക്ക് അവര് ആയിരിക്കുന്ന ഇടങ്ങള്‍ക്കു തൊട്ടടുത്തുതന്നെ വിദഗ്ധ ചികിത്സ ലഭ്യമാക്കാനുള്ള സൗകര്യങ്ങള് ലഭ്യമാക്കി. പക്ഷാഘാതത്തിനും രോഗികള്‍ക്ക് അവരുടെ ജില്ലകളില് തന്നെ ചികിത്സ ലഭ്യമാക്കുന്ന പദ്ധതി 10 ജില്ലകളില് യാഥാര്‍ത്ഥ്യമാക്കി.\nകോവിഡ് സാഹചര്യത്തില് അവയവദാനത്തിനു നേരിട്ടിരുന്ന കാലതാമസം ഒഴിവാക്കാനുള്ള നടപടി സ്വീകരിച്ചു. അതിനായി കെ-സോട്ടോ എന്ന പേരില് ഓര്‍ഗനൈസേഷന് രൂപീകരിച്ചു. കോട്ടയം മെഡിക്കല് കോളേജില് കരള് മാറ്റിവയ്‌ക്കല് ശസ്ത്രക്രിയ വിജയകരമായി നടത്തി. സാങ്കേതിക വിദ്യയുടെ മുന്നേറ്റം ഉപയോഗപ്പെടുത്തിക്കൊണ്ട് ഓണ്‍ലൈനായി ആശുപത്രി അപ്പോയ്ന്‍മെന്റുകള് ലഭ്യമാക്കുന്ന സംവിധാനം സജ്ജമാക്കി. സംസ്ഥാനത്തിന്റെയാകെ ഓക്‌സിജന് ലഭ്യത, ഐസിയു, വെന്റിലേറ്ററുകള് എന്നിവ വലിയ തോതില് ഉര്‍ത്തിയിട്ടുണ്ട്.


സഹകരണപ്രതിസന്ധി: ഉടൻ പരിഹരിക്കണമെന്ന് സുപ്രീം കോടതി ഉത്തരവ് - News Of Kerala\nസഹകരണപ്രതിസന്ധി: ഉടൻ പരിഹരിക്കണമെന്ന് സുപ്രീം കോടതി ഉത്തരവ്\nസഹകരണ മേഖലയിലെ പ്രശ്നങ്ങള് പരിഹരിക്കാന് കേന്ദ്ര സര്‍ക്കാര് ഉചിതമായ നടപടികള് സ്വീകരിക്കണമെന്ന് സുപ്രീംകോടതി. തീരുമാനം എടുത്ത ശേഷം അറിയിക്കണമെന്നും സുപ്രീംകോടതി ഉത്തരവിട്ടു. കേസില് തുടര് വാദം കേള്‍ക്കാനും ഭരണഘടനാപരമായ വിഷയങ്ങള് പരിശോധിക്കാനും സുപ്രീംകോടതി തീരുമാനിച്ചു. കേസ് വീണ്ടും തിങ്കളാഴ്ച പരിഗണിക്കും.\nസഹകരണ മേഖലയിലെ പ്രശ്നങ്ങള് ചൂണ്ടിക്കാട്ടി കേരളത്തിലെ പതിനാല് ജില്ലാ സഹകരണ ബാങ്കുകളും തമിഴ്‌നാട്ടിലെ സഹകരണ ബാങ്കുകളും സമര്‍പ്പിച്ച ഹര്‍ജി പരിഗണിക്കുകയായിരുന്നു കോടതി. കേരളത്തില് മാത്രം ഏകദേശം ഒരു കോടി മുപ്പത് ലക്ഷം കോടിരൂപയുടെ നിക്ഷേപമാണ് സഹകരണ ബാങ്കുകളില് ഉള്ളത്. നോട്ട് അസാധുവാക്കല് തീരുമാനം വന്നതിന് ശേഷം സഹകരണ മേഖല വലിയ പ്രതിസന്ധിയിലാണെന്നും നിക്ഷേപകര് ആശങ്കയിലാണെന്നും സഹകരണബാങ്കുകള് സുപ്രീംകോടതിയില് ചൂണ്ടിക്കാട്ടി.\nസഹകരണ ബാങ്കുകളെ ഇപ്പോഴത്തെ നടപടികളില് നിന്നും ഒഴിവാക്കി നിര്‍ത്തിയത് വേണ്ടത്ര അടിസ്ഥാന സൌകര്യങ്ങള് ഇല്ലാത്തതു മൂലമാണെന്ന് കേന്ദ്ര സര്‍ക്കാര് അറിയിച്ചു. മിക്ക ബാങ്കുകളിലും ഇന്റര്‍നെറ്റ് ബാങ്കിങ് സൌകര്യങ്ങളില്ല. അതിനാല് പുതിയ നടപടികള് വരുമ്പോള് സഹകരണ ബാങ്കുകള്‍ക്ക് മുന്നോട്ട് പോകാന് കഴിയാത്ത സാഹചര്യം ഉണ്ടാകും. ഇക്കാരണത്താലാണ് താത്ക്കാലിക നിയന്ത്രണങ്ങള് ഏര്‍പ്പെടുത്തിയത്.


മക്കളുടെ ഭാവിയെക്കുറിച്ചുള്ള ചിന്തകള് | Isha Sadhguru\nസദ്ഗുരുവും, പ്രസിദ്ധ പരസ്യ ഗുരുവായ പീയൂഷ് പാണ്ഡയുമായി നടന്ന സംഭാഷണത്തിന്റെ ചില ഭാഗങ്ങള്:\nപീയൂഷ് : തന്റെ മക്കള് മറ്റുള്ളവരുടെ മക്കളേക്കാള് മുമ്പില് വരണമെന്നാണ് എല്ലാവരുടേയും മോഹം. ലോകത്തിലുള്ള എല്ലാ വിഭാഗത്തില്‍പെട്ട ആളുകളും മോഹിക്കുന്നത് ഇങ്ങനെത്തന്നെയാണ്. കുട്ടികള്‍ക്ക് എല്ലാ കാര്യത്തിലും സമചിത്തത പാലിക്കാന് കഴിയണം, അനുഭവങ്ങള് അവരുടെ മനസ്സിനെ വല്ലാതെ ഉലയ്ക്കാന് ഇടവരരുത് - ഈ വിഷയങ്ങളില് അങ്ങേക്ക് മാതാപിതാക്കള്‍ക്കായി എന്ത് നിര്‍ദ്ദേശമാണ് നല്‍കാനാവുക?\nസദ്ഗുരു : ഇന്ത്യയില് എല്ലായിടത്തും ഇതാണ് സ്ഥിതി - മാതാപിതാക്കള് മക്കളില് കുറെയധികം സമ്മര്‍ദ്ദം ചെലുത്തുന്നു, പഠിത്തത്തില് മികവു പുലര്‍ത്താനായി വല്ലാതെ തള്ളുന്നു. എല്ലായിടത്തും മത്സരമാണ്. സാമാന്യത്തിലധികം മികവു പുലര്‍ത്തിയാലേ പിടിച്ചുനില്‍ക്കാനാവൂ. ഏതാനും ചുരുക്കം ചില കുടുംബങ്ങളില് സ്ഥിതി വ്യത്യാസമായിരിക്കും. ഭൂരിപക്ഷം കുംടുംബങ്ങളിലും അച്ഛനമ്മമാര് പറയുന്നത് ഇപ്പോഴും ഇങ്ങനെയാണ് "എഞ്ചിനീയറിംഗിനോ, മെഡിസിനോ ചേരണം അല്ലെങ്കില് IITയിലോ IASലോ കടന്നുകൂടണം.” എന്നാലേ മക്കളുടെ ഭാവി സുരക്ഷിതമാവൂ എന്നാണ് അച്ഛനമ്മമാരുടെ വിശ്വാസം. നിലനില്‍പ്പിന്റെ പ്രശ്നമാണ്, നിര്‍ബന്ധം പിടിച്ചേ പറ്റൂ. നിലനില്‍ക്കണമെങ്കില് അതിന്റേതായ ശാസനകളും നിബന്ധനകളും അനുസരിച്ചേ പറ്റൂ. എന്തുചെയ്യണം, ചെയ്യാതിരിക്കണം എന്നതും അതിന്റെ നിശ്ചയമാണ്. എന്നാല് അതിന്റെ പരിധിക്ക് പുറത്ത് കടന്നുകഴിഞ്ഞാല്, സ്വന്തം കാര്യങ്ങള് സ്വയം തീരുമാനിക്കാനുള്ള കരുത്ത് കാണിക്കണം. വീണ്ടും നിബന്ധനകള്‍ക്ക് - ഏതു തലത്തിലുള്ളതായാലും - വിധേയമാവുക തീര്‍ച്ചയായും വിവരമില്ലായ്മയാണ്. മത്സരത്തിന്റെ പിടിയില്‍നിന്നും വിട്ടുപോന്നൂ എന്നിരിക്കേ ആരേയും അനുകരിക്കേണ്ട കാര്യമില്ല. എല്ലാവരും ചേര്‍ന്നുള്ള ഒരു തീരുമാനവും ആവശ്യമായി വരുന്നില്ല. അവനവന്റെ ഇഷ്ടംപോലെ വളരാനും വികസിക്കാനും ഉള്ള സമയമാണിത്. ജീവിതത്തിന്റെ സന്ദേശം തന്നെ അതാണ്. ഓരോ വ്യക്തിയും അവനവനിലെ സാദ്ധ്യതകളെ പൂര്‍ണമായും സഫലീകരിക്കണം. അതിന് നിങ്ങള്‍ക്ക് സാധിച്ചില്ലെങ്കില് അത് നിങ്ങളുടെ മാത്രം പരാജയമാവില്ല, മനുഷ്യ സമുദായത്തിന്റെ മുഴുവനും നഷ്ടമായിരിക്കും. സ്വയം തോറ്റ് പിന്മാറി, മറ്റുള്ളവരുടെകൂടി വഴി മുടക്കുകയായിരിക്കും നിങ്ങള് ചെയ്യുന്നത്.\nനമ്മുടെ വിദ്യാഭ്യാസ സമ്പ്രദായം ആ രീതിയിലുള്ളതാണ്. വലിയ ഒരു യന്ത്രത്തിന്റെ ചെറിയൊരു കണ്ണിയാകാനാണ് അത് നിങ്ങളെ പാകപ്പെടുത്തുന്നത്.\nനമ്മുടെ വിദ്യാഭ്യാസ സമ്പ്രദായം ആ രീതിയിലുള്ളതാണ്. വലിയ ഒരു യന്ത്രത്തിന്റെ ചെറിയൊരു കണ്ണിയാകാനാണ് അത് നിങ്ങളെ പാകപ്പെടുത്തുന്നത്. ആ മേഖല വ്യവസായമോ വാണിജ്യമോ ഭരണ സംവിധാനമോ ആകാം. വലിയ ഒരു യന്തത്തിന്റെ ചെറിയൊരു കണ്ണിയായി മനുഷ്യനെ മാറ്റുക. സമൂഹത്തില് പിടിച്ചു നില്‍ക്കാന് ഒരു പക്ഷെ അത് സഹായിച്ചേക്കും. എന്നാല് ആ കാര്യം സാധിച്ചു കഴിഞ്ഞാല്, പിന്നേയും ഒരു കണ്ണിയായി തുടരേണ്ടതില്ല. പക്ഷെ നമ്മള് ഇപ്പോഴും ചെയ്യുന്നത് അതുതന്നെയാണ് - ഒരു യന്ത്രത്തില് നിന്നും മാറി വേറൊരു യന്ത്രത്തിന്റെ കണ്ണിയായി ജീവിതം അതേ മട്ടില് തുടരുന്നു.\nഒന്നാമതായി നിങ്ങള് മനസ്സിലാക്കേണ്ട കാര്യം നിങ്ങളുടെ മക്കള് നിങ്ങളുടേതല്ല എന്നാണ്. അവര് നിങ്ങളില്‍നിന്നും വന്നവരല്ല, നിങ്ങളിലൂടെ വന്നവര് മാത്രമാണ്. നിങ്ങള് ഒരു ഉപാധി മാത്രമാണ്. അത് ഒരനുഗ്രഹമായി കാണുകയും വേണം...മറ്റൊരു ജീവന് ഈ ഭൂമിയിലേക്ക് പ്രവേശിക്കാന് നിങ്ങള് വഴിയൊരുക്കി കൊടുത്തിരിക്കുകയാണ്. അതിന്മേല് നിങ്ങള്‍ക്ക് ഉടമാസ്ഥാവകാശമേതുമില്ല. നിങ്ങളുടെ കുഞ്ഞുങ്ങള് നിങ്ങളുടെ സ്വത്തല്ല. ഒരു മനുഷ്യന് മറ്റൊരു മനുഷ്യന്റെ സ്വത്താകുന്നത് എങ്ങനെയാണ്? നിങ്ങളുടെ സഫലമാകാനാവാത്ത മോഹങ്ങള് മക്കളിലൂടെ സഫലമാക്കാം എന്ന ധാരണയും തെറ്റാണ്. കുട്ടി ജനിക്കുമ്പോഴേക്കുംതന്നെ ചില അച്ഛനമ്മമാര് അവനെ പഠിപ്പിക്കാന് തുടങ്ങും. ഞാന് ചെറിയൊരു ചോദ്യം ചോദിക്കട്ടെ? നിങ്ങളുടെ കുഞ്ഞിനു പത്ത് വയസ്സില് താഴെയാണ് പ്രായം. ആരാണ് കൂടുതല് സന്തോഷവാന് - അവനോ നിങ്ങളോ? നിശ്ചയമായും കുട്ടി തന്നെയായിരിക്കും കൂടുതല് സന്തോഷവാന്. അതാണ് വാസ്തവമെന്നിരിക്ക ഉപദേഷ്ടാവിന്റെ സ്ഥാനത്തിരിക്കേണ്ടത് ആരാണ് - എപ്പോഴും ചിരിച്ചും കളിച്ചും സന്തോഷവാനായിരിക്കുന്ന മകനോ അതോ എപ്പോഴും ആവലാതി പറഞ്ഞും, അതൃപ്തി പ്രകടിപ്പിച്ചും പിറുപിറുത്ത് കഴിയുന്ന അച്ഛനോ?\nവളര്‍ന്നു വലുതായി കഴിഞ്ഞാല് എന്ത് സംഭവിക്കുന്നു എന്നറിഞ്ഞുകൂട. ആഴ്ച്ചയിലൊരിക്കലേ മുതിര്‍ന്നവര് ചിരിച്ചു കാണൂ. മദ്യപിച്ചു ലക്കുകെട്ടാല് മാത്രമേ സ്വാഭാവീകമായി ചിരിക്കൂ എന്ന സ്ഥിതി. മനസ്സുതുറന്ന് സന്തോഷത്തോടെ ആരെങ്കിലും ചിരിക്കുന്നത് കേള്‍ക്കുക ഒരപൂര്‍വ്വ സംഭവമായിരിക്കുന്നു. എന്നാല് ഒരു കുഞ്ഞ് സമീപത്തുണ്ടെങ്കില് നിങ്ങള് എല്ലാം മറന്ന് ചിരിക്കുന്നു, അവനോടൊപ്പം ആനയും കുരങ്ങുമാകുന്നു, കട്ടിലിനടിയിലേക്ക് നുഴഞ്ഞു കയറുന്നു. സാധാരണ രീതിയില് ചെയ്യാത്ത പല കാര്യങ്ങളും നിങ്ങള് കുട്ടിക്കുവേണ്ടി ചെയ്യുന്നു. അവന് നിങ്ങളുടെ മുമ്പില് ആനന്ദത്തിന്റെ ഒരു നിറകുടമാണ്. അത് നിങ്ങള്‍ക്ക് ലഭിച്ച ഒരു ദൈവാനുഗ്രഹമാണ്. അവന്റെ ജീവിതത്തെ നിങ്ങളുടെ ഇച്ഛക്കൊത്ത് വളച്ചും ഒടിച്ചും രൂപപ്പെടുത്തേണ്ട കാര്യമില്ല. അവന് നിങ്ങളെപ്പോലെ വളരണമെന്നോ, ഒരിക്കലും അങ്ങനെ വേണ്ട എന്നോ നിര്‍ബന്ധം പിടിക്കേണ്ട. നിങ്ങളുടെ ചുമതല, എല്ലാ അഹിതങ്ങളില് നിന്നും അവനെ പരമാവധി രക്ഷിക്കുക എന്നത് മാത്രമാണ്. അവനുവേണ്ടി നിങ്ങള്‍ക്ക് ചെയ്യാവുന്ന ഏറ്റവും വലിയ സേവനവും അതുതന്നെയാണ്.\nനിങ്ങളുടെ കുഞ്ഞുങ്ങള് നിങ്ങളുടെ സ്വത്തല്ല. ഒരു മനുഷ്യന് മറ്റൊരു മനുഷ്യന്റെ സ്വത്താകുന്നത് എങ്ങനെയാണ്? നിങ്ങളുടെ സഫലമാകാനാവാത്ത മോഹങ്ങള് മക്കളിലൂടെ സഫലമാക്കാം എന്ന ധാരണയും തെറ്റാണ്.\nആളുകള് എപ്പോഴും എന്നോട് ചോദിക്കാറുണ്ട്: “സദ്‌ഗുരോ അങ്ങ് എന്തെല്ലാം കാര്യങ്ങളാണ് ചെയ്യുന്നത്. ഇതെല്ലാം എങ്ങനെ സാധിക്കുന്നു?”\nഉത്തരം ഇതാണ്: ഞാന് പഠിക്കാത്തവനായി വളര്‍ന്നു, അതൊട്ടും എളുപ്പമായിരുന്നില്ല. പിറന്നു വീഴുന്ന നിമിഷം മുതല് മാതാപിതാക്കളടക്കം, ചുറ്റുമുള്ളവരെല്ലാം എപ്പോഴും എന്തെങ്കിലും നമ്മെ പഠിപ്പിക്കുവാന് ശ്രമിച്ചുകൊണ്ടിരിക്കയാണ്. ആ പാഠങ്ങള്‍കൊണ്ട് അവര്‍ക്ക് വിശേഷിച്ച് പ്രയോജനമൊന്നും ഉണ്ടായിട്ടില്ല എന്നത് വേറെ കാര്യം. ഈശ്വരന് എവിടെയാണ്, അദ്ദേഹത്തിന്റെ മകളുടെ പേരെന്താണ്, ഈശ്വരന്റെ ജന്മദിനം എന്നാണ് - മുതിര്‍ന്നവരുടെ വിചാരം അവര്‍ക്ക് ഇതെല്ലാം അറിയാമെന്നാണ്. എന്നാല് അവനവനെപ്പറ്റി എന്തെങ്കിലും അറിയുമോ? അതൊട്ടില്ല താനും. കുട്ടികളെ അവരുടെ പാട്ടിനു വിടുകയാണ് വേണ്ടത്. ജന്മനാ ഉള്ള ബുദ്ധി താനേ വളര്‍ന്നു വികസിക്കട്ടെ. നമ്മുടെ അഭിപ്രായങ്ങളും, തുച്ഛമായ അറിവുകളും, മുന്‍വിധികളും ഒന്നും അവരുടെ മേല് കെട്ടി വെക്കേണ്ടതില്ല. അവര്‍ക്ക് പഠിക്കാനുള്ളത് അവര് താനേ പഠിച്ചുകൊള്ളും. നിങ്ങളുടെ ഇടപെടല് അവര്‍ക്കാവശ്യമില്ല. സ്വയം അറിയാനും, പഠിക്കാനുമുള്ള അവസരം അവര്‍ക്ക് നല്‍കുക, അത്രയേ വേണ്ടൂ.\nഇന്നത്തെ ഈ അവസ്ഥക്കു കാരണവും ഞാന് തന്നെ" എന്ന് നിങ്ങള് സത്യസന്ധമായി അറിഞ്ഞു പ്രവര്‍ത്തിക്കുമ്പോഴേ നാളത്തെ ഭാവി എങ്ങനെയിരിക്കണം എന്നു സ്വപ്നം കാണാനുള…


ശശി തരൂരിന്റെ ഇടപെടല്…കുവൈത്തില് വീട്ടുതടങ്കലിലും ജയിലിലുമായ രണ്ട് മലയാളികളെ മോചിപ്പിച്ചു\nതിരുവനന്തപുരം: സ്പോണ്‍സറുടെ വീട്ടുതടങ്കലിലായും കേസില് കുടുങ്ങിയും കുവൈത്തില് കുടുങ്ങിയ രണ്ടുമലയാളികളെ ശശി തരൂര് എം.പി. ഇടപെട്ട് മോചിപ്പിച്ചു. ഇരുവരും നാട്ടിലെത്തി. സ്പോണ്‍സറുടെ വീട്ടുതടങ്കലിലായിരുന്ന വള്ളക്കടവ് സ്വദേശിനി ലീമ രാജു, ഒരു വര്‍ഷത്തിലധികമായി കുവൈത്തിലെ ജയിലിലായിരുന്ന പൊഴിയൂര് സ്വദേശി തമ്പി മേബിള്‍സ് എന്നിവരെയാണ് തിരിച്ചെത്തിച്ചത്.\nകുവൈത്ത് ആന്‍ഡ് സൗദി ഡെവലപ്മെന്റ് കമ്പനിയില് മാര്‍ക്കറ്റിങ് എക്സിക്യൂട്ടീവായിരുന്ന മേബിള്‍സ് 2016-ല് അദ്ദേഹത്തിന്റെ സ്പോണ്‍സറായ അറബി കൊടുത്ത വിശ്വാസവഞ്ചനക്കേസിലാണ് അറസ്റ്റിലായത്. പിന്നീട് കോടതി കുറ്റവിമുക്തനാക്കിയെങ്കിലും സ്പോണ്‍സര് തുടര്‍ച്ചയായി അപ്പീല് കൊടുത്തതിനാല് ജയിലില്‍നിന്ന് പുറത്തുവരാനോ നാട്ടിലേക്ക് വരാനോ കഴിഞ്ഞില്ല. ബന്ധുക്കള് ഇക്കാര്യം ശ്രദ്ധയില്‍പ്പെടുത്തിയപ്പോള് കുവൈത്തിലെ ഇന്ത്യന് നയതന്ത്രപ്രതിനിധിയുടെ സഹായത്തോടെ ശശി തരൂര് മേബിള്‍സിനെ തിരിച്ചെത്തിക്കുകയാണുണ്ടായത്.\nസ്പോണ്‍സറുടെ വീട്ടുതടങ്കലിലായിരുന്ന തിരുവനന്തപുരം വള്ളക്കടവ് സ്വദേശിനി ലീമ രാജു ഏപ്രില് 18-നാണ് കുവൈത്തിലെത്തിയത്. തിരുവനന്തപുരത്തെ റിക്രൂട്ടിങ് ഏജന്‍സിയാണ് ലീമയെ കുവൈത്തിലെത്തിച്ചത്. സ്പോണ്‍സറുടെ വീട്ടില്‍നിന്നു ശാരീരികവും മാനസികവുമായ പീഡനം അനുഭവിക്കുകയും ഭക്ഷണവും മരുന്നും നിരസിക്കപ്പെടുകയും ചെയ്തപ്പോഴാണ് ലീമയുടെ ഭര്‍ത്താവ് എം.പി.യെ സമീപിച്ചത്. വീട്ടുതടങ്കലില്‍നിന്നു ഇവരെ മോചിപ്പിക്കാനും വൈദ്യസഹായം നല്‍കാനും എംബസി അധികൃതരും സഹായിച്ചു.\nപ്രളയക്കെടുതി; പുതിയ പാസ്‌പോര്‍ട്ട് അനുവദിക്കുന്നതിനുള്ള ഫീസ് ഒഴിവാക്കി\nക്രൂരപീഡനം സഹിക്കാതെ വന്നപ്പോള് ശെല്‍വിയെ രക്ഷപ്പെടുത്തി മണിക്കുട്ടനും ഭാര്യ മഞ്ജുവും...രക്ഷപ്പെടുത്താന് അനുമതി നല്‍കിയ ഇന്ത്യന് എംബസി ഇപ്പോള് കൈമലര്‍ത്തുന്നു\nസിഎച്ച് രാഷ്ട്രസേവാ പുരസ്കാരം ശശി ശശി തരൂർ എം പിക്ക്


money focus ioc | അടിസ്ഥാന മേഖലയിൽ മാറ്റങ്ങൾ വരുത്തുകയും ജനപ്രിയ നടപടികളിലൂടെ മോദി ബ്രാൻഡ് വലുതാകുകയും ചെയ്തപ്പോൾ സാമ്പത്തിക ആസൂത്രണത്തിൽ അടിമുടി പിഴച്ചു; പിടിച്ചു നിൽക്കാൻ ഒരു നിവർത്തിയുമില്ലാതെ വിറ്റ് തുലയ്ക്കുന്നതു ലാഭത്തിൽ ഓടുന്ന പൊതുമേഖലാ സ്ഥാപനങ്ങളെ വരെ - marunadantv.com\nഅടിസ്ഥാന മേഖലയിൽ മാറ്റങ്ങൾ വരുത്തുകയും ജനപ്രിയ നടപടികളിലൂടെ മോദി ബ്രാൻഡ് വലുതാകുകയും ചെയ്തപ്പോൾ സാമ്പത്തിക ആസൂത്രണത്തിൽ അടിമുടി പിഴച്ചു; പിടിച്ചു നിൽക്കാൻ ഒരു നിവർത്തിയുമില്ലാതെ വിറ്റ് തുലയ്ക്കുന്നതു ലാഭത്തിൽ ഓടുന്ന പൊതുമേഖലാ സ്ഥാപനങ്ങളെ വരെ\nസാമ്പത്തിക അച്ചടക്കം പാലിക്കാന് മോദി സര്‍ക്കാരിന് കഴിയുന്നില്ല. ഇതിന്റെ ഫലമാണ് പൊതുമേഖലാ സ്ഥാപനങ്ങളുടെ വിറ്റഴിക്കല് തീരുമാനം. അടിസ്ഥാന മേഖലയ്ക്കായി വന് നിക്ഷേപം കേന്ദ്ര സര്‍ക്കാര് നടത്തിയതും സാമ്പത്തിക സ്ഥിതിയെ മാറ്റി മറിച്ചു. മുമ്പ് ആഗോള സാമ്പത്തിക മാന്ദ്യം ഉണ്ടായിട്ടും ഇന്ത്യ പിടിച്ചു നിന്നു. ഇതിന് കാലണം അന്ന് ഇന്ത്യ ഭരിച്ച മന്മോഹന്‍സിങ് എന്ന സാമ്പത്തിക വിദഗ്ധന്റെ ദീര്‍ഘവീക്ഷണമാണ്. ഈ സാമ്പത്തിക അടിത്തറിയെ അടിമുടി മാറ്റി പരീക്ഷിക്കുകയായിരുന്നു ഒന്നാം മോദി സര്‍ക്കാര്. ധനമന്ത്രിയായിരുന്ന അരുണ് ജെയ്റ്റ്ലിയുടെ പരിഷ്‌കാരങ്ങളൊന്നും ഗുണം ചെയ്തില്ല. രണ്ടാം മോദി മന്ത്രിസഭയില് ധന വകുപ്പ് കിട്ടിയ നിര്‍മ്മലാ സീതാരാമനും സാമ്പത്തിക ആസൂത്രണത്തില് വിജയമായില്ല. ഇതോടെ വിദേശകാര്യ ഇടപെടലിലൂടേയും മറ്റും മോദി ഉണ്ടാക്കിയ ആഗോള പ്രതിച്ഛായയ്ക്ക് അപ്പുറം രാജ്യത്തിന് ഗുണകരമായി സമ്പദ് വ്യവസ്ഥയെ മാറ്റാന് കഴിയാത്ത സാഹചര്യം വന്നു. തൊഴില് ഇല്ലായ്മ നിരക്ക് ഇനിയും കൂടുമെന്ന സൂചനയാണ് സര്‍ക്കാരിന്റെ പൊതുമേഖലാ സ്ഥാപനങ്ങളുടെ വിറ്റഴിക്കല് നയം തെളിയിക്കുന്നത്. ഇന്ത്യയുടെ ചരിത്രത്തിലെ ഏറ്റവും വലിയ ഓഹരി വില്‍പനയ്ക്കാണ് കേന്ദ്ര മന്ത്രിസഭാ അംഗീകാരം നല്‍കിയത്.\nസാമ്പത്തിക ഞെരുക്കം രൂക്ഷമായിരിക്കെ, മാര്‍ച്ചോടെ എയര് ഇന്ത്യയും ഭാരത് പെട്രോളിയം കോര്‍പറേഷനും (ബിപിസിഎല്) വില്‍ക്കുമെന്നു നിര്‍മല സീതാരാമന് കഴിഞ്ഞ ദിവസം വ്യക്തമാക്കിയിരുന്നു. കടവും നഷ്ടവും ഏറുന്നത് എയര് ഇന്ത്യയെയും പ്രവര്‍ത്തന ലാഭം ഇടിയുന്നതു ബിപിസിഎല്ലിനെയും പ്രതികൂലമായി ബാധിച്ചിരുന്നു. ഇതിനിടെയാണു വില്‍പനയുമായി ബന്ധപ്പെട്ട അനുബന്ധ നടപടികള് ഈ വര്‍ഷം തന്നെ പൂര്‍ത്തിയാക്കുമെന്നു നിര്‍മല സീതാരാമന് വ്യക്തമാക്കിയത്. ഇതിന് തൊട്ടു പിന്നാലെയാണ് തീരുമാനങ്ങള് പുറത്തു വരുന്നത്. ഈ ഓഹരി വിറ്റഴിക്കലിലൂടെ ഖജനാവിലേക്ക് കൂടുതല് പണമെത്തുമെന്നും അത് വികസന പ്രക്രിയയ്ക്ക് ഉപയോഗിച്ച് കൂടുതല് നിക്ഷേപങ്ങള് എത്തിക്കാനാണ് ശ്രമം. ബിപിസിഎല് സ്വകാര്യവല്‍ക്കരണത്തിന്റെ ഭാഗമായി കൊച്ചി റിഫൈനറി പൂര്‍ണമായും വില്‍ക്കാനുള്ള കേന്ദ്ര നീക്കത്തിലൂടെ പൊതുമേഖലയ്ക്കു നഷ്ടപ്പെടുന്നതു രാജ്യത്തെ ഏറ്റവും വലിയ റിഫൈനറികളിലൊന്ന്. ഏറ്റവും അത്യാധുനികമായ റിഫൈനറിയാണു സ്വകാര്യവല്‍ക്കരിക്കപ്പെടുന്നത്. സൗദിയിലെ അരാംകോ ഉള്‍പ്പെടെയുള്ള ആഗോള എണ്ണ ഭീമന്മാര്‍ക്കു റിഫൈനറിയില് താല്‍പര്യമുണ്ടെന്നാണു റിപ്പോര്‍ട്ട്.\nസാമ്പത്തിക പരിഷ്‌കാരമെന്ന പേരില് മോദി സര്‍ക്കാര് നടപ്പാക്കിയ നോട്ട്നിരോധനത്തിന്റെ മൂന്നാം വാര്‍ഷികത്തിലും ജനങ്ങളെ വിടാതെ പിന്തുടരുകയാണ് ആ ദുരിതം. നോട്ട് നിരോധനത്തിന്റെ ആഘാതത്തില്‍നിന്ന് മോചനം നേടാനാകാതെ രാജ്യത്തിന്റെ സാമ്പത്തിക മേഖല ഏറ്റവും വലിയ സാമ്പത്തിക പ്രതിസന്ധിയിലൂടെയാണ് കടന്നുപോകുന്നത്. മനുഷ്യജീവനുകളായും തൊഴില്‍നഷ്ടമായും സമ്പത്തുനഷ്ടമായും നോട്ട് നിരോധനത്തിന് രാജ്യം നല്‍കിയ വില വളരെ വലുതാണ് .കള്ളപ്പവും ഭീകരവാദവും തുടച്ചുനീക്കാനെന്ന് പ്രഖ്യാപിച്ച് നടപ്പാക്കിയ നോട്ടുനിരോധനം പാടെ പരാജയപ്പെട്ടു. അസാധുവാക്കപ്പെട്ട നോട്ടുകളുടെ 99 ശതമാനവും ബാങ്കുകളില് തിരിച്ചെത്തി. തൊഴിലില്ലായ്മ 45 വര്‍ഷത്തിനിടയിലെ എറ്റവും ഉയര്‍ന്ന നിരക്കിലെത്തി. ഇന്ത്യന് സാമ്പത്തിക വ്യവസ്ഥയുടെ നടുവൊടിച്ച നോട്ട്നിരോധനത്തിന് ശേഷം കെടുതിയുടെ നേര്‍ക്കാഴ്ചകളും തീരുമാനത്തിലെ യുക്തിരാഹിത്യവും ഇന്ത്യന് സാമ്പത്തിക മേഖലയ്ക്ക് തിരിച്ചടിയാണ്. അതുകൊണ്ടു മാത്രമാണ് ലാഭം മാത്രം നല്‍കുന്ന സ്ഥാപനങ്ങളെ വിറ്റഴിക്കുന്നത്.\nഅഞ്ചു പൊതുമേഖലാ സ്ഥാപനങ്ങളുടെ ഓഹരികള് വില്‍ക്കാനും അവയുടെ നിയന്ത്രണാധികാരം കൈമാറാനും കേന്ദ്രമന്ത്രിസഭ ബുധനാഴ്ച തീരുമാനിച്ചു. ഭാരത് പെട്രോളിയം കോര്‍പ്പറേഷന് (ബി.പി.സി.എല്.), ഷിപ്പിങ് കോര്‍പ്പറേഷന് ഓഫ് ഇന്ത്യ, കണ്ടെയ്‌നര് കോര്‍പ്പറേഷന് ഓഫ് ഇന്ത്യ, നോര്‍ത്ത് ഈസ്റ്റേണ് ഇലക്ട്രിക് പവര് കോര്‍പ്പറേഷന് ലിമിറ്റഡ്, ടെറി ഹൈഡ്രോ ഡെവലപ്‌മെന്റ് കോര്‍പ്പറേഷന് ഇന്ത്യാ ലിമിറ്റഡ് എന്നിവയിലുള്ള ഓഹരികളാണ് വില്‍ക്കുന്നത്. ഇതെല്ലാം വന് ലാഭമുണ്ടാക്കുന്ന സ്ഥാപനങ്ങളാണ്. എങ്ങനെ ഒരു ലക്ഷം കോടി രൂപ കണ്ടെത്തുകയെന്നതാണ് പ്രധാനം. അല്ലാത്ത പക്ഷം വികസന പദ്ധതികള് പോലും നിലയ്ക്കും. ഇത് മനസ്സിലാക്കിയാണ് ലാഭത്തില് ഓടുന്ന കമ്പനികള് വില്‍പ്പനയ്ക്ക് വയ്ക്കുന്നത്. മറ്റു ചില പൊതുമേഖലാ സ്ഥാപനങ്ങളുടെ ഭരണനിയന്ത്രണം നിലനിര്‍ത്തിക്കൊണ്ട് അവയിലെ സര്‍ക്കാര് ഓഹരിപങ്കാളിത്തം കുറയ്ക്കും. ഭാരത് പെട്രോളിയം കോര്‍പ്പറേഷന്റെകീഴില് അസമിലുള്ള നുമാലിഗര് റിഫൈനറി ലിമിറ്റഡ് ഒഴികെ മറ്റുള്ളവയുടെ 53.29 ശതമാനം ഓഹരികള് മാനേജ്‌മെന്റ് നിയന്ത്രണത്തോടെ വില്‍ക്കാനാണ് തീരുമാനം. നുമാലിഗര് പ്രത്യേക സ്ഥാപനമായി തുടരും. പിന്നീടത് സര്‍ക്കാര് ഉടമസ്ഥതയിലുള്ള സ്ഥാപനത്തിനു കൈമാറും\nRead more topics: # money focus, # ioc sale, # kocghin refinary,


ഫൈബ്രോമിയൽ‌ജിയ - Vondt.net\nവിഭാഗത്തിനായുള്ള ആർക്കൈവ്: ഫൈബ്രോമിയൽ‌ജിയ\nപലതരം ലക്ഷണങ്ങൾക്കും ക്ലിനിക്കൽ അടയാളങ്ങൾക്കും അടിസ്ഥാനം നൽകുന്ന ഒരു വിട്ടുമാറാത്ത വേദന സിൻഡ്രോം ആണ് ഫൈബ്രോമിയൽ‌ജിയ. ക്രോണിക് പെയിൻ ഡിസോർഡർ ഫൈബ്രോമിയൽ‌ജിയയെക്കുറിച്ച് ഞങ്ങൾ എഴുതിയ വിവിധ ലേഖനങ്ങളെക്കുറിച്ച് ഇവിടെ നിങ്ങൾക്ക് കൂടുതൽ വായിക്കാൻ കഴിയും - മാത്രമല്ല ഈ രോഗനിർണയത്തിന് എന്ത് തരത്തിലുള്ള ചികിത്സയും സ്വയം നടപടികളും ലഭ്യമാണ്.\nഫൈബ്രോമിയൽ‌ജിയയെ സോഫ്റ്റ് ടിഷ്യു റുമാറ്റിസം എന്നും വിളിക്കുന്നു. ഈ അവസ്ഥയിൽ പേശികളിലും സന്ധികളിലും വിട്ടുമാറാത്ത വേദന, ക്ഷീണം, വിഷാദം തുടങ്ങിയ ലക്ഷണങ്ങൾ ഉൾപ്പെടാം.\nഫൈബ്രോമിയൽ‌ജിയ സഹിക്കാൻ7ടിപ്പുകൾ\n13 / 06 / 2017 /1 അഭിപ്രായം/i ഈശ്വരന്, വിട്ടുമാറാത്ത വേദന/av മുറിവിന്നു\nഅടിക്കുക ഈശ്വരന് ചുമരിൽ നടക്കാൻ പോകുകയാണോ? നിങ്ങളെ സഹായിക്കാം.\nഫൈബ്രോമിയൽ‌ജിയ ദൈനംദിന ജീവിതത്തിൽ വലിയ വെല്ലുവിളികൾക്ക് കാരണമാകും. ഒരു വിട്ടുമാറാത്ത വേദന സിൻഡ്രോം ഉണ്ടാകുന്നത് വളരെ ബുദ്ധിമുട്ടാണ്. ഫൈബ്രോമയാൾജിയയുടെ സാധാരണ ലക്ഷണങ്ങളിൽ നിന്ന് മോചനം നേടാനും നിങ്ങളുടെ ദിവസം എളുപ്പമാക്കാനും സഹായിക്കുന്ന7നുറുങ്ങുകളും നടപടികളും ഇവിടെയുണ്ട്.\n- വിട്ടുമാറാത്ത വേദന സിൻഡ്രോമുകളെക്കുറിച്ചുള്ള ധാരണ വർദ്ധിപ്പിക്കുന്നതിന് ഒരുമിച്ച്\nവിട്ടുമാറാത്ത വേദനയുള്ളവരിൽ പലരും തങ്ങൾ കേൾക്കുകയോ ഗൗരവമായി എടുക്കുകയോ ചെയ്തിട്ടില്ലെന്ന് തോന്നുന്നു. അങ്ങനെയാകാൻ അനുവദിക്കാനാവില്ല. വിട്ടുമാറാത്ത വേദന അനുഭവിക്കുന്നവർക്കൊപ്പം ഞങ്ങൾ നിലകൊള്ളുന്നു, ഈ അസുഖത്തെ കുറിച്ച് കൂടുതൽ മനസ്സിലാക്കുന്നതിനായി സോഷ്യൽ മീഡിയയിൽ ഈ ലേഖനം പങ്കിടാൻ ദയയോടെ അപേക്ഷിക്കുന്നു. മുൻകൂർ നന്ദി. വഴി ഞങ്ങളെ പിന്തുടരാൻ മടിക്കേണ്ടതില്ല ഫേസ്ബുക്ക് og YouTube.\n- ഓസ്ലോയിലെ Vondtklinikkene ലെ ഞങ്ങളുടെ ഇന്റർ ഡിസിപ്ലിനറി വകുപ്പുകളിൽ (ലാംബെർട്ട്സെറ്റർ) ഒപ്പം വികെൻ (Eidsvoll ശബ്ദം og റോഹോൾട്ട്) വിട്ടുമാറാത്ത വേദനയുടെ വിലയിരുത്തൽ, ചികിത്സ, പുനരധിവാസ പരിശീലനം എന്നിവയിൽ ഞങ്ങളുടെ ഡോക്ടർമാർക്ക് സവിശേഷമായ ഉയർന്ന പ്രൊഫഷണൽ കഴിവുണ്ട്. ഞങ്ങളോടൊപ്പം, നിങ്ങളെ എപ്പോഴും ഗൗരവമായി കാണും. ലിങ്കുകളിൽ ക്ലിക്ക് ചെയ്യുക അല്ലെങ്കിൽ ഇവിടെ ഞങ്ങളുടെ വകുപ്പുകളെക്കുറിച്ച് കൂടുതൽ വായിക്കാൻ.\nഫൈബ്രോമയാൾജിയയിൽ നിങ്ങൾക്ക് സഹായകമായേക്കാവുന്ന വ്യായാമങ്ങളും റിലാക്സേഷൻ ടെക്നിക്കുകളും അടങ്ങിയ രണ്ട് മികച്ച വർക്ക്ഔട്ട് വീഡിയോകൾ കാണാൻ താഴേക്ക് സ്ക്രോൾ ചെയ്യുക.\nബാധിക്കപ്പെട്ട? Facebook ഗ്രൂപ്പിൽ ചേരുക «വാതം - നോർവേ: ഗവേഷണവും വാർത്തയുംAnd ഇതിനെക്കുറിച്ചും മറ്റ് റുമാറ്റിക് ഡിസോർഡേഴ്സിനെക്കുറിച്ചും ഗവേഷണ, മാധ്യമ രചനകളെക്കുറിച്ചുള്ള ഏറ്റവും പുതിയ അപ്‌ഡേറ്റുകൾക്കായി. ഇവിടെ, അംഗങ്ങൾക്ക് അവരുടെ അനുഭവങ്ങളും ഉപദേശങ്ങളും കൈമാറ്റം ചെയ്യുന്നതിലൂടെ - ദിവസത്തിലെ എല്ലാ സമയത്തും - സഹായവും പിന്തുണയും നേടാനാകും.\nസ്ട്രെസ് ഫൈബ്രോമിയൽജിയയിൽ "ഫ്ലെയർ അപ്പുകൾ" ഉണ്ടാക്കുകയും കാരണമാകുകയും ചെയ്യും.\nദൈനംദിന ജീവിതത്തിൽ സമ്മർദ്ദം കുറയ്ക്കുന്നത് മെച്ചപ്പെട്ട ജീവിത നിലവാരത്തിലേക്കും രോഗലക്ഷണങ്ങൾ കുറയ്ക്കുന്നതിലേക്കും നയിക്കും. സമ്മർദത്തെ നേരിടാൻ ശുപാർശ ചെയ്യുന്ന ചില മാർഗ്ഗങ്ങൾ യോഗ, മനഃസാന്നിധ്യം, അക്യുപ്രഷർ, വ്യായാമം, ധ്യാനം എന്നിവയാണ്. ശ്വസനരീതികളും അത്തരം വിദ്യകൾ മാസ്റ്റേറിംഗും സഹായിക്കും.\n- വിശ്രമിക്കാൻ സമയമെടുക്കുക\nഉയർന്ന നിലവാരം പുലർത്തുന്ന ഒരു ആധുനിക കാലത്ത് സ്വയം എളുപ്പത്തിൽ എടുക്കാൻ പഠിക്കുക. ദൈനംദിന റിലാക്സേഷൻ സെഷൻ ഞങ്ങൾ ശക്തമായി ശുപാർശ ചെയ്യുന്നു അക്യുപ്രഷർ പായ (കൂടുതൽ വായിക്കാൻ ഇവിടെ ക്ലിക്ക് ചെയ്യുക - ലിങ്ക് ഒരു പുതിയ വിൻഡോയിൽ തുറക്കുന്നു). ഈ വേരിയന്റിൽ കഴുത്തിലെ തലയണയും ഉണ്ട്, അത് മുകളിലെ പുറകിലെയും കഴുത്തിലെയും പിരിമുറുക്കമുള്ള പേശികളിലേക്ക് പ്രവർത്തിക്കുന്നത് എളുപ്പമാക്കുന്നു.\nഇതും വായിക്കുക: ഫൈബ്രോമിയൽ‌ജിയയെ വർദ്ധിപ്പിക്കുന്ന അറിയപ്പെടുന്ന ട്രിഗറുകൾ\nലേഖനം വായിക്കാൻ മുകളിലുള്ള ലിങ്കിൽ ക്ലിക്കുചെയ്യുക.\n2. പതിവായി ഇഷ്ടാനുസൃതമാക്കിയ പരിശീലനം\nഫൈബ്രോമിയൽ‌ജിയയ്‌ക്കൊപ്പം വ്യായാമം ചെയ്യുന്നത് വളരെ ബുദ്ധിമുട്ടാണ്.\nഎന്നിരുന്നാലും, ചില തരത്തിലുള്ള വ്യായാമങ്ങൾ നന്നായി പ്രവർത്തിക്കും - സാധാരണ, കുറഞ്ഞ തീവ്രതയുള്ള വ്യായാമം, ചൂടുവെള്ള കുളത്തിൽ നടത്തം അല്ലെങ്കിൽ വ്യായാമം എന്നിവ ഫൈബ്രോമയാൾജിയയ്ക്കുള്ള മികച്ച ചികിത്സകളിൽ ഒന്നാണ്.\nഇത് വേദനയും കാഠിന്യവും കുറയ്ക്കാൻ സഹായിക്കും, അതുപോലെ തന്നെ വിട്ടുമാറാത്ത വേദന നിർണ്ണയത്തിന്മേൽ നിങ്ങൾക്ക് കൂടുതൽ നിയന്ത്രണവും നൽകുന്നു. ഏത് തരത്തിലുള്ള വ്യായാമ പരിപാടിയാണ് നിങ്ങൾക്ക് ഏറ്റവും അനുയോജ്യമെന്ന് കണ്ടെത്തുന്നതിന് നിങ്ങളുടെ ഡോക്ടറുമായോ ഫിസിയോതെറാപ്പിസ്റ്റുമായോ കൈറോപ്രാക്റ്ററുമായോ ഒരു ക്ലിനിക്കുമായോ സംസാരിക്കുക - നിങ്ങൾ ആഗ്രഹിക്കുന്നുവെങ്കിൽ ഞങ്ങളുടെ Youtube ചാനൽ വഴിയോ ഞങ്ങളുടെ ഇന്റർ ഡിസിപ്ലിനറി ക്ലിനിക്കുകളിലൊന്ന് വഴിയോ നിങ്ങളെ സഹായിക്കുന്നതിൽ ഞങ്ങൾക്ക് സന്തോഷമുണ്ട്.\nവീഡിയോ: ഫൈബ്രോമിയൽ‌ജിയ ഉള്ളവർക്കായി5ചലന വ്യായാമങ്ങൾ\nഫൈബ്രോമിയൽ‌ജിയ ശരീരത്തിൻറെ പേശികളിലും സന്ധികളിലും വിട്ടുമാറാത്ത വേദനയ്ക്കും കാഠിന്യത്തിനും കാരണമാകുന്നു. നിങ്ങളുടെ പുറം, ഇടുപ്പ്, പെൽവിസ് എന്നിവ ചലിപ്പിക്കാൻ സഹായിക്കുന്ന അഞ്ച് വ്യായാമ വ്യായാമ പരിപാടി ഇതാ. വ്യായാമങ്ങൾ കാണാൻ ചുവടെ ക്ലിക്കുചെയ്യുക.\nവീഡിയോ - വാതരോഗികൾക്കുള്ള7വ്യായാമങ്ങൾ:\nനിങ്ങൾ അത് അമർത്തുമ്പോൾ വീഡിയോ ആരംഭിക്കുന്നില്ലേ? നിങ്ങളുടെ ബ്ര browser സർ അപ്ഡേറ്റ് ചെയ്യാൻ ശ്രമിക്കുക അല്ലെങ്കിൽ ഞങ്ങളുടെ YouTube ചാനലിൽ ഇത് നേരിട്ട് കാണുക. നിങ്ങൾക്ക് കൂടുതൽ മികച്ച പരിശീലന പരിപാടികളും വ്യായാമങ്ങളും വേണമെങ്കിൽ ചാനലിലേക്ക് സബ്‌സ്‌ക്രൈബുചെയ്യാനും ഓർക്കുക.\n3. ഹോട്ട് ബാത്ത്\nചൂടുള്ള കുളിയിൽ വിശ്രമിക്കുന്നതിൽ നിങ്ങൾക്ക് സന്തോഷമുണ്ടോ? ഇത് നിങ്ങൾക്ക് നല്ലത് ചെയ്യും.\nWarm ഷ്മളമായ കുളിയിൽ കിടക്കുന്നത് പേശികൾക്ക് വിശ്രമം നൽകാനും വേദന മേൽക്കൂര അല്പം വിശ്രമിക്കാനും ഇടയാക്കും. ഇത്തരത്തിലുള്ള ചൂട് ശരീരത്തിലെ എൻഡോർഫിൻ നില ഉയർത്തും - ഇത് വേദന സിഗ്നലുകളെ തടയുകയും ഉറക്കത്തിന്റെ ഗുണനിലവാരം മെച്ചപ്പെടുത്തുകയും ചെയ്യും. അല്ലാത്തപക്ഷം ഉപയോഗിക്കാൻ ഞങ്ങൾ ശുപാർശ ചെയ്യുന്നു വീണ്ടും ഉപയോഗിക്കാവുന്ന ചൂട് പായ്ക്ക് (ഉദാഹരണം ഇവിടെ കാണുക - ലിങ്ക് ഒരു പുതിയ വിൻഡോയിൽ തുറക്കുന്നു). പായ്ക്ക് ചൂടാക്കി അത് പിരിമുറുക്കമുള്ളതും വേദനയുള്ളതുമായ പേശികളിൽ വെച്ചാണ് പ്രവർത്തിക്കുന്നത്.\n4. കഫീൻ കുറയ്ക്കുക\nശക്തമായ ഒരു കപ്പ് കാപ്പി ഇഷ്ടമാണോ? നിർഭാഗ്യവശാൽ, ഫൈബ്രോ ഉള്ള നമുക്ക് ഇത് ഒരു മോശം ശീലമായിരിക്കും.\nകഫീൻ ഒരു കേന്ദ്ര ഉത്തേജകമാണ്- ഇത് ഹൃദയത്തെയും കേന്ദ്ര നാഡീവ്യവസ്ഥയെയും 'ഉയർന്ന ജാഗ്രത'യിൽ ഉത്തേജിപ്പിക്കുന്നു എന്നാണ് ഇതിനർത്ഥം. ഫൈബ്രോമയാൾജിയയിൽ നമുക്ക് അമിതമായ നാഡി നാരുകൾ ഉണ്ടെന്ന് ഗവേഷണം കാണിക്കുമ്പോൾ, ഇത് അനുയോജ്യമല്ലെന്ന് ഞങ്ങൾ മനസ്സിലാക്കുന്നു. എന്നാൽ ഞങ്ങൾ നിങ്ങളുടെ കോഫി പൂർണ്ണമായും എടുത്തുകളയാൻ പോകുന്നില്ല - അത് അവിശ്വസനീയമാംവിധം മോശമായി ചെയ്യും. പകരം അൽപ്പം ഇറങ്ങാൻ ശ്രമിക്കുക.\nഇത് ഉറക്കത്തിന്റെയും ഉത്കണ്ഠയുടെയും മോശം ഗുണനിലവാരത്തിലേക്ക് നയിക്കും. അതിനാൽ ഫൈബ്രോമിയൽ‌ജിയ ഉള്ളവർക്ക് ഇതിനകം വളരെ സജീവമായ നാഡീവ്യൂഹം ഉള്ളതിനാൽ കഫീൻ കഴിക്കുന്നത് പരിമിതപ്പെടുത്താൻ ശ്രമിക്കുക. ഉച്ചകഴിഞ്ഞ് മുതൽ നിങ്ങൾ കോഫി, എനർജി ഡ്രിങ്കുകൾ എന്നിവ ഒഴിവാക്കുക എന്നതാണ് പ്രധാനം. ഒരുപക്ഷേ നിങ്ങൾക്ക് ഡീഫീഫിനേറ്റഡ് ഓപ്ഷനുകളിലേക്ക് മാറാൻ ശ്രമിക്കാമോ?\nഇതും വായിക്കുക: ഫൈബ്രോമിയൽ‌ജിയ വേദനയുടെ7വ്യത്യസ്ത തരം ഇവയാണ്\nനിങ്ങൾക്കായി കുറച്ച് സമയം നീക്കിവയ്ക്കുക - ഓരോ ദിവസവും\nഫൈബ്രോമിയൽ‌ജിയ ഉപയോഗിച്ച് തത്സമയം ഞങ്ങൾക്ക് കൂടുതൽ പ്രാധാന്യമർഹിക്കുന്നു.\nഫൈബ്രോമയാൾജിയയ്ക്ക് അത് നിങ്ങളുടെ നേരെ എറിയുന്ന എല്ലാ വെല്ലുവിളികളും കൊണ്ട് ജീവിതത്തെ സങ്കീർണ്ണമാക്കാൻ കഴിയും. അതിനാൽ നിങ്ങളുടെ സ്വയം പരിചരണത്തിന്റെ ഭാഗമായി എല്ലാ ദിവസവും നിങ്ങൾക്കായി സമയം നീക്കിവെക്കുന്നുവെന്ന് ഉറപ്പാക്കുക. നിങ്ങളുടെ ഹോബി ആസ്വദിക്കുക, സംഗീതം കേൾക്കുക, വിശ്രമിക്കുക - നിങ്ങൾക്ക് മികച്ച അനുഭവം നൽകുന്ന കാര്യങ്ങൾ ചെയ്യുക.\nഅത്തരം സ്വയം സമയത്തിന് ജീവിതത്തെ കൂടുതൽ സന്തുലിതമാക്കാനും ശരീരത്തിലെ സമ്മർദ്ദ നില കുറയ്ക്കാനും ദൈനംദിന ജീവിതത്തിൽ കൂടുതൽ give ർജ്ജം നൽകാനും കഴിയും. ഒരുപക്ഷേ ഫിസിക്കൽ തെറാപ്പിയുടെ പ്രതിമാസ മണിക്കൂർ (ഉദാഹരണത്തിന്, ഫിസിക്കൽ തെറാപ്പി, മോഡേൺ ചിറോപ്രാക്റ്റിക് അല്ലെങ്കിൽ സൂചിവേധം?) ഒരു നല്ല ആശയമാകുമോ?\n6. വേദനയെക്കുറിച്ച് സംസാരിക്കുക\nനിങ്ങളുടെ വേദന തടയരുത്. ഇത് നിങ്ങൾക്ക് നല്ലതല്ല.\nഫൈബ്രോമയാൾജിയ ഉള്ള ധാരാളം ആളുകൾ പോയി വേദന സ്വയം സൂക്ഷിക്കുന്നു - അത് മേലിൽ പോയി വികാരങ്ങൾ ഏറ്റെടുക്കുന്നതുവരെ. ഫൈബ്രോമിയൽ‌ജിയ നിങ്ങൾ‌ക്ക് മാത്രമല്ല നിങ്ങളുടെ ചുറ്റുമുള്ളവർ‌ക്കും സമ്മർദ്ദം ഉണ്ടാക്കുന്നു - അതിനാൽ ആശയവിനിമയമാണ് പ്രധാനം.\nനിങ്ങൾക്ക് സുഖമില്ലെങ്കിൽ - അങ്ങനെ പറയുക. നിങ്ങൾക്ക് കുറച്ച് ഒഴിവുസമയമോ ചൂടുള്ള കുളിയോ അല്ലെങ്കിൽ സമാനമായതോ ഉണ്ടായിരിക്കണമെന്ന് പറയുക, കാരണം ഇപ്പോൾ ഫൈബ്രോമയാൾജിയ അതിന്റെ ഉച്ചസ്ഥായിയിലാണ്. നിങ്ങളുടെ രോഗത്തെക്കുറിച്ചും അത് കൂടുതൽ വഷളാക്കുന്നതിനെക്കുറിച്ചും കുടുംബാംഗങ്ങളും സുഹൃത്തുക്കളും അറിയേണ്ടതുണ്ട്. അത്തരം അറിവ് ഉപയോഗിച്ച്, നിങ്ങൾക്ക് സഹായം ആവശ്യമുള്ളപ്പോൾ അവ പരിഹാരത്തിന്റെ ഭാഗമാകാം.\n7. ഇല്ല എന്ന് പറയാൻ പഠിക്കുക\nഫൈബ്രോമിയൽ‌ജിയയെ 'അദൃശ്യ രോഗം' എന്ന് വിളിക്കാറുണ്ട്.\nനിങ്ങൾ വേദന അനുഭവിക്കുന്നുവെന്നോ നിങ്ങൾ നിശബ്ദത അനുഭവിക്കുന്നുവെന്നോ നിങ്ങളുടെ ചുറ്റുമുള്ളവർക്ക് കാണാൻ പ്രയാസമാണ് എന്നതിനാലാണ് അങ്ങനെ വിളിക്കുന്നത്. ഇവിടെ നിങ്ങൾക്കായി അതിരുകൾ സജ്ജീകരിക്കാനും നിങ്ങൾക്ക് സഹിക്കാൻ കഴിയുന്നതും പഠിക്കേണ്ടത് വളരെ പ്രധാനമാണ്. ജോലിസ്ഥലത്തും ദൈനംദിന ജീവിതത്തിലും നിങ്ങളിൽ വലിയൊരു ഭാഗം ആളുകൾക്ക് ആവശ്യമുള്ളപ്പോൾ ഇല്ല എന്ന് പറയാൻ നിങ്ങൾ പഠിക്കണം - ഇത് നിങ്ങളുടെ സഹായകരമായ വ്യക്തിത്വത്തിനും നിങ്ങളുടെ അടിസ്ഥാന മൂല്യങ്ങൾക്കും വിരുദ്ധമാണെങ്കിലും.\nഈ തകരാറുള്ള എല്ലാവരോടും ഫേസ്ബുക്ക് ഗ്രൂപ്പിൽ ചേരാൻ ഞങ്ങൾ അഭ്യർത്ഥിക്കുന്നു «വാതം - നോർവേ: ഗവേഷണവും വാർത്തയും»- ഇവിടെ നിങ്ങൾക്ക് നിങ്ങളുടെ സാഹചര്യത്തെക്കുറിച്ച് സംസാരിക്കാനും സമാന ചിന്താഗതിക്കാരായ ആളുകളിൽ നിന്ന് നല്ല ഉപദേശം നേടാനും കഴിയും.\nവീണ്ടും, അങ്ങനെ ഞങ്ങൾ ആഗ്രഹിക്കുന്നു å ഈ ലേഖനം സോഷ്യൽ മീഡിയയിലോ ബ്ലോഗ് വഴിയോ പങ്കിടാൻ നന്നായി ആവശ്യപ്പെടുക (ലേഖനത്തിലേക്ക് നേരിട്ട് ലിങ്ക് ചെയ്യാൻ മടിക്കേണ്ടതില്ല). വിട്ടുമാറാത്ത വേദനയുള്ളവർക്ക് മെച്ചപ്പെട്ട ദൈനംദിന ജീവിതത്തിലേക്കുള്ള ആദ്യപടിയാണ് മനസ്സിലാക്കലും ശ്രദ്ധയും.\nഫൈബ്രോമിയൽ‌ജിയ, വിട്ടുമാറാത്ത വേദന രോഗനിർണയം എന്നിവയ്‌ക്കെതിരെ പോരാടാൻ സഹായിക്കുന്ന നിർദ്ദേശങ്ങൾ:\nഓപ്ഷൻ എ: FB- ൽ നേരിട്ട് പങ്കിടുക - വെബ്‌സൈറ്റ് വിലാസം പകർത്തി നിങ്ങളുടെ ഫെയ്‌സ്ബുക്ക് പേജിലോ നിങ്ങൾ അംഗമായ ഒരു ഫെയ്‌സ്ബുക്ക് ഗ്രൂപ്പിലോ ഒട്ടിക്കുക. അല്ലെങ്കിൽ നിങ്ങളുടെ ഫേസ്ബുക്കിൽ പോസ്റ്റ് കൂടുതൽ പങ്കിടുന്നതിന് ചുവടെയുള്ള "SHARE" ബട്ടൺ അമർത്തുക.\nകൂടുതൽ പങ്കിടാൻ ഇത് സ്‌പർശിക്കുക. വിട്ടുമാറാത്ത വേദന രോഗനിർണയത്തെയും ഫൈബ്രോമിയൽ‌ജിയയെയും കുറിച്ചുള്ള ഗ്രാഹ്യം വർദ്ധിപ്പിക്കാൻ സഹായിക്കുന്ന എല്ലാവർക്കും ഒരു വലിയ നന്ദി!\nവിട്ടുമാറാത്ത വേദനയുടെ ആധുനിക വിലയിരുത്തലും ചികിത്സയും പരിശീലനവും ഞങ്ങൾ വാഗ്ദാനം ചെയ്യുന്നു.\nഅടുത്ത പേജ്: ഫൈബ്രോമിയൽ‌ജിയ ഉള്ളവർക്കുള്ള ചലന വ്യായാമങ്ങൾ\nമുകളിലുള്ള ചിത്രത്തിലോ ലിങ്കിലോ ക്ലിക്കുചെയ്യുക.\nhttps://usercontent.one/wp/www.vondt.net/wp-content/uploads/7-TIPS-FOR-Å-HOLDE-UT-MED-FIBROMYALGI.jpg?media=1648573622 368 700 മുറിവിന്നു https://usercontent.one/wp/www.vondt.net/wp-content/uploads/logo-website.png?media=1648573622 മുറിവിന്നു2017-06-13 20:07:332022-03-22 16:15:26ഫൈബ്രോമിയൽ‌ജിയ സഹിക്കാൻ7ടിപ്പുകൾ\nപേജ് 1 ന്റെ 11123>»


മാന്‍ഹോള് വൃത്തിയാക്കുന്നതിനിടെ 17കാരന് ശ്വാസം മുട്ടി മരിച്ചു - Express Kerala\nബെംഗളൂരു: മാന്‍ഹോള് വൃത്തിയാക്കുന്നതിനിടെ 17കാരന് ശ്വാസം മുട്ടി മരിച്ചു. ഇന്‍ഫാട്രി റോഡിലെ ശ്രീ എസ്എസ്ബിഎസ് ജെയ്ന് സംഘ് ട്രസ്റ്റിന്റെ കീഴിലുള്ള മാന്‍ഹോള് വൃത്തിയാക്കുന്നതിടെയാണ് സംഭവം. സിദ്ധപ്പ എന്ന പതിനേഴുകാരനാണ് മരിച്ചത്.\nമാന്‍ഹോളിന് ഏറ്റവും അടിവശത്തേക്ക് കടന്ന സിദ്ധപ്പ വിഷപ്പുക ശ്വസിച്ചാണ് മരിച്ചത്.ജോലി കഴിഞ്ഞ് മറ്റ് തൊഴിലാളികള് പുറത്തിറങ്ങി ഏറെ നേരം കഴിഞ്ഞിട്ടും സിദ്ധപ്പയെ കാണാതായപ്പോള് സംശയം തോന്നിയ കാരാറുകാരനായ മാരിയണ്ണന് മാന്‍ഹോളില് ഇറങ്ങി പരിശോധിക്കുകയായിരുന്നു. അപ്പോഴാണ് സിദ്ധപ്പയെ മരിച്ചനിലയില് കണ്ടെത്തിയത്. തുടര്‍ന്ന് തൊഴിലാളികളും പരിസരവാസികളും ചേര്‍ന്ന് സിദ്ധപ്പയെ പുറത്തെടുക്കുകയും ഉടന് സര്‍ക്കാര് ആശുപത്രിയില് എത്തിക്കുകയായിരുന്നു. ആശുപത്രിയില് വച്ചാണ് യുവാവിന്റെ മരണം സ്ഥിരീകരിച്ചത്.\nഅതേസമയം മാലിന്യങ്ങള് തള്ളുന്ന മാന്‍ഹോളല്ല ഇതെന്നും മഴവെള്ള സംഭരണിയാണെന്നുമാണ് ട്രസ്റ്റ് ഭാരവാഹികള് പറയുന്നത്. കരാറടിസ്ഥാനത്തിലാണ് ജോലി ഏല്‍പ്പിച്ചതെന്നും ഭാരവാഹികള് പറഞ്ഞു. സംഭവത്തില് കോമേഴ്ഷ്യല് സ്ട്രീറ്റ് പൊലീസ് കേസെടുത്തു.\nമയക്കുമരുന്ന് കേസ്: സീരിയല് നടിയെ പരിചയപ്പെടുത്തിയത് കണ്ണൂര് സ്വദേശി\nബംഗളൂരു കലാപത്തില് 60 പേര് കൂടി അറസ്റ്റില്\nബംഗളൂരു അക്രമം; പിന്നില് എസ്ഡിപിഐ ആണെന്ന് വ്യക്തമായതായി കര്‍ണ്ണാടക ആഭ്യന്തര മന്ത്രി\nഫെയ്സ്ബുക്ക് പോസ്റ്റിനെ ചൊല്ലി ബംഗളൂരുവില് സംഘര്‍ഷം; എസ്ഡിപിഐ നേതാവ് അറസ്റ്റില്\nഫെയ്‌സ്ബുക്ക് പോസ്റ്റിനെ ചൊല്ലി ബംഗളൂരുവില് സംഘര്‍ഷവും വെടിവയ്പ്പും; രണ്ട് പേര് മരിച്ചു\nബെംഗളൂരുവില് 3,388 കൊവിഡ് രോഗികളെ കാണാനില്ലെന്ന ഞെട്ടിക്കുന്ന വിവരം പുറത്ത്\nപ്രധാനമന്ത്രി സന്ദര്‍ശിച്ചത് 58 രാജ്യങ്ങള്, ചിലവായത് 517.82 കോടി രൂപ; കേന്ദ്രസര്‍ക്കാര്